CELEX: 52020PC0049
Language: sl
Date: 2020-02-12
Title: Predlog DIREKTIVA SVETA o upravnem sodelovanju na področju obdavčevanja (kodificirano besedilo)

EVROPSKA KOMISIJA
            Bruselj, 12.2.2020
            COM(2020) 49 final
            2020/0022(CNS)
            Predlog
            DIREKTIVA SVETA
            o upravnem sodelovanju na področju obdavčevanja (kodificirano besedilo)
            
               
         
         
            
               OBRAZLOŽITVENI MEMORANDUM
            
            
               1.Komisija v okviru Evrope državljanov pripisuje veliko pomembnost poenostavitvi in pojasnitvi prava Unije, da bi to postalo jasnejše in dostopnejše državljanom, s čimer bi slednji dobili nove priložnosti in možnost uveljavljanja posebnih pravic, ki jim jih to pravo podeljuje.
            
            
               Tega cilja ni mogoče doseči, dokler številni predpisi, ki so bili večkrat spremenjeni, pogosto zelo bistveno, ostanejo razpršeni, tako da jih je treba iskati delno v izvirnem aktu in delno v poznejših aktih, ki ga spreminjajo. Za ugotovitev obstoječih pravil je potrebno precejšnje raziskovalno delo s primerjavo številnih različnih aktov.
            
            
               Kodifikacija predpisov, ki so bili pogosto spremenjeni, je eden od bistvenih načinov za to, da bi bilo pravo Unije jasno in pregledno.
            
            
               2.Komisija je 1. aprila 1987 sprejela odločitev
                  1
               , s katero je svojemu osebju dala navodilo, naj bodo vsi akti kodificirani po ne več kot desetih spremembah, ob tem pa poudarila, da je to minimalna zahteva in da bi si morale vse službe v še krajših obdobjih prizadevati za kodifikacijo besedil, za katere so odgovorne, da bi zagotovile jasnost in razumljivost svojih predpisov.
            
            
               3.To je bilo potrjeno s sklepi Evropskega sveta, sprejetimi v Edinburgu (december 1992)
                  2
               , s poudarkom na pomembnost kodifikacije, saj omogoča gotovost o tem, katero pravo se uporablja za določeno zadevo ob določenem času.
            
            
               Kodifikacijo je treba izvesti ob polnem upoštevanju običajnega postopka sprejetja aktov Unije.
            
            
               Glede na to, da vsebinske spremembe aktov, ki jih zadeva kodifikacija, niso dovoljene, so se Evropski parlament, Svet in Komisija z medinstitucionalnim sporazumom z dne 20. decembra 1994 sporazumeli, da se za hitro sprejetje kodificiranih aktov lahko uporablja pospešeni postopek.
            
            
               4.Namen tega predloga je začeti s kodifikacijo Direktive Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS
                  3
               . Nova direktiva bo nadomestila različne akte, ki bodo vanjo vključeni
                  4
               ; ta predlog v celoti ohranja vsebino aktov, ki se kodificirajo in jih torej zgolj združuje s tistimi oblikovnimi spremembami, ki so potrebne za samo izvedbo kodifikacije.
            
            
               5.Predlog za kodifikacijo je bil sestavljen na podlagi predhodnega prečiščenega besedila, v 23 uradnih jezikih, Direktive 2011/16/EU in aktov o njeni spremembi, ki jo je opravil Urad za publikacije Evropske unije s pomočjo sistema za obdelavo podatkov. Kjer so bili členi preštevilčeni, je primerjava med starimi in novimi številkami prikazana v tabeli, navedeni v Prilogi VI h kodificirani uredbi.
            
            
            
               ê 2011/16/EU (prilagojeno)
            
            
               2020/0022 (CNS)
            
            
               Predlog
            
            
               DIREKTIVA SVETA
            
            
               o upravnem sodelovanju na področju obdavčevanja (kodificirano besedilo)
               
            
               EVROPSKI PARLAMENT IN SVET EVROPSKE UNIJE STA
            
            
               ob upoštevanju Pogodbe o delovanju Evropske unije, in zlasti členov 113 in 115 Pogodbe,
            
            
               ob upoštevanju predloga Evropske komisije,
            
         
         
            
               ob upoštevanju mnenja Evropskega parlamenta,
            
            
               po posredovanju osnutka zakonodajnega akta nacionalnim parlamentom,
            
            
               ob upoštevanju mnenja Evropskega ekonomsko-socialnega odbora
                  5
               ,
            
            
               v skladu z rednim zakonodajnim postopkom,
            
            
               ob upoštevanju naslednjega:
            
            
            
               ê
            
            
               (1)Direktiva Sveta 91/477/EGS
                  6
                je bila večkrat bistveno spremenjena
                  7
               . Zaradi jasnosti in racionalnosti bi bilo treba navedeno direktivo kodificirati.
            
            
            
               ê 2011/16/EU uv. izjava 3 (prilagojeno)
            
            
               (2)Ö Ta direktiva Õ naj bi državam članicam omogočila učinkovito sodelovanje na mednarodni ravni za premagovanje negativnih učinkov vse večje globalizacije na notranji trg.
            
            
            
               ê 2011/16/EU uv. izjava 6 (prilagojeno) 
            
            
               (3)Ö Ta direktiva Õ bi se morala uporabljati za neposredne davke in posredne davke, ki še niso zajeti v drugi zakonodaji Unije. Zato se ta direktiva šteje za primeren instrument v smislu učinkovitega upravnega sodelovanja.
            
            
            
               ê 2011/16/EU uv. izjava 7 (prilagojeno)
            
            
               (4)Ta direktiva določa jasnejša in natančnejša pravila, ki urejajo upravno sodelovanje med državami članicami, da bi tako predvsem glede izmenjave informacij Ö zagotovili Õ širši obseg upravnega sodelovanja med državami članicami. Poleg tega bi morala jasnejša pravila zlasti omogočiti, da bi bile zajete vse fizične in pravne osebe v Uniji, pri čemer bi bilo treba upoštevati vedno večje število pravnih ureditev, ne le vključno s tradicionalnimi ureditvami, kot so skladi, fundacije in investicijski skladi, temveč tudi nove instrumente, ki jih lahko vzpostavijo davkoplačevalci v državah članicah.
            
            
            
               ê 2011/16/EU uv. izjava 8 (prilagojeno)
            
            
               (5)Potreben bi bil neposreden stik med lokalnimi ali nacionalnimi uradi držav članic, ki so odgovorni za upravno sodelovanje, praviloma pa bi morali med seboj komunicirati centralni uradi za zvezo. Pomanjkanje neposrednih stikov povzroča neučinkovitost, premajhno uporabo postopkov upravnega sodelovanja in zamude pri sporočanju. Zaradi učinkovitejšega in hitrejšega sodelovanja Ö bi bilo treba predvideti Õ neposredne stike med službami. Dodelitev pristojnosti službam za zvezo bi morala biti urejena z nacionalnimi določbami posamezne države članice.
            
         
         
            
            
               ê 2011/16/EU uv. izjava 9
            
            
               (6)Države članice bi si morale izmenjati informacije o konkretnih primerih, kadar za to zaprosi druga država članica, in opraviti potrebne preiskave za pridobitev takih informacij. Namen standarda „verjetne primernosti“ je zagotoviti izmenjavo podatkov o davčnih zadevah v čim večjem obsegu, hkrati pa razjasniti, da se države članice ne morejo lotiti „iskanj na slepo“ ali zaprositi za informacije, ki najverjetneje niso pomembne za davčne zadeve določenega davkoplačevalca. Čeprav člen 24 te direktive vsebuje postopkovne zahteve, pa je treba te določbe razlagati široko, da ne bi ovirali dejanske izmenjave informacij.
            
            
            
               ê 2014/107/EU uv. izjava 1 (prilagojeno)
            
            
               (7)Izziv, ki ga predstavljajo čezmejne davčne goljufije in davčne utaje, znatno večji, za Unijo in na globalni ravni pa je to velika težava. Neprijavljeni in neobdavčeni dohodki so razlog za znatno zmanjšanje nacionalnih davčnih prihodkov. Ö Potrebni sta Õ učinkovitost in uspešnost pobiranja davkov. Ö Poleg tega so večji tudi izzivi, ki jih predstavljajo čezmejno izogibanje davkom, agresivno davčno načrtovanje in škodljiva davčna konkurenca. To skupaj ovira države članice pri uporabi davčne politike, ki bi bila rasti prijazna. Õ Avtomatična izmenjava podatkov je pri tem pomembno orodje in Ö bi jo bilo treba močno podpirati Õ kot prihodnji evropski in mednarodni standard preglednosti in izmenjave podatkov v davčnih zadevah.
            
            
            
               ê 2014/107/EU uv. izjava 2 (prilagojeno)
            
            
               (8)Tudi na mednarodni ravni sta skupini G20 in G8 priznali, da je avtomatična izmenjava podatkov pomembno sredstvo v boju proti čezmejnim davčnim goljufijam in davčnim utajam. Po pogajanjih med Združenimi državami Amerike in številnimi drugimi državami, med drugim vsemi državami članicami, v zvezi z dvostranskimi sporazumi o avtomatični izmenjavi podatkov zaradi izvajanja Zakona o spoštovanju davčnih predpisov v zvezi z računi v tujini (splošno znanega kot „FATCA“) Združenih držav Amerike je skupina G20 Organizaciji za gospodarsko sodelovanje in razvoj (OECD) naročila, naj na podlagi teh sporazumov izdela enotni svetovni standard za avtomatično izmenjavo davčnih podatkov.
            
            
            
               ê 2014/107/EU uv. izjava 4 (prilagojeno)
            
            
               (9)OECD je 2014 objavila Ö različne Õ elementa svetovnega standarda avtomatične izmenjave podatkov o finančnih računih za namene obdavčenja, Ö ki so vsebovali Õ vzorčni sporazum med pristojnimi organi in skupni standard poročanja Ö (CRS) Õ, pripombe o vzorčnem sporazumu med pristojnimi organi in skupnem standardu poročanja ter modalitete informacijske tehnologije za izvajanje svetovnega standarda. Celotni sveženj svetovnega standarda so finančni ministri skupine G20 in guvernerji centralnih bank odobrili septembra 2014.
            
            
            
               ê 2014/107/EU uv. izjava 5 (prilagojeno)
            
            
               (10)Ö Ta Õ Direktiva Ö bi morala tudi Õ zagotavljati obvezno avtomatično izmenjavo podatkov, med državami članicami za nekatere kategorije prihodkov in kapitala, ki jih davkoplačevalci hranijo v državah članicah, ki niso države, katerih rezidenti so. Ö Uvesti bi morala postopen pristop Õ za krepitev avtomatične izmenjave podatkov s postopno razširitvijo na nove kategorije prihodkov in kapitala.
            
            
            
               ê 2014/107/EU uv. izjava 9 (prilagojeno)
            
            
               (11)Prav tako je bistveno zagotoviti, da bi bilo področje avtomatične izmenjave Ö finančnih Õ podatkov v Uniji skladno z razvojem na mednarodni ravni, da bi čim bolj zmanjšali stroške in upravna bremena davčnih uprav in gospodarskih subjektov. Da bi dosegli ta cilj, bi morale države članice od svojih Finančnih institucij zahtevati izvajanje pravil o poročanju in dolžni skrbnosti, v celoti skladnih s tistimi iz Ö CRS Õ, ki ga je izdelala OECD. Poleg tega bi bilo treba razširiti področje uporabe Ö obvezna avtomatična izmenjava informacij Õ, da bi bili vključeni isti podatki, kot jih vsebujeta vzorčni sporazum med pristojnimi organi in Ö CRS Õ, ki ju je izdelala OECD. Vsaka država članica naj bi imela le en seznam Neporočevalskih finančnih institucij in Izključenih računov, opredeljenih na nacionalni ravni, ki bi ga uporabljala pri izvajanju te direktive in uporabi drugih sporazumov o izvajanju svetovnega standarda.
            
            
            
               ê 2014/107/EU uv. izjava 10
            
         
         
            
               (12)V tej direktivi zajete kategorije Poročevalskih finančnih institucij in Računov, o katerih se poroča, so oblikovane tako, da se omejijo priložnosti, da bi se davkoplačevalci s prenašanjem sredstev v Finančne institucije, ki so izvzete iz področja uporabe te direktive, ali z vlaganjem v finančne produkte, ki so prav tako izvzeti iz področja uporabe te direktive, izognili poročanju. Kljub temu so bile nekatere Finančne institucije in računi, pri katerih je tveganje, da se bodo uporabili za izogibanje davku, nizko, izvzeti iz področja uporabe te direktive. Pragovi v splošnem ne bi smeli biti vključeni v to direktivo, saj bi jih bilo mogoče, če bi račune razdelili med več Finančnih institucij, brez težav obiti. Finančni podatki, ki jih je treba sporočiti in izmenjati, se ne tičejo le celotnega zadevnega dohodka (obresti, dividend in podobnih vrst dohodkov), temveč tudi stanja na računu in iztržkov od prodaje Finančnih sredstev, da bi lahko ukrepali v primerih, ko skušajo davkoplačevalci skriti kapital, ki že sam predstavlja dohodek ali sredstva, pri katerih je bil utajen davek. Obdelava podatkov v skladu s to direktivo je torej potrebna in sorazmerna, da se davčnim upravam držav članic omogoči, da pravilno in nedvoumno identificirajo zadevne davkoplačevalce, uveljavljajo in izvršujejo svoje davčne zakone v čezmejnih primerih, ocenijo verjetnost, da bodo storjene davčne utaje, in se izognejo nepotrebnim nadaljnjim preiskavam.
            
            
            
               ê 2014/107/EU uv. izjava 11
            
            
               (13)Poročevalske Finančne institucije bi lahko svoje obveznosti glede obveščanja, ki jih imajo do posameznih Oseb, o katerih se poroča, izpolnile tako, da bi upoštevale podrobne ureditve o sporočanju, tudi njegovo pogostost, določene v njihovih notranjih postopkih v skladu z njihovim notranjim pravom.
            
            
            
               ê (EU) 2015/2376 uv. izjava 1 (prilagojeno)
            
            
               (14)Izdaja vnaprejšnjih davčnih stališč, ki omogočajo dosledno in pregledno izvajanje zakonodaje, je tudi v Uniji običajna praksa. S pojasnjevanjem davčne zakonodaje davčnim zavezancem je podjetjem zagotovljena varnost, to pa lahko spodbuja naložbe in spoštovanje zakonodaje ter tako pripomore k doseganju cilja nadaljnjega razvoja enotnega trga v Uniji na podlagi načel in svoboščin, na katerih temeljijo Pogodbe. Vendar prihaja zaradi davčnih stališč, izdanih v podporo strukturam davčnega načrtovanja, v nekaterih primerih do nizke obdavčitve umetno zvišanih zneskov prihodka v državi, ki je izdala, spremenila ali obnovila vnaprejšnje davčno stališče, tako da vsem drugim zadevnim državam preostane le obdavčitev umetno znižanih zneskov prihodka. Zato je potrebna Ö visoka stopnja Õ preglednosti.
            
            
            
               ê (EU) 2015/2376 uv. izjava 7
            
            
               (15)Davčni zavezanci imajo pravico, da se na vnaprejšnja davčna stališča s čezmejnim učinkom ali vnaprejšnje cenovne sporazume sklicujejo v okviru denimo davčnega postopka ali davčnega nadzora, vendar pod pogojem, da so bila dejstva, na katerih temeljijo vnaprejšnja davčna stališča s čezmejnim učinkom ali vnaprejšnji cenovni sporazumi, podrobno predstavljena in da davčni zavezanci upoštevajo pogoje teh stališč ali sporazumov.
            
            
            
               ê (EU) 2015/2376 uv. izjava 8 (prilagojeno)
            
            
               (16)Države članice Ö naj bi Õ podatke izmenjavale ne glede na to, ali davčni zavezanec upošteva pogoje vnaprejšnjega davčnega stališča s čezmejnim učinkom ali vnaprejšnjega cenovnega sporazuma.
            
            
            
               ê (EU) 2015/2376 uv. izjava 10 (prilagojeno)
            
            
               (17)Da se zagotovijo koristi obvezne avtomatične izmenjave podatkov o vnaprejšnjih davčnih stališčih s čezmejnim učinkom in vnaprejšnjih cenovnih sporazumih, bi bilo treba podatke sporočiti takoj po izdaji, spremembi ali obnovitvi takih dokumentov; v ta namen bi bilo zato treba določiti redne časovne presledke za sporočanje podatkov.
            
            
            
               ê (EU) 2015/2376 uv. izjava 11
            
            
               (18)Zaradi zagotovitve pravne varnosti je primerno, da se pod zelo strogimi pogoji iz obvezne avtomatične izmenjave izvzamejo dvostranski ali večstranski vnaprejšnji cenovni sporazumi s tretjimi državami, temelječi na obstoječih mednarodnih pogodbah, sklenjenih s temi državami, če določbe teh pogodb ne dopuščajo, da se podatki, prejeti na podlagi teh pogodb, razkrijejo državi, ki ni stranka pogodbe. Namesto tega bi bilo treba v teh primerih izmenjati podatke iz odstavka 5 člena 9 v zvezi z zahtevami, na podlagi katerih se izdajo takšni dvostranski ali večstranski vnaprejšnji cenovni sporazumi. Torej bi tedaj ob podatkih, ki bi jih bilo treba sporočiti, morali označiti, da so ti poslani na podlagi takšne zahteve.
            
            
         
         
            
               ê (EU) 2015/2376 uv. izjava 13 (prilagojeno) 
            
            
               (19)Ö V Õ standardnem obrazcu za obvezno avtomatično izmenjavo podatkov Ö o vnaprejšnjih davčnih stališčih s čezmejnim učinkom in vnaprejšnjih cenovnih sporazumih Õ upošteva delo, opravljeno v okviru foruma OECD o škodljivih davčnih praksah, v sklopu akcijskega načrta za preprečevanje erozije davčne osnove in preusmeritve dobička Ö ('BEPS akcijski načrt') Õ. Primerno je tudi, da se tesno in usklajeno sodeluje z OECD, ne samo pri oblikovanju takega standardnega obrazca za obvezno avtomatično izmenjavo podatkov, temveč tudi na drugih področjih. Končni cilj bi moral biti vzpostavitev enakih pogojev za vse na svetovni ravni, pri čemer bi morala Unija prevzeti vodilno vlogo s svojim zavzemanjem za avtomatično izmenjavo razmeroma širokega nabora podatkov o vnaprejšnjih davčnih stališčih in vnaprejšnjih cenovnih sporazumih.
            
            
            
               ê (EU) 2015/2376 uv. izjava 14
            
            
               (20)Države članice bi morale izmenjati osnovne podatke, nekatere od njih pa bi morale sporočiti tudi Komisiji. To bi moralo Komisiji omogočiti, da v katerem koli trenutku spremlja in oceni, ali se avtomatična izmenjava podatkov o vnaprejšnjih davčnih stališčih s čezmejnim učinkom in vnaprejšnjih cenovnih sporazumih izvaja učinkovito. Podatki, ki bi jih prejela Komisija, pa se ne bi smeli uporabljati za nobene druge namene. Država članica, ki bi sporočila te podatke, bi morala Komisiji še vedno priglasiti vsakršno državno pomoč.
            
            
            
               ê (EU) 2015/2376 uv. izjava 16 (prilagojeno)
            
            
               (21)Po opravljeni obvezni avtomatični izmenjavi podatkov Ö o vnaprejšnjih davčnih stališčih s čezmejnim učinkom in vnaprejšnjih cenovnih sporazumih Õ bi morale države članice po potrebi imeti možnost, da se za pridobitev dodatnih informacij od države članice, ki je izdala vnaprejšnje davčno stališče s čezmejnim učinkom ali vnaprejšnji cenovni sporazum, tudi za pridobitev celotnega besedila takega stališča ali sporazuma, sklicujejo na člen 5 glede izmenjave informacij na zaprosilo.
            
            
            
               ê (EU) 2015/2376 uv. izjava 18
            
            
               (22)Države članice bi morale sprejeti vse razumne ukrepe, potrebne za odpravo morebitnih ovir, ki bi lahko preprečevale učinkovito in kar najširšo obvezno avtomatično izmenjavo podatkov o vnaprejšnjih davčnih stališčih s čezmejnim učinkom in vnaprejšnjih cenovnih sporazumih.
            
            
            
               ê (EU) 2015/2376 uv. izjava 19 (prilagojeno)
            
            
               (23)Za učinkovitejšo rabo virov, lažjo izmenjavo podatkov ter v izogib temu, da bi morala vsaka država članica uvesti podobne prilagoditve v svojem sistemu za hrambo podatkov, bi bilo treba poskrbeti za vzpostavitev osrednje podatkovne zbirke, ki bi bila dostopna vsem državam članicam in Komisiji ter v katero bi države članice naložile in shranile podatke, namesto da bi te podatke pošiljale po varni elektronski pošti. 
            
            
            
               ê (EU) 2016/881 uv. izjava 2
            
            
               (24)Mednarodne skupine podjetij so dejavne v različnih državah, zato lahko uporabijo prakse agresivnega davčnega načrtovanja, ki domačim podjetjem niso na voljo. Kadar Mednarodne skupine podjetij uporabljajo tovrstne prakse, to običajno prizadene predvsem popolnoma domača podjetja – navadno mala in srednja podjetja (MSP), saj je njihova davčna obremenitev višja od obremenitve takšnih skupin. Po drugi strani pa lahko vse države članice utrpijo izgubo prihodkov in obstaja nevarnost, da se med državami razvije konkurenca glede privabljanja Mednarodnih skupin podjetij tako, da se jim ponudijo dodatne davčne ugodnosti.
            
            
            
               ê (EU) 2016/881 uv. izjava 3
            
            
               (25)Davčni organi držav članic potrebujejo celovite in ustrezne informacije o strukturi, politiki transfernih cen in notranjih transakcijah Mednarodnih skupin podjetij znotraj in zunaj Unije. Na podlagi teh informacij se bodo davčni organi lahko odzvali na škodljive davčne prakse s spremembami zakonodaje ali z ustreznimi ocenami tveganja in davčnim nadzorom ter ugotovili, ali so družbe uporabljale prakse, s katerimi so umetno prenesle znatne zneske dohodkov v okolja z davčnimi ugodnostmi.
            
         
         
            
            
               ê (EU) 2016/881 uv. izjava 4 (prilagojeno)
            
            
               (26)Ö Visoka raven Õ preglednosti v odnosu do davčnih organov bi Mednarodne skupine podjetij lahko spodbudila, da bi opustile nekatere prakse in plačale pravičen delež davka v državi, v kateri so dobiček ustvarile. Ö Zagotovitev Õ preglednosti za Mednarodne skupine podjetij je zato bistveni element preprečevanja zniževanja davčne osnove in preusmerjanja dobička.
            
            
            
               ê (EU) 2016/881 uv. izjava 5 (prilagojeno)
            
            
               (27)Resolucija Sveta in predstavnikov vlad držav članic o Kodeksu ravnanja v zvezi z dokumentacijo za transferne cene za povezana podjetja v Evropski uniji (EU TPD)
                  8
                Mednarodnim skupinam podjetij v Uniji zagotavlja način, na katerega lahko davčnim organom predložijo informacije o globalnem poslovanju in politikah glede transfernih cen (v nadaljnjem besedilu: splošna dokumentacija; masterfile) ter informacije o dejanskih transakcijah lokalnega subjekta (v nadaljnjem besedilu: lokalna dokumentacija; local file). Vendar pa EU TPD ne vsebuje nobenega mehanizma za predložitev poročil po državah.
            
            
            
               ê (EU) 2016/881 uv. izjava 7
            
            
               (28)Da bi izboljšali učinkovito porabo javnih sredstev in zmanjšali upravno breme za Mednarodne skupine podjetij, bi morala obveznost poročanja veljati le za Mednarodne skupine podjetij, katerih letni konsolidirani prihodki presegajo določen znesek. Ta direktiva bi morala zagotoviti, da se po vsej Uniji zbirajo enake informacije in se pravočasno posredujejo davčnim upravam.
            
            
            
               ê (EU) 2016/881 uv. izjava 8 (prilagojeno)
            
            
               (29)Za zagotovitev pravilnega delovanja notranjega trga mora Unija zagotoviti pošteno konkurenco med Mednarodnimi skupinami podjetij znotraj Unije in tistimi zunaj Unije, katerih eden ali več subjektov se nahaja v Uniji. Obveznost poročanja bi morala veljati za obe vrsti skupin. Vendar pa bi države članice morale imeti možnost, da zaradi zagotovitve neoviranega prehoda za eno leto odložijo obveznost poročanja za Subjekte v sestavi, ki so rezidenti v državi članici in niso Krovni matični subjekt ali Nadomestni matični subjekt Mednarodne skupine podjetij.
            
            
            
               ê (EU) 2016/881 uv. izjava 12
            
            
               (30)Obvezna avtomatična izmenjava poročil po državah med državami članicami bi morala v vsakem primeru vključevati sporočanje opredeljenega niza osnovnih informacij, ki bi bil na voljo tistim državam članicam, v katerih je na podlagi informacij iz poročila po državah eden ali več subjektov Mednarodne skupine podjetij bodisi rezident za davčne namene ali zvezan k plačilu davka v zvezi z dejavnostjo, ki se opravlja prek stalne poslovne enote takšne skupine.
            
            
            
               ê (EU) 2016/881 uv. izjava 13 (prilagojeno)
            
            
               (31)Da bi čim bolj zmanjšali stroške in upravno breme za davčne uprave in Mednarodne skupine podjetij, je treba zagotoviti pravila, ki so v skladu s spremembami na mednarodni ravni in pozitivno prispevajo k njihovemu izvajanju. OECD je 19. julija 2013 objavila Akcijski načrt za preprečevanje zniževanja davčne osnove in preusmerjanja dobička (v nadaljnjem besedilu: akcijski načrt proti BEPS), ki je pomembna pobuda za spremembo veljavnih mednarodnih davčnih pravil. OECD je 5. oktobra 2015 predstavila končna poročila, ki so jih odobrili finančni ministri skupine G20. Na zasedanju 15. in 16. novembra 2015 so sveženj ukrepov OECD podprli tudi voditelji držav skupine G20.
            
            
            
               ê (EU) 2016/881 uv. izjava 14 (prilagojeno)
            
         
         
            
               (32)Rezultat dela v zvezi z ukrepom 13 iz akcijskega načrta proti BEPS je bil niz standardov za zagotavljanje informacij, namenjen Mednarodnim skupinam podjetij, vključno s splošno dokumentacijo, lokalno dokumentacijo in poročilom po državah. Zato je Ö v zvezi s Õ pravili za sestavljanje poročil po državah primerno upoštevati standarde OECD.
            
            
            
               ê (EU) 2016/881 uv. izjava 15
            
            
               (33)Če Subjekt v sestavi ne more prejeti ali pridobiti vseh informacij, potrebnih za izpolnitev zahteve glede poročanja na podlagi te direktive, bi države članice lahko to obravnavale kot indic, da morajo za zadevno Mednarodno skupino podjetij oceniti pomembna tveganja, povezana s transfernimi cenami, in druga tveganja, povezana z zniževanjem davčne osnove in preusmerjanjem dobička.
            
            
            
               ê (EU) 2016/881 uv. izjava 16
            
            
               (34)Kadar ena država članica ugotovi, da druga država članica dosledno ne zagotavlja avtomatično poročil po državah, bi si morala prizadevati za posvet z navedeno državo članico.
            
            
            
               ê (EU) 2016/881 uv. izjava 17
            
            
               (35)Pri ukrepih Unije na področju poročanja po državah bi bilo treba še naprej upoštevati zlasti prihodnji razvoj na ravni OECD. Pri izvajanju te direktive bi morale države članice uporabiti končno poročilo iz leta 2015 o ukrepu 13 iz akcijskega načrta OECD in skupine G20 o zniževanju davčne osnove in preusmerjanju dobička, in sicer kot vir ponazoritve ali razlage za to direktivo in da bi se tako zagotovila dosledna uporaba v vseh državah članicah.
            
            
            
               ê (EU) 2016/881 uv. izjava 20 (prilagojeno)
            
            
               (36)Področje uporabe obvezne izmenjave informacij bi moralo vključevati avtomatično izmenjavo informacij iz poročil po državah.
            
            
            
               ê (EU) 2016/881 uv. izjava 21 (prilagojeno)
            
            
               (37)V letnem poročilu držav članic Komisiji na podlagi člena 27 Ö te Õ Direktive bi moral biti naveden obseg lokalne dokumentacije v skladu s členom 10 in točko 1 Oddelka II Priloge III, kakor tudi seznam vseh jurisdikcij, katerih rezidenti so Krovni matični subjekti Subjektov v sestavi s sedežem v Uniji, v katerih pa niso predložili ali izmenjali celovitih poročil.
            
            
            
               ê (EU) 2018/822 uv. izjava 3 (prilagojeno)
            
            
               (38)Glede na to, da večina potencialno agresivnih aranžmajev davčnega načrtovanja zajema več kot eno jurisdikcijo, je ključnega pomena avtomatična izmenjava informacij med davčnimi organi, Ö različnih držav članic Õ da se jim zagotovijo tiste informacije, ki jih potrebujejo za ukrepanje, kadar ugotovijo obstoj agresivnih davčnih praks.
            
            
         
         
            
               ê (EU) 2018/822 uv. izjava 4 (prilagojeno)
            
            
               (39)Skupina G-7 je z deklaracijo v Bariju z dne 13. maja 2017 o boju proti davčnemu kriminalu in drugim nezakonitim finančnim tokovom, pozvala OECD, naj začne razpravo o možnih načinih za obravnavo aranžmajev, zasnovanih za izogibanje poročanju v okviru skupnih standardov poročanja OECD, oziroma tistih, ki dejanskim lastnikom omogočajo, da se skrijejo za nepreglednimi strukturami, pri čemer naj bi upoštevala tudi o vzorčna pravila o obveznem razkritju po vzoru pristopa za aranžmaje izogibanja davkom v okviru poročila o ukrepu 12 BEPS.
            
            
            
               ê (EU) 2018/822 uv. izjava 5 (prilagojeno)
            
            
               (40)Opozoriti je treba, da je videti, da so nekateri finančni posredniki in drugi ponudniki davčnega svetovanja svojim strankam dejavno pomagali pri prikrivanju denarja v offshore strukturah.
            
            
            
               ê (EU) 2018/822 uv. izjava 6 (prilagojeno)
            
            
               (41)Poročanje o čezmejnih aranžmajih potencialno agresivnega davčnega načrtovanja lahko uspešno prispeva k prizadevanjem za vzpostavitev okolja pravične obdavčitve na notranjem trgu. S tega vidika bi Ö bilo treba določiti Õ obveznost posrednikov, da davčne organe obvestijo o določenih čezmejnih aranžmajih, ki bi se lahko uporabili za agresivno davčno načrtovanje, da bi si davčni organi, po poročanju, informacije izmenjali s primerljivimi organi v drugih državah članicah. Taka ureditev bi tudi povečala učinkovitost skupnega standarda poročanja. Poleg tega bi bilo ključno, da se Komisiji omogoči dostop do zadostne količine informacij, da bo lahko spremljala pravilno delovanje te direktive. Tak dostop Komisije do informacij držav članic ne odvezuje od obveznosti priglasitve vsakršne državne pomoči Komisiji.
            
            
            
               ê (EU) 2018/822 uv. izjava 7
            
            
               (42)Priznava se, da ima poročanje o čezmejnih aranžmajih potencialno agresivnega davčnega načrtovanja več možnosti za doseganje predvidenega odvračilnega učinka, če davčni organi zadevne informacije prejmejo že v zgodnji fazi, torej še preden se takšni aranžmaji dejansko izvedejo. Da bi upravam držav članic olajšali delo, bi lahko nadaljnjo avtomatično izmenjavo informacij o takšnih aranžmajih opravili vsako četrtletje.
            
            
            
               ê (EU) 2018/822 uv. izjava 8
            
            
               (43)Da bi se zagotovilo pravilno delovanje notranjega trga in preprečilo nastajanje vrzeli v predlaganem okviru pravil, bi bilo treba obveznost poročanja naložiti vsem akterjem, ki so navadno udeleženi pri oblikovanju, trženju, organizaciji ali upravljanju izvajanja čezmejnih transakcij, o katerih se poroča, ali niza takšnih transakcij, ter tudi vsem, ki pri tem nudijo pomoč ali svetovanje. Prav tako ne bi smeli spregledati, da obveznost poročanja v določenih primerih za posrednika ne bi bila izvršljiva zaradi varovanja zakonsko predpisane poklicne skrivnosti ali v primerih, ko posrednika ni, ker na primer davčni zavezanec shemo oblikuje in izvaja interno. Ključnega pomena bi bilo, da davčni organi v takih okoliščinah ne izgubijo priložnosti pridobiti informacije o z davki povezanih aranžmajih, ki so potencialno povezani z agresivnim davčnim načrtovanjem. Zato bi bilo v takih primerih treba obveznost poročanja prenesti na davčnega zavezanca, ki ima koristi od tega aranžmaja.
            
            
            
               ê (EU) 2018/822 uv. izjava 9
            
            
               (44)Aranžmaji agresivnega davčnega načrtovanja so z leti postali vse bolj zapleteni ter se vedno spreminjajo in prilagajajo v odziv na obrambne protiukrepe davčnih organov. Ob upoštevanju tega bi bilo učinkoviteje, če bi aranžmaje potencialno agresivnega davčnega načrtovanja poskušali zajeti s pripravo seznama značilnosti in elementov transakcij, ki močno kažejo na izogibanje davkom ali davčno zlorabo, kot pa da bi opredelili pojem agresivnega davčnega načrtovanja. Ti znaki so opredeljeni kot „prepoznavne značilnosti“.
            
            
            
               ê (EU) 2018/822 uv. izjava 10 (prilagojeno)
            
            
               (45)Glede na to, da naj bi bil glavni cilj te direktive glede poročanja o čezmejnih aranžmajih potencialno agresivnega davčnega načrtovanja osredotočen na zagotavljanje pravilnega delovanja notranjega trga, je bistveno, da pri tem na ravni Unije ne bi urejali več, kot je potrebno za dosego predvidenih ciljev. Zato bi bilo Ö omejiti Õ vsa skupna pravila o poročanju na čezmejne primere, in sicer na primere, ki vključujejo bodisi več kot eno državo članico bodisi državo članico in tretjo državo. V takih okoliščinah je zaradi možnega vpliva na delovanje notranjega trga mogoče utemeljiti potrebo po sprejetju skupnega sklopa pravil, namesto da bi zadevo prepustili obravnavanju na nacionalni ravni. Država članica bi lahko sprejela podobne dodatne nacionalne ukrepe glede poročanja, vendar pa pristojnim organom drugih držav članic naj ne bi avtomatično sporočala kakršnih koli drugih informacij kot tistih, ki jih je v skladu s to direktivo treba sporočati. Te informacije bi lahko izmenjala na zaprosilo ali spontano v skladu z veljavnimi pravili.
            
         
         
            
            
               ê (EU) 2018/822 uv. izjava 11 (prilagojeno)
            
            
               (46)Glede na to, da bi morali imeti aranžmaji, o katerih se poroča, čezmejno razsežnost, bi bilo pomembno posredovati zadevne informacije davčnim organom v drugih državah članicah, da bi se zagotovilo kar največjo učinkovitost te direktive pri preprečevanju praks agresivnega davčnega načrtovanja.
            
            
            
               ê (EU) 2018/822 uv. izjava 13 (prilagojeno)
            
            
               (47)Da bi čim bolj zmanjšali stroške in upravno obremenitev za davčne uprave in posrednike ter zagotovili učinkovitost te direktive pri odvračanju od praks agresivnega davčnega načrtovanja, bi moral biti obseg avtomatične izmenjave informacij v zvezi s čezmejnimi aranžmaji, o katerih se poroča, v okviru Unije skladen z mednarodnim razvojem. Ö Določiti Õ bi bilo treba posebno prepoznavno značilnost za obravnavo aranžmajev, zasnovanih za izogibanje obveznostim poročanja, ki vključujejo avtomatično izmenjavo informacij. Za namene te prepoznavne značilnosti bi bilo treba sporazume o avtomatični izmenjavi informacij o finančnih računih na podlagi skupnega standarda poročanja obravnavati enako kot obveznosti poročanja iz člena 8(4) in Priloge 1. Pri izvajanju tistih delov te direktive, ki se nanašajo na aranžmaje za izogibanje skupnim standardom poročanja in aranžmaje, ki vključujejo pravne osebe ali pravne aranžmaje ali katere koli druge podobne strukture, bi se države članice lahko zaradi ponazoritve ali razlage oprle na delo OECD, in natančneje na njena vzorčna pravila o obveznem razkritju za obravnavanje aranžmajev za izogibanje skupnim standardom poročanja in nepreglednih offshore struktur, pa tudi na spremljajoča pojasnila, da bi, kolikor so ta besedila skladna z določbami prava Unije, zagotovile dosledno uporabo v vseh državah članicah.
            
            
            
               ê (EU) 2018/822 uv. izjava 14 (prilagojeno)
            
            
               (48)Čeprav so za neposredno obdavčitev še vedno pristojne države članice, je ustrezno navesti stopnjo davka od dohodkov pravnih oseb, ki je ničelna ali skoraj ničelna, samo zato, da bi jasno opredelili področje uporabe prepoznavne značilnosti, ki zajema aranžmaje, ki vključujejo čezmejne transakcije, o katerih bi morali posredniki, ali po potrebi davkoplačevalci, poročati v skladu Ö s to Õ Direktivo in o katerih bi se morala izmenjava informacij med pristojnimi organi izvajati avtomatično. Poleg tega bi bilo treba opozoriti, da za čezmejne aranžmaje agresivnega davčnega načrtovanja, pri katerih je glavni namen ali eden od glavnih namenov pridobitev davčne ugodnosti, ki izničuje cilj ali namen veljavne davčne zakonodaje, velja splošno pravilo o preprečevanju zlorab, kot je določeno v členu 6 Direktive Sveta (EU) 2016/1164
                  9
               .
            
            
            
               ê 2011/16/EU uv. izjava 11 (prilagojeno)
            
            
               (49)Prav tako bi bilo treba spodbujati izmenjavo podatkov med državami članicami na lastno pobudo.
            
            
            
               ê 2011/16/EU uv. izjava 12
            
            
               (50)Treba bi bilo določiti rok za posredovanje informacij v skladu s to direktivo, da bi tako omogočili pravočasno in učinkovito izmenjavo informacij.
            
            
            
               ê 2011/16/EU uv. izjava 13
            
            
               (51)Pomembno je, da se uradnikom davčne uprave ene države članice dovoli navzočnost na ozemlju druge države članice.
            
            
            
               ê 2011/16/EU uv. izjava 14
            
         
         
            
               (52)Ker je davčni položaj ene ali več oseb, zavezanih za davek, ki imajo sedež v več državah članicah, pogosto v skupnem ali dopolnilnem interesu, bi bilo treba omogočiti opravljanje sočasnih pregledov takšnih oseb s strani dveh ali več držav članic na podlagi medsebojnega dogovora in na prostovoljni osnovi.
            
            
            
               ê 2011/16/EU uv. izjava 15
            
            
               (53)Glede na zakonsko zahtevo v nekaterih državah članicah, da je treba davčnega zavezanca uradno obvestiti o sklepih in aktih v zvezi z njegovo davčno obveznostjo, ter glede na težave, ki iz tega izhajajo za davčne organe, vključno s primeri preselitve davčnega zavezanca v drugo državo članico, je zaželeno, da lahko davčni organi v takšnih okoliščinah zaprosijo za sodelovanje pristojne organe države članice, v katero se je davčni zavezanec preselil.
            
            
            
               ê (EU) 2015/2376 uv. izjava 15
            
            
               (54)Povratne informacije, ki jih država članica prejemnica podatkov predloži državi članici pošiljateljici podatkov, so nujne za učinkovito delovanje sistema avtomatične izmenjave podatkov. Zato je primerno poudariti, da bi morali pristojni organi držav članic enkrat letno poslati povratne informacije o avtomatični izmenjavi podatkov drugim zadevnim državam članicam. V praksi bi moralo to obvezno pošiljanje povratnih informacij potekati v okviru dvostransko dogovorjenih ureditev.
            
            
            
               ê 2011/16/EU uv. izjava 17
            
            
               (55)Sodelovanje med državami članicami in Komisijo je potrebno za trajno preučevanje postopkov sodelovanja ter izmenjavo izkušenj in najboljših praks na obravnavanih področjih.
            
            
            
               ê 2011/16/EU uv. izjava 18
            
            
               (56)Za učinkovitost upravnega sodelovanja je pomembno, da bi se lahko informacije in dokumenti, pridobljeni na podlagi te direktive, skladno z omejitvami, ki so določene v tej direktivi, država članica, ki jih prejme, uporablja tudi za druge namene. Prav tako je pomembno, da bi lahko države članice pod določenimi pogoji te informacije posredovale tretji državi.
            
            
            
               ê 2011/16/EU uv. izjava 19
            
            
               (57)Primere, v katerih lahko zaprošena država članica zavrne posredovanje informacij, bi bilo treba jasno opredeliti in omejiti, pri tem pa poleg javnega interesa upoštevati tudi določene zasebne interese, ki bi jih bilo treba zaščititi.
            
            
            
               ê 2011/16/EU uv. izjava 20
            
            
               (58)Vendar država članica ne bi smela zavrniti predložitve informacij zato, ker za takšne informacije nima interesa ali ker informacije hrani banka, druga finančna institucija, pooblaščenec ali oseba, ki deluje kot zastopnik ali fiduciar, ali ker zadevajo lastniško udeležbo osebe.
            
            
         
         
            
               ê 2011/16/EU uv. izjava 21
            
            
               (59)Ta direktiva vsebuje minimalna pravila in zato ne bi smela vplivati na pravico držav članic, da vzpostavijo širše sodelovanje z drugimi državami članicami v skladu z njihovo nacionalno zakonodajo ali v okviru dvostranskih ali večstranskih sporazumov, sklenjenih z drugimi državami članicami.
            
            
            
               ê 2011/16/EU uv. izjava 22
            
            
               (60)Prav tako bi bilo treba pojasniti, da kadar država članica tretji državi zagotavlja širše sodelovanje, kot je predvideno s to direktivo, takšnega širšega sodelovanja ne bi smela zavrniti drugim državam članicam, ki si želijo takšno širše medsebojno sodelovanje.
            
            
            
               ê 2011/16/EU uv. izjava 23
            
            
               (61)Informacije bi se morale izmenjavati prek standardiziranih obrazcev, oblik in komunikacijskih kanalov.
            
            
            
               ê (EU) 2016/2258 uv. izjava 2 (prilagojeno)
            
            
               (62)Če je imetnik računa posredniška struktura, Ö bi morale Õ finančne institucije to strukturo pregledati ter identificirati njene dejanske lastnike in o njih poročati. Ta pomemben element pri uporabi Ö te Õ direktive temelji na informacijah o preprečevanju pranja denarja, pridobljenih na podlagi Direktive (EU) 2015/849 Evropskega parlamenta in Sveta
                  10
                za identifikacijo dejanskih lastnikov.
            
            
            
               ê (EU) 2016/2258 uv. izjava 3 (prilagojeno)
            
            
               (63)Davčni organi potrebujejo dostop do informacij o preprečevanju pranja denarja za zagotovitev učinkovitega spremljanja uporabe postopkov skrbnega preverjanja s strani finančnih institucij, ki so bili določeni v Ö tej Õ Direktivi. Če tak dostop ne bo zagotovljen, ti organi ne bodo mogli spremljati, potrditi in presojati, da finančne institucije uporabljajo Ö to Õ Direktivo ustrezno ter pravilno identificirajo dejanske lastnike iz posredniških struktur in o njih poročajo.
            
            
            
               ê (EU) 2016/2258 uv. izjava 4 (prilagojeno)
            
            
               (64)Ö Ta Õ Direktiva zajema različne izmenjave informacij in oblike upravnega sodelovanja med državami članicami. Dostop do informacij o preprečevanju pranja denarja, ki jih imajo subjekti na podlagi Direktive (EU) 2015/849 Ö bi moral Õ v okviru upravnega sodelovanja na področju obdavčevanja davčnim organom omogočiti boljše izpolnjevanje njihovih obveznosti iz Ö te Õ Direktive ter učinkovitejše preprečevanje davčnih utaj in goljufij.
            
            
            
               ê (EU) 2016/2258 uv. izjava 5 (prilagojeno)
            
            
               (65)Davčnim organom Ö bi bilo zato treba Õ omogočiti dostop do informacij o preprečevanju pranja denarja ter do postopkov, dokumentov in mehanizmov za izvajanje njihovih nalog spremljanja ustrezne uporabe Ö te Õ Direktive, pa tudi za izvajanje vseh oblik upravnega sodelovanja, določenega Ö v njej Õ.
            
         
         
            
            
               ê 2011/16/EU uv. izjava 24
            
            
               (66)Oceniti bi bilo treba učinkovitost upravnega sodelovanja, zlasti na podlagi statističnih podatkov.
            
            
            
               ê 2011/16/EU uv. izjava 27 (prilagojeno)
            
            
               (67)Za vse izmenjave informacij iz te direktive veljajo Uredba (EU) 2016/679
                  11
                in Uredba (EU) 2018/1725 Evropskega Parlamenta in Sveta
                  12
               . Vendar je primerno upoštevati omejitve nekaterih pravic in obveznosti iz Uredba (EU) 2016/679, da bi se zaščitili interesi iz člena 23(1)(e) navedene uredbe. Takšne omejitve so nujne in sorazmerne z vidika možnega izpada prihodkov za države članice in bistvenega pomena informacij, zajetih s to direktivo za učinkovit boj proti goljufijam.
            
            
            
               ê 2014/107/EU uv. izjava 12
            
            
               (68)Kot upravljavci podatkov Poročevalske finančne institucije, države članice pošiljateljice in države članice prejemnice podatkov, ki so obdelani v skladu s to direktivo, ne hranijo dlje, kot je potrebno za dosego namenov te direktive. Glede na razlike med zakonodajami držav članic bi se morali pri določanju najdaljšega obdobja hrambe sklicevati na pravila o zastaranju, ki so določena v notranji davčni zakonodaji posameznega upravljavca podatkov.
            
            
            
               ê (EU) 2016/881 uv. izjava 22 (prilagojeno)
            
            
               (69)Informacije, ki se izmenjajo na podlagi te direktive, ne Ö bi smele Õ voditi v razkritje poslovne, industrijske ali poklicne skrivnosti ali poslovnega procesa ali informacij, katerih razkritje bi bilo v nasprotju z javnim redom.
            
            
            
               ê (EU) 2016/881 uv. izjava 9
            
            
               (70)Države članice bi morale določiti pravila o kaznih, ki se uporabljajo za kršitve nacionalnih predpisov, sprejetih na podlagi te direktive, in zagotoviti izvajanje teh kazni. Čeprav izbira kazni ostaja v pristojnosti držav članic, bi predpisane kazni morale biti učinkovite, sorazmerne in odvračilne.
            
            
            
               ê 2014/107/EU uv. izjava 13
            
            
               (71)Države članice bi morale pri izvajanju te direktive upoštevati pripombe o vzorčnem sporazumu med pristojnimi organi in skupnem standardu poročanja, ki jih je pripravila OECD zaradi ponazoritve ali razlage in da bi tako zagotovila dosledno uporabo v vseh državah članicah. Pri ukrepih Unije na tem področju bi morali še naprej upoštevati zlasti prihodnje spremembe na ravni OECD.
            
            
            
               ê (EU) 2018/822 uv. izjava 16 (prilagojeno)
            
         
         
            
               (72)Za zagotovitev enotnih pogojev izvajanja te direktive, zlasti za avtomatično izmenjavo informacij med davčnimi organi, bi bilo treba na Komisijo prenesti izvedbena pooblastila za sprejetje standardnih Ö obrazcev Õ z omejenim številom elementov, vključno z jezikovno ureditvijo. Iz istega razloga bi bilo treba na Komisijo prenesti izvedbena pooblastila za sprejetje potrebnih praktičnih postopkov za nadgradnjo skupnega komunikacijskega omrežja. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta
                  13
               .
            
            
            
               ê (EU) 2016/2258 uv. izjava 6
            
            
               (73)Ta Direktiva spoštuje temeljne pravice in upošteva načela, ki so priznana v Listini Evropske unije o temeljnih pravicah. Če ta Direktiva zahteva, da je dostop davčnim organom do osebnih podatkov določen z zakonodajnim predpisom, za to ni nujno potreben akt, ki ga sprejme parlament, brez poseganja v ustavni red zadevne države članice. Vendar pa mora biti takšen zakonodajni predpis jasen in natančen in njegova uporaba mora biti jasna in predvidljiva za zadevne osebe v skladu s sodno prakso Sodišča Evropske unije in Evropskega sodišča za človekove pravice.
            
            
            
               ê (EU) 2015/2376 uv. izjava 23
            
            
               (74)Ker cilja te direktive, to je učinkovitega upravnega sodelovanja med državami članicami pod pogoji, ki so skladni s pravilnim delovanjem notranjega trga, države članice ne morejo zadovoljivo doseči, in se ta cilj zaradi zahtevane enotnosti in učinkovitosti ta lažje doseže na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. V skladu z načelom sorazmernosti iz navedenega člena ta direktiva ne presega tistega, kar je potrebno za doseganje navedenega cilja.
            
            
            
               ê
            
            
               (75)Ta direktiva ne bi smela posegati v obveznosti držav članic v zvezi z roki za prenos v nacionalno pravo direktiv, ki so navedene v Prilogi V, del B,
            
            
            
               
                  ê 2011/16/EU (prilagojeno)
               
            
            
               JE SPREJEL TO DIREKTIVO:
            
            
               POGLAVJE I
            
            
               SPLOŠNE DOLOČBE
            
            
               Člen 1
            
            
               Predmet urejanja
            
            
               1. Ta direktiva določa pravila in postopke, v skladu s katerimi države članice sodelujejo med seboj z namenom izmenjave informacij, ki naj bi bile pomembne za izvajanje in uveljavljanje nacionalne zakonodaje držav članic v zvezi z davki iz člena 2.
            
            
               2. Ta direktiva opredeljuje tudi določbe za elektronsko izmenjavo podatkov iz odstavka 1 ter pravila in postopke, v skladu s katerimi države članice in Komisija sodelujejo na področju usklajevanja in ocenjevanja.
            
            
               3. Ta direktiva ne vpliva na uporabo pravil o medsebojni pomoči v kazenskih zadevah v državah članicah. Prav tako ne posega v izpolnjevanje kakršnih koli obveznosti držav članic v zvezi s širšim upravnim sodelovanjem, ki izhaja iz drugih pravnih instrumentov, vključno z dvostranskimi ali večstranskimi sporazumi.
            
         
         
            
               Člen 2
            
            
               Področje uporabe
            
            
               1. Ta direktiva se uporablja za vse vrste davkov, ki jih pobira država članica ali teritorialni oziroma upravni deli države članice, vključno z lokalnimi organi, ali ki se pobirajo v njihovem imenu.
            
            
               2. Ne glede na odstavek 1 se ta direktiva ne uporablja za davek na dodano vrednost in carine ali trošarine, ki so zajete v drugi zakonodaji Unije o upravnem sodelovanju med državami članicami. Ta direktiva se ne uporablja niti za obvezne prispevke za socialno varnost, ki se plačujejo državi članici ali delu države članice ali ustanovam socialne varnosti, ustanovljenim v skladu z javnim pravom.
            
            
               3. V nobenem primeru se ne razume, da davki iz odstavka 1 vključujejo:
            
            
               (a)pristojbine, denimo za potrdila in druge dokumente, ki jih izdajajo javni organi, 
            
            
               (b)dajatve pogodbene narave, kot je plačilo za javne storitve.
            
            
               4. Ta direktiva se uporablja za davke iz odstavka 1, ki se pobirajo na ozemlju, na katerem veljata Pogodbi, na podlagi člena 52 Pogodbe o Evropski uniji.
            
            
               Člen 3
            
            
               Opredelitev pojmov
            
            
               V tej direktivi se uporabljajo naslednje opredelitve pojmov:
            
            
               (1)„pristojni organ“ države članice pomeni organ, ki ga je kot takega določila ta država članica. Pri delovanju na podlagi te direktive veljajo za pristojne organe po pooblastilu v skladu s členom 4 tudi centralni urad za zvezo, služba za zvezo ali pristojni uradnik;
            
            
               (2)„centralni urad za zvezo“ pomeni urad, ki je bil kot tak določen in katerega glavna odgovornost so stiki z drugimi državami članicami na področju upravnega sodelovanja;
            
            
               (3)„služba za zvezo“ pomeni kateri koli urad, razen centralnega urada za zvezo, ki je bil določen za neposredno izmenjavo informacij na podlagi te direktive;
            
            
               (4)„pristojni uradnik“ pomeni katerega koli uradnika, ki je pooblaščen, da neposredno izmenjuje informacije na podlagi te direktive;
            
            
               (5)„organ prosilec“ pomeni centralni urad za zvezo, službo za zvezo ali katerega koli pristojnega uradnika države članice, ki da zaprosilo za pomoč v imenu pristojnega organa;
            
            
               (6)„zaprošeni organ“ pomeni centralni urad za zvezo, službo za zvezo ali katerega koli pristojnega uradnika države članice, ki prejme zaprosilo za pomoč v imenu pristojnega organa;
            
            
               (7)„administrativna preiskava“ pomeni vse kontrole, preverjanja in druge ukrepe držav članic pri opravljanju svojih nalog zaradi zagotavljanja pravilne uporabe davčne zakonodaje;
            
            
               (8)„izmenjava informacij na zaprosilo“ pomeni izmenjavo informacij na podlagi zaprosila, ki ga država članica prosilka v posamičnem primeru predloži zaprošeni državi članici;
            
            
         
         
            
               ê (EU) 2016/881 čl.1.1
            
            
               (9)„avtomatična izmenjava“ pomeni:
            
            
            
               ê (EU) 2018/822 čl.1.1(a)(i)
            
            
               (a)v členu 8(1) ter členih 9, 10 in 11, sistematično sporočanje vnaprej opredeljenih informacij drugi državi članici brez predhodnega zaprosila in v vnaprej določenih rednih časovnih presledkih. V členu 8(1) se sklicevanje na podatke, ki so na voljo, nanaša na informacije, ki so v davčnih spisih države članice, ki sporoča informacije, in so dostopni v skladu s postopki za zbiranje in obdelavo podatkov v navedeni državi članici;
            
            
            
               ê (EU) 2016/881 čl.1.1
            
            
               (b)v členu 8(4), sistematično sporočanje vnaprej opredeljenih informacij o rezidentih v drugih državah članicah zadevni državi članici rezidentstva brez predhodnega zaprosila v vnaprej določenih rednih časovnih presledkih;
            
            
            
               ê (EU) 2018/822 čl.1.1(a)(ii) (prilagojeno)
            
            
               (c)v vseh drugih določbah te direktive, razen členu 8(1) in (4) ter členov 9, 10 in 11, sistematično sporočanje vnaprej opredeljenih informacij, Ö iz Õ v točk (a) in (b).
            
            
            
               ê (EU) 2016/881 čl.1.1
            
            
               è1 (EU) 2018/822 čl.1.1(a)(iii)
            
            
               è1 V členu 8(4), členu 8(7), členu 25(2), členu 30(3) in (4) ter Prilogi IV ima vsak izraz z veliko začetnico tak pomen, kot ga ima v ustrezni opredelitvi iz Priloge I. ç V členu 10 in v Prilogi III ima vsak izraz z veliko začetnico tak pomen, kot ga ima v ustrezni opredelitvi iz Priloge III;
            
            
            
               ê 2011/16/EU
            
            
               (10)„izmenjava na lastno pobudo“ pomeni nesistematično sporočanje informacij drugi državi članici kadar koli in brez predhodnega zaprosila;
            
            
               (11)„oseba“ pomeni:
            
            
               (a)fizično osebo;
            
         
         
            
               (b)pravno osebo;
            
            
               (c)če veljavna zakonodaja tako določa, združenje oseb, ki mu je priznana sposobnost, da opravlja pravna dejanja, vendar nima statusa pravne osebe;
            
            
               (d)vse druge pravne ureditve kakršne koli narave in oblike, ne gleda na to, ali imajo pravno osebnost, ki imajo v lasti ali upravljajo sredstva, ki so, vključno s prihodki, ki iz njih izhajajo, predmet katerih koli davkov, za katere velja ta direktiva;
            
            
               (12)„z elektronskimi sredstvi“ pomeni uporabo elektronske opreme za obdelavo, vključno z digitalnim stiskanjem, in shranjevanje podatkov ter uporabo žic, radijskega prenosa, optičnih tehnologij ali drugih elektromagnetnih sredstev;
            
            
               (13)„omrežje CCN“ pomeni skupno platformo, ki temelji na skupnem komunikacijskem omrežju (CCN), ki ga je razvila Unija za zagotavljanje vseh prenosov z elektronskimi sredstvi med pristojnimi organi na področju carin in obdavčevanja;
            
            
            
               ê (EU) 2015/2376 čl.1.1(b)
            
            
               (14)„vnaprejšnje davčno stališče s čezmejnim učinkom“ pomeni vsak dogovor, sporočilo ali vsak drug instrument ali ukrep s podobnim učinkom, tudi tak, ki se izda, spremeni ali obnovi v okviru davčnega nadzora, pri čemer so izpolnjeni naslednji pogoji:
            
            
               (a)izda, spremeni ali obnovi ga vlada ali davčni organ države članice ali ozemeljske ali upravne podenote države članice, tudi lokalni organi, ali pa je to storjeno v njihovem imenu, ne glede na to, ali se dejansko uporablja ali ne;
            
            
               (b)izda, spremeni ali obnovi se za določeno osebo ali skupino oseb, ki ima pravico, da se nanj sklicuje;
            
            
               (c)zadeva razlago ali uporabo pravne ali upravne določbe, ki se nanaša na uporabo ali izvrševanje nacionalne davčne zakonodaje s strani države članice ali njenih ozemeljskih ali upravnih podenot, tudi lokalnih organov;
            
            
               (d)nanaša se na čezmejno transakcijo ali na vprašanje, ali gre pri dejavnostih, ki jih oseba opravlja v drugi jurisdikciji, za stalno poslovno enoto;
            
            
               (e)izda se pred izvedbo transakcij ali dejavnosti v drugi jurisdikciji, pri katerih bi lahko šlo za stalno poslovno enoto, ali pred vložitvijo davčne napovedi za obdobje, v katerem je bila izvedena transakcija ali niz transakcij ali so bile izvedene dejavnosti.
            
            
               Čezmejna transakcija lahko med drugim vključuje naložbe, dobavo blaga ali storitev, financiranje ali uporabo opredmetenih ali neopredmetenih sredstev, pri čemer ni nujno, da je vanjo neposredno vključena oseba, ki ji je bilo izdano vnaprejšnje davčno stališče s čezmejnim učinkom;
            
            
               (15)„vnaprejšnji cenovni sporazum“ pomeni vsak dogovor, sporočilo ali vsak drug instrument ali ukrep s podobnim učinkom, tudi tak, ki se izda, spremeni ali obnovi v okviru davčnega nadzora, pri čemer so izpolnjeni naslednji pogoji:
            
            
               (a)izda, spremeni ali obnovi ga vlada ali davčni organ ene ali več držav članic, vključno z vsemi njihovimi ozemeljskimi ali upravnimi podenotami, tudi lokalnimi organi, ali pa je to storjeno v njihovem imenu, ne glede na to, ali se dejansko uporablja;
            
            
               (b)izda, spremeni ali obnovi se za določeno osebo ali skupino oseb, ki ima pravico, da se nanj sklicuje;
            
            
               (c)se v njem še pred izvedbo čezmejnih transakcij med povezanimi podjetji določi ustrezen sklop meril za določanje transfernih cen za navedene transakcije ali se določi delež dobička, ki pripada stalni poslovni enoti.
            
            
               Podjetji sta povezani podjetji, kadar je eno od njiju neposredno ali posredno udeleženo pri upravljanju, nadzoru ali v kapitalu drugega podjetja ali kadar so iste osebe neposredno ali posredno udeležene pri upravljanju, nadzoru ali v kapitalu podjetij.
            
            
               Transferne cene so cene, po katerih podjetje prenese fizično blago in neopredmeteno premoženje na povezana podjetja ali zanje opravlja storitve, skladno s tem pa je treba razlagati tudi izraz „določanje transfernih cen“;
            
         
         
            
               (16)v točki 14 „čezmejna transakcija“ pomeni transakcijo ali niz transakcij, pri katerih:
            
            
               (a)niso vse udeležene stranke v transakciji ali nizu transakcij rezidenti za davčne namene v državi članici, ki je izdala, spremenila ali obnovila vnaprejšnje davčno stališče s čezmejnim učinkom;
            
            
               (b)je katera koli od udeleženih strank v transakciji ali nizu transakcij hkrati rezident za davčne namene v več kot eni jurisdikciji;
            
            
               (c)ena od udeleženih strank v transakciji ali nizu transakcij izvaja posle v drugi jurisdikciji prek stalne poslovne enote ter transakcija ali niz transakcij predstavlja celotno poslovanje stalne poslovne enote ali njegov del. Čezmejna transakcija ali niz transakcij vključuje tudi ureditve, za katere poskrbi oseba v zvezi s poslovnimi dejavnostmi v drugi jurisdikciji, pri čemer oseba te dejavnosti opravlja prek stalne poslovne enote;
            
            
               (d)je pri taki transakciji ali nizu transakcij prisoten čezmejni učinek.
            
            
               V točki 15 „čezmejna transakcija“ pomeni transakcijo ali niz transakcij, ki vključujejo povezana podjetja, ki niso vsa rezidenti za davčne namene na ozemlju ene jurisdikcije, ali transakcijo ali niz transakcij, pri katerih je prisoten čezmejni učinek;
            
            
               (17)v točkah 15 in 16 „podjetje“ pomeni vsakršno obliko poslovanja;
            
            
            
               ê (EU) 2018/822 čl.1.1(b)
            
            
               (18)„čezmejni aranžma“ pomeni aranžma, ki zadeva bodisi več kot eno državo članico bodisi državo članico in tretjo državo, pri čemer je izpolnjen vsaj eden od naslednjih pogojev:
            
            
               (a)vsi udeleženci v aranžmaju niso rezidenti za davčne namene v isti jurisdikciji;
            
            
               (b)vsaj eden od udeležencev v aranžmaju je hkrati rezident za davčne namene v več kot eni jurisdikciji;
            
            
               (c)eden ali več udeležencev v aranžmaju izvaja dejavnosti v drugi jurisdikciji prek stalne poslovne enote, ki se nahaja v navedeni jurisdikciji, in aranžma predstavlja celotno poslovanje stalne poslovne enote ali njegov del;
            
            
               (d)eden ali več udeležencev v aranžmaju izvaja dejavnost v drugi jurisdikciji, v kateri ni rezident za davčne namene in nima stalne poslovne enote;
            
            
               (e)tak aranžma bi lahko vplival na avtomatično izmenjavo informacij ali identifikacijo upravičenega lastništva.
            
            
               Za namene točk 18 do 25 tega člena, člena 11 in Priloge IV aranžma vključuje tudi niz aranžmajev. Aranžma lahko obsega več kot en korak ali del;
            
            
               (19)„čezmejni aranžma, o katerem se poroča“ pomeni vsak čezmejni aranžma, ki ima vsaj eno od prepoznavnih značilnosti iz Priloge IV;
            
            
               (20)„prepoznavna značilnost“ pomeni lastnost ali značilnost čezmejnega aranžmaja, ki nakazuje morebitno tveganje za izogibanje davkom, kakor so našteti v Prilogi IV;
            
            
               (21)„posrednik“ pomeni katero koli osebo, ki oblikuje, trži, organizira ali daje na voljo za uporabo čezmejni aranžma, o katerem se poroča ali upravlja njegovo izvajanje.
            
            
               Pomeni tudi katero koli osebo, ki se ob upoštevanju ustreznih dejstev in okoliščin ter na podlagi razpoložljivih informacij in ustreznega strokovnega znanja in razumevanja, potrebnega za zagotavljanje takih storitev, zaveda, da se je zavezala, da bo neposredno ali prek drugih oseb nudila pomoč oziroma svetovanje pri oblikovanju, trženju, organizaciji, dajanju na voljo za uporabo ali upravljanju izvajanja čezmejnega davčnega aranžmaja, o katerem se poroča, ali bi bilo zanjo upravičeno pričakovati, da se tega zaveda. Vsakdo ima pravico, da predloži dokaze o tem, da ta oseba ni vedela, da je sodelovala pri čezmejnem aranžmaju, o katerem se poroča, ali da ne bi bilo upravičeno pričakovati, da bi to vedela. V ta namen se lahko sklicuje na vsa ustrezna dejstva in okoliščine pa tudi na razpoložljive informacije, svoje ustrezno strokovno znanje in razumevanje.
            
         
         
            
               Oseba, ki šteje za posrednika, izpolnjuje vsaj enega od naslednjih dodatnih pogojev:
            
            
               (a)je rezident za davčne namene v državi članici;
            
            
               (b)ima stalno poslovno enoto v državi članici, prek katere zagotavlja storitve v zvezi z aranžmajem;
            
            
               (c)je ustanovljena po pravu države članice in/ali urejena s tem pravom;
            
            
               (d)registrirana je pri poklicnem združenju, povezanem s pravnimi, davčnimi ali svetovalnimi storitvami, v državi članici;
            
            
               (22)„zadevni davčni zavezanec“ pomeni katero koli osebo, ki se ji čezmejni aranžma, o katerem se poroča, da na voljo za izvajanje ali ki je tak aranžma pripravljena izvajati oziroma je že izvedla njegov prvi korak;
            
            
               (23)za namene člena 11 „povezano podjetje“ pomeni osebo, ki je povezana z drugo osebo na vsaj enega od naslednjih načinov:
            
            
               (a)oseba je udeležena pri upravljanju druge osebe tako, da je v položaju z znatnim vplivom na to drugo osebo;
            
            
               (b)oseba je udeležena pri nadzoru nad drugo osebo z deležem glasovalnih pravic, ki presega 25 %;
            
            
               (c)oseba je udeležena v kapitalu druge osebe z lastništvom kapitala, ki neposredno ali posredno presega delež 25 %;
            
            
               (d)oseba je upravičena do 25 % ali več dobička druge osebe.
            
            
               Če je pri upravljanju, nadzoru ali v kapitalu oziroma dobičku, kot je navedeno v točkah (a) do (d), iste osebe, udeležena več kot ena oseba, se vse zadevne osebe štejejo za povezana podjetja.
            
            
               Če je pri upravljanju, nadzoru ali v kapitalu oziroma pri dobičku, kot je navedeno v točkah (a) do (d), več kot ene osebe, udeležena ista oseba, se vse zadevne osebe štejejo za povezana podjetja.
            
            
               Za namene te točke se oseba, ki deluje skupaj z drugo osebo v zvezi z glasovalnimi pravicami ali lastništvom kapitala subjekta, obravnava kot udeležena pri vseh glasovalnih pravicah ali lastništvu kapitala tega subjekta, ki jih ima druga oseba.
            
            
               Pri posredni udeležbi se izpolnjevanje zahtev iz točke (c) določi tako, da se pomnožijo deleži po zaporednih stopnjah. Za osebo z več kot 50 % glasovalnih pravic se šteje, da jih ima 100 %.
            
            
               Posameznik, njegov zakonec in predniki ali potomci se štejejo za eno osebo;
            
            
               (24)„tržni aranžma“ pomeni čezmejni aranžma, ki je zasnovan, dan na tržišče, pripravljen za izvajanje ali dan na voljo za izvajanje, ne da bi ga bilo treba bistveno prilagoditi;
            
            
               (25)„posebej prilagojeni aranžma“ pomeni vsak čezmejni aranžma, ki ni tržni aranžma.
            
            
            
               ê 2011/16/EU (prilagojeno)
            
         
         
            
               Člen 4
            
            
               Organizacija
            
            
               1. Vsaka država članica Ö nemudoma Õ sporoči Komisiji Ö vsako spremembo glede Õ pristojnega organa za namene te direktive Ö , o katerem je uradno obvestila v skladu s členom 4(1) Direktive 2011/16/EU Õ.
            
            
               Komisija da informacije na razpolago drugim državam članicam in seznam organov držav članic objavi v Uradnem listu Evropske unije.
            
            
               2. Pristojni organ Ö vsake države članice Õ določi enoten centralni urad za zvezo. Pristojni organ mora o tem obvestiti Komisijo in druge države članice.
            
            
               Centralni urad za zvezo je obenem lahko določen za odgovornega za stike s Komisijo. Pristojni organ mora o tem obvestiti Komisijo.
            
            
               3. Pristojni organ vsake države članice lahko določi službe za zvezo s pristojnostjo, dodeljeno v skladu z njeno nacionalno zakonodajo ali politiko. Centralni urad za zvezo mora posodabljati seznam služb za zvezo in ga dati na voljo centralnim uradom za zvezo drugih zadevnih držav članic in Komisiji.
            
            
               4. Pristojni organ vsake države članice lahko določi pristojne uradnike. Centralni urad za zvezo mora posodabljati seznam pristojnih uradnikov in ga dati na voljo centralnim uradom za zvezo drugih zadevnih držav članic in Komisiji.
            
            
               5. Uradniki, vključeni v upravno sodelovanje na podlagi te direktive, se v vsakem primeru štejejo za pristojne uradnike za ta namen v skladu s postopki, ki jih določijo pristojni organi.
            
            
               6. Če služba za zvezo ali pristojni uradnik pošlje ali prejme zaprosilo za sodelovanje ali odgovor na takšno zaprosilo, o tem obvesti centralni urad za zvezo svoje države članice v skladu s postopki, ki jih določi ta država članica.
            
            
               7. Če služba za zvezo ali pristojni uradnik prejme zaprosilo za sodelovanje, zaradi katerega je potrebno ukrepanje, ki je izven pristojnosti, ki mu je dodeljena v skladu z nacionalno zakonodajo ali politiko njegove države članice, tako zaprosilo nemudoma posreduje centralnemu uradu za zvezo svoje države članice in o tem obvesti organ prosilec. V takem primeru se obdobje, določeno v členu 7, začne naslednji dan po dnevu, ko je zaprosilo za sodelovanje posredovano v centralni urad za zvezo.
            
            
               POGLAVJE II
            
            
               IZMENJAVA INFORMACIJ
            
            
               ODDELEK I
            
            
               Izmenjava informacij na zaprosilo
            
            
               Člen 5
            
            
               Postopek za izmenjavo informacij na zaprosilo
            
            
               Na zaprosilo organa prosilca mu zaprošeni organ sporoči vse informacije iz člena 1(1), s katerimi razpolaga ali ki jih pridobi na podlagi administrativne preiskave.
            
            
               Člen 6
            
            
               Administrativne preiskave
            
         
         
            
               1. Zaprošeni organ poskrbi za izvedbo kakršnih koli administrativnih preiskav, ki so potrebne za pridobitev informacij iz člena 5.
            
            
               2. Zaprosilo iz člena 5 lahko vsebuje obrazloženo zaprosilo za posebno administrativno preiskavo. Če zaprošeni organ meni, da administrativna preiskava ni potrebna, takoj obvesti organ prosilec o razlogih za tako mnenje.
            
            
               3. Za pridobitev zaprošenih informacij ali izvedbo zaprošene administrativne preiskave zaprošeni organ upošteva enake postopke, kot če bi ukrepal na lastno pobudo ali na zaprosilo drugega organa v svoji državi članici.
            
            
               4. Zaprošeni organ na izrecno zaprosilo organa prosilca zagotovi izvirne dokumente, če to ni v nasprotju z veljavnimi določbami države članice zaprošenega organa.
            
            
               Člen 7
            
            
               Roki
            
            
               1. Zaprošeni organ predloži informacije iz člena 5 takoj, ko je to mogoče, in ne pozneje kot šest mesecev po datumu prejema zaprosila.
            
            
               Če pa zaprošeni organ te informacije že ima, se te sporočijo v dveh mesecih od tega datuma.
            
            
               2. V nekaterih posebnih primerih se lahko zaprošeni organi in organi prosilci sporazumejo o drugačnih rokih, kot so predvideni v odstavku 1.
            
            
               3. Zaprošeni organ organu prosilcu takoj potrdi prejem zaprosila, v vsakem primeru pa najpozneje v sedmih delovnih dneh od njegovega prejema, po možnosti z elektronskimi sredstvi.
            
            
               4. V enem mesecu po prejemu zaprosila zaprošeni organ uradno obvesti organ prosilec o kakršnih koli pomanjkljivostih v zaprosilu in o potrebi po kakršnih koli dodatnih informacijah o okoliščinah. V takšnem primeru roka iz odstavka 1 začneta teči naslednji dan po dnevu, ko je zaprošeni organ prejel potrebne dodatne informacije.
            
            
               5. Če zaprošeni organ na zaprosilo ne more odgovoriti v zadevnem roku, nemudoma in v vsakem primeru v treh mesecih od prejema zaprosila obvesti organ prosilec o razlogih za to in o datumu, do katerega bi lahko po svojem mnenju odgovoril.
            
            
               6. Če zaprošeni organ zahtevanih informacij nima in ne more ali zaradi razlogov iz člena 21 ne želi odgovoriti na zaprosilo za informacije, o razlogih za to nemudoma, najpozneje pa v enem mesecu od prejema zaprosila, obvesti organ prosilec.
            
            
               ODDELEK II
            
            
               Obvezna avtomatična izmenjava podatkov
            
            
               Člen 8
            
            
               Področje uporabe in pogoji obvezne avtomatične izmenjave podatkov
            
            
               1. Pristojni organ vsake države članice z avtomatično izmenjavo sporoči pristojnemu organu katere koli druge države članice podatke o davčnih obdobjih od 1. januarja 2014 dalje, ki so na voljo glede rezidentov v tej drugi državi članici in zadevajo naslednje posebne kategorije prihodkov in kapitala, kakor se razlagajo v nacionalni zakonodaji države članice, ki te podatke sporoči:
            
            
               (a)dohodek iz zaposlitve;
            
            
               (b)plačila direktorjem;
            
         
         
            
               (c)produkti življenjskih zavarovanj, ki niso zajeti v drugih pravnih instrumentih Unije o izmenjavi podatkov in v drugih podobnih ukrepih;
            
            
               (d)pokojnine;
            
            
               (e)lastništvo nepremičnin in iz njih izhajajoči dohodek.
            
            
               2. Države članice obvestijo Komisijo o Ö vseh spremembah informacij, ki so jih posredovale Komisiji v skladu s členom 8(2) Direktive 2011/16/EU glede Õ kategorij iz odstavka 1, v zvezi s katerimi razpolagajo s podatki.
            
            
            
               ê 2014/107/EU čl.1.2(a)
            
            
               3. Pristojni organ države članice lahko pristojnemu organu katere koli druge države članice sporoči, da ne želi prejemati podatkov o eni ali več kategorijah prihodkov in kapitala iz odstavka 1. O tem prav tako obvesti Komisijo.
            
            
               Za državo članico lahko velja, da ne želi prejemati podatkov v skladu z odstavkom 1, če Komisije ne obvesti niti o eni kategoriji, za katero ima na voljo podatke.
            
            
            
               ê 2014/107/EU čl.1.2(b) (prilagojeno)
            
            
               4. Vsaka država članica sprejme potrebne ukrepe, s katerimi zahteva, da njene Poročevalske finančne institucije izvajajo pravila o poročanju in dolžni skrbnosti iz prilog I in II, ter zagotovi uspešno izvajanje in spoštovanje takšnih pravil v skladu z oddelkom IX Priloge I.
            
            
               Na podlagi veljavnih pravil o poročanju in dolžni skrbnosti iz prilog I in II pristojni organ vsake države članice v okviru avtomatične izmenjave pristojnemu organu katere koli druge države članice v roku iz točke (b) odstavka 5 sporoči naslednje podatke v zvezi z davčnimi obdobji od 1. januarja 2016 dalje, ki se nanašajo na Račun, o katerem se poroča:
            
            
               (a)ime, naslov, identifikacijsko(-e) številko(-e) davkoplačevalca (IŠD) ter datum in kraj rojstva (v primeru posameznikov) vsake Osebe, o kateri se poroča in ki je Imetnik računa, v primeru subjekta, ki je imetnik računa in za katerega se po uporabi pravil o dolžni skrbnosti iz prilog ugotovi, da ima eno ali več Obvladujočih oseb, ki so Osebe, o katerih se poroča, pa ime, naslov in IŠD subjekta ter ime, naslov, IŠD ter datum in kraj rojstva vsake osebe, o kateri se poroča;
            
            
               (b)številko računa (ali ustrezno oznako, če ni številke računa);
            
            
               (c)ime in morebitno identifikacijsko številko Poročevalske finančne institucije;
            
            
               (d)stanje na računu ali vrednost računa (vključno z Odkupno vrednostjo ali vrednostjo ob odstopu v primeru Zavarovalne pogodbe z odkupno vrednostjo ali Pogodbe rentnega zavarovanja) ob koncu zadevnega koledarskega leta ali drugega ustreznega poročevalskega obdobja ali, če je bil račun zaprt med takim letom ali obdobjem, neposredno pred zaprtjem računa;
            
            
               (e)v primeru kakršnega koli Skrbniškega računa:
            
            
               (i)skupni bruto znesek obresti, skupni bruto znesek dividend in skupni bruto znesek drugih dohodkov, ustvarjenih v zvezi s sredstvi na računu, ki se vsakokrat vplačajo ali pripišejo na račun (ali v zvezi z računom) med koledarskim letom ali drugim ustreznim poročevalnim obdobjem; in
            
            
               (ii)skupni bruto iztržek od prodaje ali odkupa Finančnih sredstev, ki se vplača ali pripiše na račun med koledarskim letom ali drugim ustreznim poročevalnim obdobjem, v zvezi s katerim je Poročevalska finančna institucija delovala kot skrbnik, borzni posrednik, pooblaščenec ali kako drugače kot zastopnik Imetnika računa;
            
            
               (f)v primeru katerega koli Depozitnega računa skupni bruto znesek obresti, vplačanih ali pripisanih na račun med koledarskim letom ali drugim ustreznim poročevalnim obdobjem;
            
         
         
            
               (g)v primeru računov, ki niso opisani v točki (e) ali točki (f), skupni bruto znesek, plačan ali pripisan Imetniku računa v zvezi z računom med koledarskim letom ali drugim ustreznim poročevalnim obdobjem, v zvezi s katerim je Poročevalska finančna institucija dolžnik, vključno s skupnim zneskom vseh plačil v zvezi z odkupom, opravljenih Imetniku računa med koledarskim letom ali drugim ustreznim poročevalnim obdobjem.
            
            
               Znesek in kategorizacija plačil, opravljenih v zvezi z Računom, o katerem se poroča, se zaradi izmenjave podatkov v skladu s tem odstavkom določi v skladu z nacionalno zakonodajo države članice, ki sporoča podatke, razen če je v tem odstavku ali v prilogah Ö I in II Õ določeno drugače.
            
            
               Prvi in drugi pododstavek tega odstavka imata prednost pred točko (c) odstavka 1 ali katerim koli drugim pravnim instrumentom Unije, če bi zadevna izmenjava podatkov spadala v področje uporabe točke (c) odstavka 1 ali katerega koli drugega pravnega instrumenta Unije.
            
            
            
               ê 2014/107/EU čl.1.2(d)
            
            
               5. Sporočanje podatkov poteka pod naslednjimi pogoji in na naslednji način:
            
            
               (a)za kategorije iz odstavka 1 vsaj enkrat letno, in sicer v šestih mesecih po koncu davčnega leta države članice, v katerem podatki postanejo razpoložljivi;
            
            
               (b)za podatke iz odstavka 4 vsako leto, in sicer v devetih mesecih po koncu koledarskega leta ali drugega ustreznega poročevalnega obdobja, na katerega se nanašajo podatki.
            
            
            
               ê 2011/16/EU (prilagojeno)
            
            
               6. Komisija Ö , z izvedbenimi akti določi Õ praktične postopke za avtomatično izmenjavo podatkov Ö . Ti izvedbeni akti se sprejmejo Õ v skladu s postopkom iz člena 32(2).
            
            
            
               ê 2014/107/EU čl.1.2(e) (prilagojeno)
            
            
               7. Za namene točk B.1(c) in C.17(g) Oddelka VIII Priloge I vsaka država članica Komisijo obvesti Ö o vseh spremembah glede Õ seznama subjektov oziroma računov, ki bi jih bilo treba obravnavati kot Neporočevalske finančne institucije oziroma kot Izključene račune Ö , ki jih je predložila Komisiji v skladu s členom 8(7a) Direktive 2011/16/EU Õ. Komisija v Uradnem listu Evropske unije objavi seznam prejetih podatkov in ta seznam po potrebi posodobi.
            
            
               Države članice zagotovijo, da navedene vrste Neporočevalskih finančnih institucij in Izključenih računov izpolnjujejo vse zahteve s seznama v točkah B.1(c) in C.17(g) Oddelka VIII Priloge I, ter zlasti, da status Finančne institucije kot Neporočevalske finančne institucije ali status računa kot Izključenega računa ni v nasprotju z nameni te direktive.
            
            
            
               ê 2011/16/EU
            
            
               8. Če se države članice z dvostranskimi ali večstranskimi sporazumi, sklenjenimi z drugimi državami članicami, dogovorijo o avtomatični izmenjavi podatkov glede dodatnih kategorij prihodkov in kapitala, o teh sporazumih obvestijo Komisijo, ki da te sporazume na voljo vsem drugim državam članicam.
            
            
            
               ê (EU) 2015/2376 čl.1.3 (prilagojeno)
            
         
         
            
               Člen 9
            
            
               Obseg in pogoji obvezne avtomatične izmenjave podatkov o vnaprejšnjih davčnih stališčih s čezmejnim učinkom in vnaprejšnjih cenovnih sporazumih
            
            
               1. Pristojni organ države članice v primeru, da je bilo vnaprejšnje davčno stališče s čezmejnim učinkom ali vnaprejšnji cenovni sporazum izdan, spremenjen ali obnovljen po 31. decembru 2016, z avtomatično izmenjavo sporoči podatke o njem pristojnim organom vseh drugih držav članic in Komisiji, razen v primerih iz odstavka 7 tega člena, skladno z veljavnimi praktičnimi postopki, sprejetimi na podlagi člena 25.
            
            
               2. Dvostranski ali večstranski vnaprejšnji cenovni sporazumi s tretjimi državami so v skladu s tem členom izvzeti iz področja uporabe avtomatične izmenjave podatkov, kadar mednarodni davčni sporazum, na podlagi katerega je bil izpogajan zadevni vnaprejšnji cenovni sporazum, ne dopušča razkritja podatkov tretjim osebam. Podatki o takih dvostranskih ali večstranskih vnaprejšnjih cenovnih sporazumih se v skladu s členom 13 izmenjujejo, če mednarodni davčni sporazum, na podlagi katerega je bil izpogajan zadevni vnaprejšnji cenovni sporazum, dopušča njihovo razkritje in pristojni organ tretje države to razkritje dovoli.
            
            
               Če pa so dvostranski ali večstranski vnaprejšnji cenovni sporazumi v skladu s prvim stavkom prvega pododstavka tega odstavka izvzeti iz avtomatične izmenjave podatkov, se podatki iz odstavka 5, navedeni v zahtevi, na podlagi katere se izda takšen dvostranski ali večstranski vnaprejšnji cenovni sporazum, namesto tega izmenjajo na podlagi odstavka 1.
            
            
               3. Odstavka 1 se ne uporabljata, če vnaprejšnje davčno stališče s čezmejnim učinkom zadeva in vključuje izključno davčne zadeve ene ali več fizičnih oseb.
            
            
               4. Izmenjava podatkov poteka v treh mesecih po preteku polovice koledarskega leta, v katerem so bila izdana, spremenjena ali obnovljena vnaprejšnja davčna stališča s čezmejnim učinkom ali vnaprejšnji cenovni sporazumi.
            
            
               5. Podatki, ki jih država članica sporoči v skladu z odstavka 1, zajemajo naslednje:
            
            
               (a)identifikacijo osebe, ki ni fizična oseba, in, kadar je to primerno, skupine oseb, ki ji ta oseba pripada;
            
            
               (b)povzetek vsebine vnaprejšnjega davčnega stališča s čezmejnim učinkom ali vnaprejšnjega cenovnega sporazuma, vključno z abstraktnim opisom ustreznih poslovnih dejavnosti ali transakcij ali niza transakcij, ki ne sme povzročiti razkritja poslovne, industrijske ali poklicne skrivnosti oziroma poslovnega procesa niti razkritja informacij, ki bi bilo v nasprotju z javnim redom;
            
            
               (c)datume izdaje, spremembe ali obnove vnaprejšnjega davčnega stališča s čezmejnim učinkom ali vnaprejšnjega cenovnega sporazuma;
            
            
               (d)datum začetka veljavnosti vnaprejšnjega davčnega stališča s čezmejnim učinkom ali vnaprejšnjega cenovnega sporazuma, če je ta datum določen;
            
            
               (e)datum konca veljavnosti vnaprejšnjega davčnega stališča s čezmejnim učinkom ali vnaprejšnjega cenovnega sporazuma, če je ta datum določen;
            
            
               (f)vrsto vnaprejšnjega davčnega stališča s čezmejnim učinkom ali vnaprejšnjega cenovnega sporazuma;
            
            
               (g)znesek transakcije ali niza transakcij iz vnaprejšnjega davčnega stališča s čezmejnim učinkom ali vnaprejšnjega cenovnega sporazuma, če je ta znesek tam naveden;
            
            
               (h)opis meril, ki se uporabljajo za določanje transfernih cen, ali sámo transferno ceno v primeru vnaprejšnjega cenovnega sporazuma;
            
            
               (i)opredelitev metode, ki se uporablja za določanje transfernih cen, ali sámo transferno ceno v primeru vnaprejšnjega cenovnega sporazuma;
            
            
               (j)imena morebitnih drugih držav članic, ki bi jih verjetno zadevalo vnaprejšnje davčno stališče s čezmejnim učinkom ali vnaprejšnji cenovni sporazum;
            
            
               (k)imena vseh oseb, ki niso fizične osebe, v morebitnih drugih državah članicah, na katere bi verjetno vplivalo vnaprejšnje davčno stališče s čezmejnim učinkom ali vnaprejšnji cenovni sporazum (ob navedbi, s katerimi državami članicami so te osebe povezane);
            
            
               (l)navedbo, ali sporočeni podatki temeljijo na sámem vnaprejšnjem davčnem stališču s čezmejnim učinkom ali vnaprejšnjem cenovnem sporazumu ali na zahtevi iz drugega pododstavka odstavka 2.
            
         
         
            
               6. Za lažjo izmenjavo podatkov iz odstavka 5 tega člena Komisija v okviru postopka za določitev standardnega obrazca iz člena 24(5) določi praktične postopke, potrebne za izvajanje tega člena, vključno z ukrepi za standardizacijo sporočanja podatkov iz odstavka 5 tega člena.
            
            
               7. Podatki iz točk (a), (b), (h) in (k) odstavka 5 se ne sporočijo Komisiji.
            
            
               8. Države članice lahko v skladu s členom 5 in ob upoštevanju člena 25(4) zahtevajo dodatne podatke, vključno s celotnim besedilom vnaprejšnjega davčnega stališča s čezmejnim učinkom ali vnaprejšnjega cenovnega sporazuma.
            
            
            
               ê (EU) 2016/881 čl.1.2 (prilagojeno)
            
            
               Člen 10
            
            
               Področje uporabe in pogoji obvezne avtomatične izmenjave informacij iz poročila po državah
            
            
               1. Vsaka država članica sprejme potrebne ukrepe, da od Krovnega matičnega subjekta Mednarodne skupine podjetij, ki je rezident za davčne namene na njenem ozemlju, ali od katerega koli drugega Poročevalca v skladu z oddelkom II Priloge III zahteva, da odda poročilo po državah za Poslovno leto poročanja v 12 mesecih od zadnjega dne Poslovnega leta poročanja Mednarodne skupine podjetij v skladu z Oddelkom II Priloge III.
            
            
               2. Pristojni organ države članice, ki je prejela poročilo po državah v skladu z odstavkom 1, na podlagi avtomatične izmenjave in v roku iz odstavka 4 posreduje poročilo po državah vsem drugim državam članicam, v katerih je na podlagi informacij iz poročila po državah eden ali več Subjektov v sestavi Mednarodne skupine podjetij Poročevalca bodisi rezident za davčne namene ali zvezan k plačilu davka v zvezi z dejavnostjo, ki se opravlja prek stalne poslovne enote.
            
            
               3. Poročilo po državah vsebuje naslednje informacije v zvezi z Mednarodno skupino podjetij:
            
            
               (a)zbirne informacije, ki se nanašajo na znesek prihodkov, dobiček (izgubo) pred davkom od dohodkov, plačani in obračunani davek od dohodkov, izkazani kapital, nerazporejeni dobiček, število zaposlenih, opredmetena sredstva, razen denarnih sredstev in njihovih ustreznikov, po posamezni jurisdikciji, v kateri deluje Mednarodna skupina podjetij;
            
            
               (b)opredelitev vseh Subjektov v sestavi Mednarodne skupine podjetij, pri čemer se določi jurisdikcija davčnega rezidentstva posameznega Subjekta v sestavi in, kadar se ta razlikuje od jurisdikcije davčnega rezidentstva, jurisdikcija, po zakonodaji katere je ta Subjekt v sestavi organiziran, ter narava njegovih glavnih poslovnih dejavnosti.
            
            
               4. Informacije se sporočijo v 15 mesecih od zadnjega dne Poslovnega leta Mednarodne skupine podjetij, na katero se nanaša poročilo po državah.
            
            
            
               ê (EU) 2018/822 čl.1.2
            
            
               è1 Popravek, UL L 31, 1.2.2019, str.108
            
            
               Člen 11
            
            
               Področje uporabe in pogoji obvezne avtomatične izmenjave podatkov o čezmejnih aranžmajih, o katerih se poroča
            
            
               1. Vsaka država članica sprejme potrebne ukrepe, s katerimi od posrednikov zahteva, da pristojnim organom predložijo podatke, ki jih poznajo, so v njihovi posesti ali pod njihovim nadzorom, o čezmejnih aranžmajih, o katerih se poroča, v tridesetih dneh od:
            
            
               (a)dneva po tem, ko je čezmejni aranžma, o katerem se poroča, na voljo za izvajanje;
            
         
         
            
               (b)dneva po tem, ko je čezmejni aranžma, o katerem se poroča, pripravljen za izvajanje;
            
            
               (c)trenutka, ko je storjen prvi korak pri izvajanju čezmejnega aranžmaja, o katerem se poroča,
            
            
               odvisno od tega, kaj nastopi prej.
            
            
               Ne glede na prvi pododstavek, se tudi od posrednikov iz drugega odstavka točke 21 člena 3 zahteva, da predložijo podatke v 30 dneh od dneva po tem, ko so neposredno ali prek drugih oseb zagotovili pomoč oziroma svetovanje.
            
            
               2. V primeru tržnih aranžmajev države članice sprejmejo potrebne ukrepe, s katerimi od posrednika zahtevajo, da vsake tri mesece sestavi redno poročilo, ki vsebuje nove podatke, o katerih se poroča, iz točk (a), (d), (g) in (h) odstavka 14, ki so postali dostopni, odkar je bilo vloženo zadnje poročilo.
            
            
               3. Kadar je posrednik dolžan predložiti podatke o čezmejnih aranžmajih, o katerih se poroča, pristojnim organom več kot ene države članice, se ti podatki predložijo le v državi članici, ki je prva na spodnjem seznamu:
            
            
               (a)država članica, v kateri je posrednik rezident za davčne namene;
            
            
               (b)država članica, v kateri ima posrednik stalno poslovno enoto, prek katere se zagotavljajo storitve v zvezi z aranžmajem;
            
            
               (c)država članica, v kateri je posrednik ustanovljen ali ga ureja njeno pravo;
            
            
               (d)država članica, v kateri je posrednik registriran pri poklicnem združenju, povezanem s pravnimi, davčnimi ali svetovalnimi storitvami.
            
            
               4. Kadar v skladu z odstavkom 3 obstaja večkratna obveznost poročanja, je posrednik oproščen predložitve podatkov, če ima v skladu z nacionalnim pravom dokaz, da so bili isti podatki predloženi v drugi državi članici.
            
            
               5. Vsaka država članica lahko sprejme potrebne ukrepe, s katerimi posrednikom omogoči pravico do oprostitve predložitve podatkov o čezmejnem aranžmaju, o katerem se poroča, če bi se z obveznostjo poročanja kršilo varovanje zakonsko predpisane poklicne skrivnosti na podlagi nacionalnega prava te države članice. V takih primerih vsaka država članica sprejme potrebne ukrepe, s katerimi od posrednikov zahteva, da katerega koli drugega posrednika ali, če tega ni, zadevnega davčnega zavezanca brez odlašanja uradno obvestijo o njegovi obveznosti poročanja iz odstavka 6.
            
            
               Posredniki so lahko upravičeni do oprostitve na podlagi prvega pododstavka le v obsegu, v katerem delujejo v okviru zadevne nacionalne zakonodaje, ki opredeljuje njihove poklice.
            
            
               6. Vsaka država članica sprejme potrebne ukrepe, v skladu s katerimi mora, kadar ni posrednika ali kadar posrednik uradno obvesti zadevnega davčnega zavezanca ali drugega posrednika o uporabi oprostitve iz odstavka 5, podatke o čezmejnem aranžmaju, o katerem se poroča, predložiti drugi priglašeni posrednik ali, če tega ni, zadevni davčni zavezanec.
            
            
               7. Zadevni davčni zavezanec, ki ima obveznost poročanja, predloži podatke v 30 dneh od dneva, na katerega je čezmejni aranžma, o katerem se poroča, na voljo davčnemu zavezancu za izvajanje ali je pripravljen za izvajanje s strani zadevnega davčnega zavezanca ali je storjen prvi korak pri njegovem izvajanju v zvezi z zadevnim davčnim zavezancem, odvisno od tega, kaj nastopi prej.
            
            
               Kadar ima zadevni davčni zavezanec obveznost predložiti podatke o čezmejnem aranžmaju, o katerem se poroča, pristojnim organom več kot ene države članice, jih predloži le pristojnim organom države članice, ki je prva na spodnjem seznamu:
            
            
               (a)država članica, v kateri je zadevni davčni zavezanec rezident za davčne namene;
            
            
               (b)država članica, v kateri ima zadevni davčni zavezanec stalno poslovno enoto, ki ima koristi od aranžmaja;
            
            
               (c)država članica, v kateri zadevni davčni zavezanec prejema dohodek ali ustvarja dobiček, čeprav v nobeni državi članici ni rezident za davčne namene in nima stalne poslovne enote;
            
            
               (d)država članica, v kateri zadevni davčni zavezanec opravlja dejavnost, čeprav v nobeni državi članici ni rezident za davčne namene in nima stalne poslovne enote.
            
         
         
            
               8. Kadar na podlagi odstavka 7 obstaja večkratna obveznost poročanja, je zadevni davčni zavezanec oproščen predložitve podatkov, če ima v skladu z nacionalnim pravom dokaz, da so bili isti podatki predloženi v drugi državi članici.
            
            
               9. Vsaka država članica sprejme potrebne ukrepe, s katerimi zahteva, da imajo, kadar je posrednikov več, obveznost predložitve podatkov o čezmejnem aranžmaju, o katerem se poroča, vsi posredniki, ki so vključeni v isti čezmejni aranžma.
            
            
               Posrednik je oproščen predložitve podatkov le, kolikor ima v skladu z nacionalnim pravom dokaz, da je iste podatke iz odstavka 14 že predložil drugi posrednik.
            
            
               10. Vsaka država članica sprejme potrebne ukrepe, s katerimi zahteva, da je, kadar ima obveznost poročanja zadevni davčni zavezanec in kadar je zadevnih davčnih zavezancev več, zadevni davčni zavezanec, ki predloži podatke v skladu z odstavkom 6, tisti, ki je prvi na spodnjem seznamu:
            
            
               (a)zadevni davčni zavezanec, ki se je s posrednikom dogovoril o čezmejnem aranžmaju;
            
            
               (b)zadevni davčni zavezanec, ki upravlja izvajanje aranžmaja.
            
            
               Zadevni davčni zavezanec je oproščen predložitve podatkov le, kolikor ima v skladu z nacionalnim pravom dokaz, da je iste informacije iz odstavka 14 že predložil drugi zadevni davčni zavezanec.
            
            
               11. Vsaka država članica lahko sprejme potrebne ukrepe, s katerimi od vsakega zadevnega davčnega zavezanca zahteva, da podatke o uporabi aranžmaja posreduje davčni upravi vsako leto, za katero ga uporablja.
            
            
               è1 12. Vsaka država članica sprejme potrebne ukrepe, s katerimi od posrednikov in zadevnih davčnih zavezancev zahteva, da predložijo podatke o čezmejnih aranžmajih, o katerih se poroča ter katerih prvi korak je bil izveden med 25. junijem 2018. in 30. junijem 2020. Posredniki in zadevni davčni zavezanci, če je to primerno, predložijo podatke o navedenih čezmejnih aranžmajih, o katerih se poroča, do 31. avgusta 2020. ç
            
            
               13. Pristojni organ države članice, ki so mu bili predloženi podatki v skladu z odstavki od 1 do 12 tega člena, z avtomatično izmenjavo sporoči podatke iz odstavka 14 tega člena pristojnim organom vseh drugih držav članic, in sicer v skladu s praktičnimi postopki, sprejetimi na podlagi člena 25.
            
            
               14. Podatki, ki jih pristojni organ države članice sporoči na podlagi odstavka 13, zajemajo, kot je ustrezno, naslednje:
            
            
               (a)identifikacijo posrednikov in zadevnih davčnih zavezancev, vključno z njihovim imenom, datumom in krajem rojstva (če gre za posameznika), rezidentstvom za davčne namene, davčno številko ter, če je primerno, osebami, ki so povezana podjetja zadevnega davčnega zavezanca;
            
            
               (b)podrobnosti o prepoznavnih značilnostih iz Priloge IV, zaradi katerih se o čezmejnem aranžmaju poroča;
            
            
               (c)povzetek vsebine čezmejnega aranžmaja, o katerem se poroča, vključno z navedbo imena, pod katerim je znan, če takšno ime obstaja, ter abstraktnim opisom zadevnih poslovnih dejavnosti ali aranžmajev, ne da bi to privedlo do razkritja poslovne, industrijske ali poklicne skrivnosti oziroma poslovnega procesa niti razkritja podatkov, ki bi bilo v nasprotju z javnim redom;
            
            
               (d)datum, ko je ali bo storjen prvi korak pri izvajanju čezmejnega aranžmaja, o katerem se poroča;
            
            
               (e)podrobnosti o nacionalnih določbah, ki so podlaga za čezmejni aranžma, o katerem se poroča;
            
            
               (f)vrednost čezmejnega aranžmaja, o katerem se poroča;
            
            
               (g)identifikacijo države članice zadevnega(-ih) davčnega(-ih) zavezanca(-ev) in morebitnih drugih držav članic, katere bi verjetno zadeval čezmejni aranžma, o katerem se poroča;
            
            
               (h)identifikacijo morebitne druge osebe v državi članici, na katero bi verjetno vplival čezmejni aranžma, o katerem se poroča, ob navedbi, s katerimi državami članicami je ta oseba povezana.
            
            
               15. Dejstvo da se davčna uprava ne odzove na čezmejni aranžma, o katerem se poroča, ne pomeni priznanja veljavnosti ali davčne obravnave tega aranžmaja.
            
         
         
            
               16. Za lažjo izmenjavo podatkov iz odstavka 13 tega člena Komisija v okviru postopka za določitev standardnega obrazca iz člena 24(5) sprejme praktične postopke, potrebne za izvajanje tega člena, vključno z ukrepi za standardizacijo sporočanja podatkov iz odstavka 14 tega člena.
            
            
               17. Komisija nima dostopa do podatkov iz točk (a), (c) in (h) odstavka 14.
            
            
               18. Avtomatična izmenjava podatkov se izvede v enem mesecu po koncu četrtletja, v katerem so bili podatki predloženi. Prvi podatki se sporočijo do 31. oktobra 2020.
            
            
            
               ê (EU) 2015/2376 čl.1.3 (prilagojeno)
            
            
               Člen 12
            
            
               Ö Razširitev področja uporabe Õ avtomatičnih izmenjavah
            
            
               Komisija po potrebi Svetu predloži predlog glede kategorij in pogojev iz člena 8(1), vključno s pogojem, da morajo biti na voljo podatki o rezidentih drugih držav članic, ali postavk iz člena 8(4) ali glede obojih.
            
            
               Svet pri preučitvi predloga Komisije presodi, kako bi lahko dodatno povečali učinkovitost in okrepili delovanje avtomatične izmenjave podatkov ter jo izboljšali, s čimer bi zagotovili, da:
            
            
               (a)pristojni organ vsake države članice v okviru avtomatične izmenjave sporoči pristojnemu organu katere koli druge države članice podatke o davčnih obdobjih od 1. januarja 2019 dalje, ki so na voljo glede rezidentov te druge države članice ter zadevajo vse kategorije prihodkov in kapitala iz člena 8(1), kakor se razlagajo v nacionalni zakonodaji države članice, ki te podatke sporoči;
            
            
               (b)se seznam kategorij in postavk iz člena 8(1) in (4) razširi še na druge kategorije in postavke, vključno z licenčninami.
            
            
            
               ê 2011/16/EU (prilagojeno)
            
            
               ODDELEK III
            
            
               Izmenjava informacij na lastno pobudo
            
            
               Člen 13
            
            
               Področje uporabe in pogoji izmenjave informacij na lastno pobudo
            
            
               1. Pristojni organ vsake države članice sporoči informacije iz člena 1(1) pristojnemu organu katere koli druge zadevne države članice v katerem koli od naslednjih primerov:
            
            
               (a)pristojni organ ene države članice ima razloge za domnevo, da gre morda za izgubo davka v drugi državi članici;
            
            
               (b)oseba, zavezana za davek, doseže znižanje ali oprostitev davka v eni državi članici, kar bi povzročilo povečanje davka ali zavezanost za davek v drugi državi članici;
            
         
         
            
               (c)poslovne transakcije med osebo, zavezano za davek v eni državi članici, in osebo, zavezano za davek v drugi državi članici, se izvedejo prek ene ali več držav na način, ki bi lahko imel za posledico prihranek davka v eni ali drugi državi članici ali obeh;
            
            
               (d)pristojni organ države članice ima razloge za domnevo, da je prihranek davka morda posledica umetnih prenosov dobičkov znotraj skupine podjetij;
            
            
               (e)informacije, ki jih je eni državi članici posredoval pristojni organ druge države članice, so omogočile pridobitev podatkov, ki so lahko koristni pri odmeri davčne obveznosti v tej drugi državi članici.
            
            
               2. Pristojni organi vsake države članice lahko pristojnim organom drugih držav članic sporočijo preko izmenjave na lastno pobudo kakršne koli podatke, s katerimi so seznanjeni in bi lahko koristili pristojnim organom drugih držav članic.
            
            
               Člen 14
            
            
               Roki
            
            
               1. Pristojni organ, ki so mu na voljo podatki iz člena 13(1), pošlje te podatke pristojnemu organu katere koli druge zadevne države članice, kakor hitro je mogoče in najpozneje en mesec po tem, ko so postali dostopni.
            
            
               2. Pristojni organ, kateremu so podatki sporočeni na podlagi člena 13, pristojnemu organu, ki je poslal podatke, potrdi prejem teh podatkov takoj, v vsakem primeru pa najpozneje v sedmih delovnih dneh po njihovem prejemu, po možnosti z elektronskimi sredstvi.
            
            
               POGLAVJE III
            
            
               DRUGE OBLIKE UPRAVNEGA SODELOVANJA
            
            
               ODDELEK I
            
            
               Prisotnost v upravnih uradih in udeležba v administrativnih preiskavah
            
            
               Člen 15
            
            
               Področje uporabe in pogoji
            
            
               1. Po dogovoru med organom države prosilke in organom zaprošene države ter v skladu s postopki, ki jih določijo slednji, so lahko uradniki, ki jih pooblasti organ države prosilke, zaradi izmenjave informacij iz člena 1(1):
            
            
               (a)prisotni v uradih, kjer upravni organi zaprošene države članice opravljajo svoje dolžnosti;
            
            
               (b)prisotni med administrativnimi preiskavami, ki se izvajajo na ozemlju zaprošene države članice.
            
            
               Če so zahtevane informacije vsebovane v dokumentaciji, do katere imajo uradniki zaprošenega organa dostop, je treba uradnikom zaprošenega organa dati izvode takšne dokumentacije.
            
            
               2. V skladu z dogovorom iz prvega odstavka imajo lahko uradniki organa prosilca, ki so prisotni med administrativnimi preiskavami, razgovore s posamezniki in lahko preučijo dokumentacijo, v kolikor je to dovoljeno v skladu z zakonodajo zaprošene države članice.
            
            
               Če preiskovana oseba ne spoštuje nadzornih ukrepov uradnikov organa prosilca, zaprošeni organ vsako kršenje obravnava kot kršenje proti uradnikom tega organa.
            
         
         
            
               3. Uradniki, pooblaščeni s strani države članice prosilke, ki so prisotni v drugi državi članici v skladu z odstavkom 1, morajo vedno imeti pisno pooblastilo, ki ga lahko predložijo in v katerem je navedena njihova identiteta in uradni položaj.
            
            
               ODDELEK II
            
            
               Sočasni davčni nadzor
            
            
               Člen 16
            
            
               Sočasni davčni nadzor
            
            
               1. Če se dve ali več držav članic dogovori, da bodo na svojem ozemlju izvedle sočasni davčni nadzor ene ali več oseb, ki so v njihovem skupnem ali dopolnilnem interesu, z namenom izmenjave tako pridobljenih informacij, veljajo odstavki 2, 3 in 4.
            
            
               2. Pristojni organ v vsaki državi članici neodvisno identificira osebe, ki jih namerava predlagati za sočasni davčni nadzor. O primerih, predlaganih za sočasni davčni nadzor, uradno obvesti pristojni organ v drugi državi članici in navede razloge za svojo izbiro.
            
            
               Navede časovno obdobje, v katerem se bodo ti nadzori opravljali.
            
            
               3. Pristojni organ vsake zadevne države članice se odloči, ali želi sodelovati pri sočasnem davčnem nadzoru. Potrdi, da se strinja, ali posreduje obrazloženo zavrnitev organu, ki je predlagal sočasni nadzor.
            
            
               4. Pristojni organ vsake zadevne države članice imenuje predstavnika, ki je odgovoren za spremljanje in usklajevanje postopka nadzora.
            
            
               ODDELEK III
            
            
               Vročanje
            
            
               Člen 17
            
            
               Zaprosilo za vročitev
            
            
               1. Na zaprosilo pristojnega organa države članice pristojni organ druge države članice v skladu s pravili, ki urejajo vročanje podobnih instrumentov v zaprošeni državi članici, vroči naslovniku vse instrumente in sklepe upravnih organov države članice prosilke v zvezi z izvajanjem davčne zakonodaje, ki jo ureja ta direktiva, na njenem ozemlju.
            
            
               2. V zaprosilih za vročitev, v katerih je naveden predmet instrumenta ali sklepa, ki se vroča, sta navedena ime in naslov naslovnika, vključno z vsemi drugimi informacijami, ki lahko omogočijo identifikacijo naslovnika.
            
            
               3. Zaprošeni organ nemudoma obvesti organ prosilec o svojem odgovoru in zlasti o datumu vročitve instrumenta ali sklepa naslovniku.
            
            
               4. Organ prosilec vloži zaprosilo za vročitev na podlagi tega člena samo, če vročitve ne more opraviti v skladu s pravili, ki urejajo vročanje zadevnih instrumentov v državi članici prosilki, ali če bi tovrstna vročitev povzročila nesorazmerne težave. Pristojni organ države članice lahko vroči kateri koli dokument s priporočeno pošto ali elektronsko neposredno osebi na ozemlju druge države članice.
            
            
               ODDELEK IV
            
            
               Povratne informacije
            
         
         
            
               Člen 18
            
            
               Pogoji
            
            
               1. Če pristojni organ pošlje informacije v skladu s členom 5 ali 13, lahko o tem od pristojnega organa, ki je prejel podatke, zahteva povratne informacije. Če se zahtevajo povratne informacije, jih pristojni organ, ki je prejel podatke, brez poseganja v predpise o davčni tajnosti in varstvu podatkov, ki veljajo v njegovi državi članici, čim prej, najkasneje pa tri mesece potem, ko so znani rezultati uporabe zaprošenih podatkov, pošlje pristojnemu organu, ki je zagotovil podatke. Komisija sprejme Ö izvedbene akte za določitev Õ praktičnih postopkov Ö . Ti izvedbeni akti se sprejmejo Õ v skladu s postopkom iz člena 32(2).
            
            
               2. Pristojni organi držav članic pošljejo povratne informacije o avtomatični izmenjavi informacij drugim zadevnim državam članicam enkrat na leto v skladu z dvostransko dogovorjenimi praktičnimi postopki.
            
            
               ODDELEK V
            
            
               Izmenjava najboljših praks in izkušenj
            
            
               Člen 19
            
            
               Področje uporabe in pogoji
            
            
               1. Države članice skupaj s Komisijo preučijo in ocenijo upravno sodelovanje na podlagi te direktive in izmenjujejo svoje izkušnje s ciljem, da se takšno sodelovanje izboljša in se pripravijo, kadar je to primerno, pravila za zadevna področja.
            
            
               2. Države članice lahko skupaj s Komisijo oblikujejo smernice o kakršnem koli vidiku, ki je po njihovem mnenju potreben za izmenjavo najboljših praks in izkušenj.
            
            
               POGLAVJE IV
            
            
               POGOJI, KI UREJAJO UPRAVNO SODELOVANJE
            
            
               Člen 20
            
            
               Razkritje podatkov in dokumentov
            
            
               1. Za podatke, ki se na podlagi te direktive v kateri koli obliki sporočajo med državami članicami, velja obveznost varovanja uradne tajnosti, podatki pa morajo biti varovani tako, kot so varovani podobni podatki v nacionalnem pravu države članice, ki je podatke prejela. Takšni podatki se lahko uporabijo za izvajanje in uveljavljanje nacionalne zakonodaje držav članic s področja davkov iz člena 2.
            
            
               Takšni podatki se lahko uporabijo tudi za odmero in izterjavo drugih davkov in dajatev iz člena 2 Direktive Sveta 2010/24/EU
                  14
               , ali za odmero in izterjavo obveznih prispevkov za socialno varnost.
            
            
               Poleg tega se lahko uporabijo v zvezi s sodnimi in upravnimi postopki, ki lahko vključujejo sankcije in so bili sproženi zaradi kršitve davčnega prava, in sicer brez poseganja v splošna pravila in predpise, ki urejajo pravice tožencev in prič v takih postopkih.
            
            
               2. Z dovoljenjem pristojnega organa države članice, ki sporoča podatke v skladu s to direktivo, in samo, če to dovoljuje zakonodaja države članice pristojnega organa, ki prejme podatke, se lahko podatki in dokumenti, prejeti v skladu s to direktivo, uporabijo za drugačne namene, kot so opredeljeni v odstavku 1. Takšno dovoljenje se izda, če se lahko podatki uporabijo za podobne namene v državi članici pristojnega organa, ki sporoča podatke.
            
            
               3. Če pristojni organ države članice meni, da bi podatki, ki jih je prejel od pristojnega organa druge države članice, utegnili koristiti pristojnemu organu tretje države članice za namene iz odstavka 1, lahko navedene podatke pošlje temu pristojnemu organu, če je takšno posredovanje v skladu s pravili in postopki, določenimi v tej direktivi. O svoji nameri, da bo te podatke posredoval tretji državi članici obvesti pristojni organ države članice, iz katere podatki izvirajo. Država članica izvora podatkov lahko nasprotuje takšnemu posredovanju podatkov v 10 delovnih dneh od prejetja sporočila države članice, ki želi podatke poslati.
            
            
               4. Dovoljenje, da se podatki, ki so bili posredovani na podlagi odstavka 3, uporabijo v skladu z odstavkom 2, lahko izda samo pristojni organ države članice, iz katere podatek izvira.
            
         
         
            
               5. Podatki, poročila, izjave in vsi drugi dokumenti ali njihovi overjeni izvodi ali izpiski teh izvodov, ki jih pridobi zaprošeni organ in jih posreduje organu prosilcu v skladu s to direktivo, lahko pristojni organi države članice zaprošenega organa uveljavljajo kot dokaz na enaki podlagi kot podobne podatke, poročila, izjave in katere koli druge dokumente, ki jih predloži organ države članice.
            
            
            
               ê (EU) 2016/881 čl.1.3
            
            
               6. Ne glede na odstavke 1 do 4 tega člena se informacije, ki se sporočajo med državami članicami na podlagi člena 10, uporabljajo za oceno pomembnih tveganj, povezanih z določanjem transfernih cen, in drugih tveganj, povezanih z zniževanjem davčne osnove in preusmerjanjem dobička, vključno za oceno tveganja, da člani Mednarodne skupine podjetij ne ravnajo v skladu z veljavnimi pravili za transferne cene, in, kjer je ustrezno, za ekonomske in statistične analize. Davčni organi države članice, ki prejme informacije, prilagoditev transfernih cen ne smejo utemeljiti na informacijah, izmenjanih na podlagi člena 10. Ne glede na navedeno pa ni prepovedano, da se pri davčnem nadzoru informacije, ki si jih države članice sporočajo na podlagi člena 10, uporabijo kot osnova za nadaljnje poizvedovanje o ureditvi transfernih cen ali o drugih davčnih zadevah Mednarodne skupine podjetij, posledično pa se lahko izvedejo ustrezne prilagoditve obdavčljivega dohodka Subjekta v sestavi.
            
            
            
               ê 2011/16/EU (prilagojeno)
            
            
               Člen 21
            
            
               Omejitve
            
            
               1. Zaprošeni organ iz ene države članice predloži organu prosilcu iz druge države članice podatke iz člena 5, če je organ prosilec izrabil običajne vire informacij, ki bi jih v danih okoliščinah lahko uporabil za pridobitev zaprošenih podatkov, brez tveganja, da ogrozi doseganje svojih ciljev.
            
            
               2. Ta direktiva zaprošeni državi članici ne nalaga nobenih obveznosti izvedbe preiskav ali sporočanja podatkov, če bi bila izvedba takšnih preiskav ali zbiranja zaprošenih podatkov za lastne namene v nasprotju z njeno zakonodajo.
            
            
               3. Pristojni organ zaprošene države članice lahko zavrne predložitev podatkov, če država članica prosilka iz pravnih razlogov ne more predložiti podobnih podatkov.
            
            
               4. Posredovanje podatkov se lahko zavrne, če bi to povzročilo razkritje poslovne, industrijske ali poklicne skrivnosti ali poslovnega procesa ali bi bilo razkritje zadevnih podatkov v nasprotju z javnim redom.
            
            
               5. Zaprošeni organ obvesti organ prosilec o razlogih za zavrnitev zaprosila za podatke.
            
            
               Člen 22
            
            
               Obveznosti
            
            
               1. Če država članica v skladu s to direktivo zaprosi za podatke, zaprošena država članica uporabi svoje ukrepe za zbiranje informacij, da pridobi zaprošene podatke, čeprav ta država članica morda ne potrebuje takšnih podatkov za lastne davčne namene. Ta obveznost ne posega v odstavke 2, 3 in 4 člena 21, pri čemer se sklicevanje nanje v nobenem primeru ne šteje kot dovoljenje, da zaprošena država članica zavrne posredovanje podatkov le zato, ker se sama ne zanima zanje.
            
            
               2. V nobenem primeru se člen 21(2) in (4) ne razlaga, kot da je v skladu z njim dovoljeno, da zaprošeni organ zavrne posredovanje podatkov le zato, ker ima te podatke banka, druga finančna institucija, pooblaščenec ali oseba, ki deluje kot zastopnik ali fiduciar, ali ker zadevajo lastniško udeležbo osebe.
            
            
               3. Ne glede na odstavek 2 lahko država članica zavrne posredovanje zaprošenih podatkov, če ti podatki zadevajo davčna obdobja pred 1. januarjem 2011 in če bi se posredovanje teh podatkov lahko zavrnilo na podlagi člena 8(1) Direktive 77/799/ES, če je bilo zanje zaprošeno pred 11. marcem 2011.
            
            
               Člen 23
            
            
               Razširitev širšega sodelovanja, ki je ponujeno tretji državi
            
         
         
            
               Če država članica tretji državi ponudi širše sodelovanje, kot je predvideno s to direktivo, ta država članica takšnega širšega sodelovanja ne more zavrniti nobeni drugi državi članici, ki si želi tovrstno širše medsebojno sodelovanje.
            
            
               Člen 24
            
            
               Standardni obrazci in elektronska oblika
            
            
               1. Zaprosila za podatke in administrativne preiskave na podlagi člena 5 ter njihovi odgovori, potrdila o prejemu, zaprosila za dodatne informacije o okoliščinah, nezmožnost ali zavrnitev na podlagi člena 7 se pošljejo, če je mogoče, na standardnem obrazcu, ki ga Ö uvede Õ Komisija Ö z izvedbenimi akti. Ti izvedbeni akti se sprejmejo Õ v skladu s postopkom iz člena 32(2).
            
            
               Standardnim obrazcem so lahko priložena poročila, izjave in vsi drugi dokumenti ali njihovi overjeni izvodi ali izpiski teh izvodov.
            
            
               2. Standardni obrazec iz odstavka 1 vključuje najmanj naslednje podatke, ki jih predloži organ prosilec:
            
            
               (a)identiteto osebe, ki je predmet preverjanja ali preiskave;
            
            
               (b)davčni namen, za katerega se zahtevajo podatki.
            
            
               V kolikor je to v njegovi vednosti in v skladu z mednarodnim dogajanjem, lahko organ prosilec priskrbi ime in priimek ter naslov kakršne koli osebe, za katero meni, da razpolaga z zahtevanimi podatki, in tudi kakršne koli informacije, ki bi zaprošenemu organu lahko olajšale zbiranje podatkov.
            
            
               3. Podatki, posredovani na lastno pobudo, in potrdilo o njihovem prejemu na podlagi členov 13 oziroma 14, zaprosila za vročitev na podlagi člena 17 in povratne informacije na podlagi člena 18 se pošljejo na standardnem obrazcu, ki ga Ö uvede Õ Komisija Ö z izvedbenimi akti. Ti izvedbeni akti se sprejmejo Õ v skladu s postopkom iz člena 32(2).
            
            
            
               ê 2014/107/EU čl.1.3 (prilagojeno)
            
            
               4. Pri avtomatični izmenjavi podatkov na podlagi člena 8 se podatki pošljejo v standardni elektronski obliki, ki je namenjena spodbujanju takšne avtomatične izmenjave, uporabi pa se pri vseh vrstah avtomatične izmenjave podatkov in jo Ö uvede Õ Komisija Ö z izvedbenimi akti. Ti izvedbeni akti se sprejmejo Õ v skladu s postopkom iz člena 32(2).
            
            
            
               ê (EU) 2018/822 čl.1.3 (prilagojeno)
            
            
               5. Komisija Ö lahko z izvedbenimi akti v skladu posodobi Õ standardne obrazce, vključno z jezikovno ureditvijo Ö , ki so bili sprejeti v skladu s členom 20(5) Direktive 2011/16/EU Õ za avtomatično izmenjavo podatkov o vnaprejšnjih davčnih stališčih s čezmejnim učinkom in vnaprejšnjih cenovnih sporazumih v skladu s členom 9 Ö in Õ o čezmejnih aranžmajih, o katerih se poroča, v skladu s členom 11.
            
            
               Ö Ti izvedbeni akti se sprejmejo v skladu s postopkom iz člena 32(2). Õ
            
            
               Ti standardni obrazci lahko vsebujejo le tiste elemente za izmenjavo podatkov, ki so našteti v členih 9(5) in 11(14), ter druga z njimi povezana polja, ki so potrebna za dosego ciljev iz členov 9 oziroma 11.
            
            
               Jezikovna ureditev iz prvega pododstavka državam članicam ne preprečuje, da bi podatke iz členov 9 in 11 sporočile v katerem koli od uradnih jezikov Unije. Lahko pa je v okviru te jezikovne ureditve določeno, da se ključni elementi takšnih podatkov pošljejo tudi v drugem uradnem jeziku Unije.
            
            
         
         
            
               ê (EU) 2016/881 čl.1.4 (prilagojeno)
            
            
               6. Avtomatična izmenjava informacij iz poročila po državah na podlagi člena 10 se izvaja z uporabo standardnega obrazca iz preglednic 1, 2 in 3 oddelka III Priloge III. Komisija z izvedbenimi akti Ö določi Õ jezikovno ureditev za izmenjavo. Ureditev državam članicam ne preprečuje sporočanja informacij iz člena 10 v katerem koli uradnem in delovnem jeziku Unije. Vendar lahko ta jezikovna ureditev določa, da se ključni elementi takih informacij sporočijo tudi v drugem uradnem jeziku Unije. Ti izvedbeni akti se sprejmejo v skladu s postopkom iz člena 32(2).
            
            
            
               ê 2011/16/EU (prilagojeno)
            
            
               Člen 25
            
            
               Praktični postopki
            
            
               1. Informacije, sporočene na podlagi te direktive, se, kolikor je to mogoče, zagotovijo s pomočjo elektronskih sredstev z uporabo omrežja CCN.
            
            
               Po potrebi Komisija sprejme Ö izvedbe akte za določitev Õ potrebnih praktičnih postopkov za izvajanje prvega pododstavka Ö . Ti izvedbeni akti se sprejmejo Õ v skladu s postopkom iz člena 32(2).
            
            
            
               ê 2014/107/EU čl.1.4
            
            
               2. Komisija je odgovorna za kakršen koli nadaljnji razvoj omrežja CCN, ki je potreben, da se omogoči izmenjava navedenih podatkov med državami članicami, in za zagotovitev varnosti omrežja CCN.
            
            
               Države članice so odgovorne za kakršen koli nadaljnji razvoj svojih sistemov, ki je potreben, da se omogoči izmenjava navedenih podatkov z uporabo omrežja CCN, in za zagotovitev varnosti svojih sistemov.
            
            
               Države članice zagotovijo, da je vsaka posamezna Oseba, o kateri se poroča, uradno obveščena o kršitvi varnosti, ki zadeva njene podatke, če bi to utegnilo negativno vplivati na varstvo njenih osebnih podatkov ali zasebnosti.
            
            
               Države članice se odpovedo vsem zahtevam za povračilo stroškov, ki nastanejo pri uporabi te direktive, razen v zvezi s plačilom strokovnjakov, kadar je to primerno.
            
            
            
               ê (EU) 2015/2376 čl.1.5(a)
            
            
               3. Osebe, ki jih ustrezno pooblasti Urad Komisije za varnostno akreditacijo, lahko imajo dostop do teh podatkov le, če je to potrebno za oskrbovanje, vzdrževanje in razvoj podatkovne zbirke iz odstavka 5 in omrežja CCN.
            
            
            
               ê 2011/16/EU
            
            
               4. Zaprosila za sodelovanje, vključno z zaprosili za uradno obvestilo, in priloženi dokumenti so lahko v katerem koli jeziku, o katerem se dogovorita zaprošeni organ in organ prosilec.
            
         
         
            
               Navedenim zaprosilom se prevod v uradni jezik ali v enega od uradnih jezikov zaprošene države članice priloži le v posebnih primerih, ko zaprošeni organ utemelji svojo zahtevo za tak prevod.
            
            
            
               ê (EU) 2018/822 čl.1.4 (prilagojeno)
            
            
               5. Ö Pristojni organi držav članic imajo dostop do informacij v Õ varni osrednji podatkovni zbirki držav članic za upravno sodelovanje na področju obdavčenja Ö , ki jo je razvila in za katero zagotovlja tehnično in logistično podporo Komisija v skladu s členom 21(5) Direktive 2011/16/EU, Õ kjer se za izpolnitev obveznosti glede avtomatične izmenjave podatkov iz člena 9(1) Ö in Õ iz člena 11(13), (14) in (16) beležijo podatki, ki jih je treba sporočati v okviru navedenih odstavkov.
            
            
               Tudi Komisija ima dostop do podatkov, shranjenih v tej podatkovni zbirki, vendar ob omejitvah iz člena 9(7) oziroma člena 11(17). Komisija Ö z izvedbenimi akti določi Õ potrebne praktične postopke Ö . Ti izvedbeni akti se sprejmejo Õ v skladu s postopkom iz člena 32(2).
            
            
               Dokler ta podatkovna zbirka ne začne delovati, avtomatična izmenjava podatkov iz člena 9(1) ter člena 11(13), (14) in (16) poteka v skladu z odstavkom 1 tega člena in veljavnimi praktičnimi postopki.
            
            
            
               ê (EU) 2016/881 čl.1.5
            
            
               6. Informacije, sporočene na podlagi člena 10(2), se pošljejo z elektronskimi sredstvi z uporabo omrežja CCN. Komisija z izvedbenimi akti sprejme potrebne praktične ureditve za posodobitev omrežja CCN. Ti izvedbeni akti se sprejmejo v skladu s postopkom iz člena 32(2).
            
            
            
               ê 2011/16/EU
            
            
               Člen 26
            
            
               Posebne obveznosti
            
            
               1. Države članice sprejmejo vse potrebne ukrepe za:
            
            
               (a)zagotovitev učinkovitega notranjega usklajevanja v sklopu organizacije iz člena 4;
            
            
               (b)vzpostavitev neposrednega sodelovanja z organi drugih držav članic iz člena 4;
            
            
               (c)zagotovitev nemotenega delovanja postopkov upravnega sodelovanja, predvidenih v tej direktivi.
            
            
            
               ê (EU) 2016/2258 čl.1
            
            
               2. Za namen izvedbe in izvršitve zakonodaj držav članic, ki uveljavljajo to direktivo, ter za zagotovitev delovanja upravnega sodelovanja, ki ga vzpostavlja, države članice z zakonodajnim predpisom omogočijo dostop davčnim organom do mehanizmov, postopkov, dokumentov in informacij iz členov 13, 30, 31 in 40 Direktive (EU) 2015/849.
            
         
         
            
            
               ê 2011/16/EU
            
            
               3. Komisija vsaki državi članici sporoči kakršne koli splošne informacije v zvezi z izvajanjem in uporabo te direktive, ki jih prejme in jih lahko predloži.
            
            
               POGLAVJE V
            
            
               ODNOSI S KOMISIJO
            
            
               Člen 27
            
            
               Ocenjevanje
            
            
               1. Države članice in Komisija preučijo in ocenijo delovanje upravnega sodelovanja, ki ga predvideva ta direktiva.
            
            
               2. Države članice Komisiji sporočijo kakršne koli ustrezne informacije, ki so potrebne za oceno učinkovitosti upravnega sodelovanja v skladu s to direktivo pri preprečevanju davčnih utaj in izogibanju davkom.
            
            
            
               ê (EU) 2018/822 čl.1.5
            
            
               3. Države članice Komisiji sporočijo letno oceno učinkovitosti avtomatične izmenjave podatkov iz členov 8 do 11 ter dosežene praktične rezultate. Komisija z izvedbenimi akti sprejme obliko in pogoje sporočanja za navedene letne ocene. Ti izvedbeni akti se sprejmejo v skladu s postopkom iz člena 32(2).
            
            
            
               ê 2011/16/EU (prilagojeno)
            
            
               4. Komisija Ö z izvedbenimi akti Õ določi seznam statističnih podatkov, ki jih države članice predložijo za namene ocenjevanja te direktive. Ö Ti izvedbeni akti se sprejmejo v skladu s postopkom iz člena 32(2). Õ
            
            
            
               ê (EU) 2015/2376 čl.1.7
            
            
               Člen 28
            
            
               Zaupnost podatkov
            
            
               1. Podatki, ki se sporočijo Komisiji v skladu s to direktivo, se obravnavajo kot zaupni v skladu z določbami, ki se uporabljajo za organe Unije, uporabljati pa se smejo samo za to, da se določi, ali in v kolikšni meri države članice upoštevajo to direktivo.
            
         
         
            
               2. Podatki, ki jih država članica sporoči Komisiji v skladu s členom 27, in kakršno koli poročilo ali dokument, ki ga pripravi Komisija s pomočjo teh podatkov, se lahko pošljejo drugim državam članicam. Za poslane podatke velja obveznost varovanja uradne skrivnosti, varovani pa morajo biti tako, kot so varovani podobni podatki v nacionalnem pravu države članice, ki je podatke prejela.
            
            
               Države članice lahko poročila in dokumente iz prvega pododstavka, ki jih pripravi Komisija, uporabijo le v analitične namene in jih ne smejo objaviti ali dati na voljo nobeni drugi osebi ali organu brez izrecne privolitve Komisije.
            
            
            
               ê 2011/16/EU
            
            
               POGLAVJE VI
            
            
               ODNOSI S TRETJIMI DRŽAVAMI
            
            
               Člen 29
            
            
               Izmenjava podatkov s tretjimi državami
            
            
               1. Če pristojni organ države članice iz tretje države prejme podatke, ki naj bi bili pomembni za izvajanje in uveljavljanje nacionalne zakonodaje te države članice o davkih iz člena 2, lahko navedeni organ, če je to dovoljeno na podlagi sporazuma s to tretjo državo, te podatke predloži pristojnim organom držav članic, ki bi jim ti podatki lahko koristili, in katerim koli organom, ki zanje zaprosijo.
            
            
               2. V skladu z njihovimi nacionalnimi določbami o sporočanju osebnih podatkov tretjim državam lahko pristojni organi tretji državi sporočijo informacije, pridobljene v skladu s to direktivo, če so izpolnjeni vsi naslednji pogoji:
            
            
               (a)pristojni organ države članice, iz katere izvirajo informacije, se strinja z navedenim sporočanjem;
            
            
               (b)zadevna tretja država se je zavezala, da bo zagotavljala potrebno sodelovanje za zbiranje dokazov o nepravilni ali nezakoniti naravi transakcij, ki so domnevno v nasprotju z davčno zakonodajo ali jo zlorabljajo.
            
            
               POGLAVJE VII
            
            
               SPLOŠNE IN KONČNE DOLOČBE
            
            
               Člen 30
            
            
               Varstvo podatkov
            
            
            
               ê 2014/107/EU čl.1.5(a) (prilagojeno)
            
            
               1. Za vse izmenjave informacij na podlagi te direktive velja Uredba (EU) 2016/679. Vendar pa države članice za namene pravilne uporabe te direktive omejijo obseg obveznosti in pravic iz člena 13, člena 14(1) Ö in Õ člena 15 Uredba (EU) 2016/679 na obseg, ki je potreben zaradi zaščite interesov, navedenih v členu 23(1)(e) navedene uredbe.
            
            
         
         
            
               ê (EU) 2015/2376 čl.1.8
            
            
               2. Uredba (EU) 2018/1725 se uporablja za kakršno koli obdelavo osebnih podatkov v okviru te direktive s strani institucij in organov Unije. Vendar se za namene pravilne uporabe te direktive obseg obveznosti in pravic iz člena 15, člena 16(1) ter členov 17 do 21 Uredbe (EU) 2018/1725 omeji, kolikor je to potrebno zaradi zaščite interesov, navedenih v člena 25(1)(c) navedene uredbe.
            
            
            
               ê 2014/107/EU čl.1.5(b)
            
            
               3. Poročevalske finančne institucije in pristojni organi posamezne države članice se štejejo za upravljavce podatkov za namene Uredba (EU) 2016/679.
            
            
               4. Ne glede na odstavek 1 vsaka država članica zagotovi, da vsaka Poročevalska finančna institucija pod njeno jurisdikcijo vsako zadevno posamezno Osebo, o kateri se poroča, obvesti, da se bodo z njo povezani podatki iz člena 8(4) zbirali in pošiljali v skladu s to direktivo, in jamči, da Poročevalska finančna institucija temu posamezniku dovolj zgodaj zagotovi vse podatke, do katerih je na podlagi njene notranje zakonodaje o izvajanju Uredba (EU) 2016/679 upravičen, da lahko posameznik uveljavlja svoje pravice do varstva podatkov, v vsakem primeru pa preden zadevna Poročevalska finančna institucija pristojnemu organu države članice, katere rezidentka je, sporoči podatke iz člena 8(4).
            
            
               5. Podatki, obdelani v skladu s to direktivo, se hranijo le toliko, kolikor je potrebno za dosego namenov te direktive, v vsakem primeru pa skladno z nacionalnimi pravili o zastaranju, ki veljajo za posameznega upravljavca podatkov.
            
            
            
               ê (EU) 2018/822 čl.1.6
            
            
               Člen 31
            
            
               Kazni
            
            
               Države članice določijo pravila o kaznih, ki se uporabljajo za kršitve nacionalnih določb, sprejetih na podlagi te direktive v zvezi s členoma 10 in 11, ter sprejmejo vse potrebne ukrepe za zagotovitev, da se te kazni izvajajo. Te kazni morajo biti učinkovite, sorazmerne in odvračilne.
            
            
            
               ê (EU) 2016/881 čl.1.8
            
            
               Člen 32
            
            
               Postopek v odboru
            
            
               1. Komisiji pomaga Odbor za upravno sodelovanje pri obdavčevanju. Ta odbor je odbor v smislu Uredbe (EU) št. 182/2011.
            
            
               2. Pri sklicevanju na ta odstavek se uporablja člen 5 Uredbe (EU) št. 182/2011.
            
            
            
               ê (EU) 2018/822 čl.1.7 (prilagojeno)
            
         
         
            
               Člen 33
            
            
               Poročanje
            
            
               1. Komisija vsakih pet let po 1. januarju Ö 2018 Õ Evropskemu parlamentu in Svetu predloži poročilo o izvajanju te direktive.
            
            
               2. Države članice in Komisija vsaki dve leti po 1. juliju 2020 ocenijo relevantnost Priloge IV, Komisija pa Svetu predloži poročilo. Temu poročilu je, kadar je primerno, priložen zakonodajni predlog.
            
            
            
               ê 2011/16/EU (prilagojeno)
            
            
               Člen 34
            
            
               Ö Obveznost o obvestilu Õ
            
            
               Države članice sporočijo Komisiji besedila temeljnih določb predpisov nacionalne zakonodaje, sprejetih na področju, ki ga ureja ta direktiva.
            
            
               Člen 35
            
            
               Razveljavitev
            
            
               Direktiva Ö 2011/16/EU kakor je bila spremenjena z direktivama iz dela A Priloge V, Õ se razveljavi Ö , brez poseganja v obveznosti držav članic glede rokov za prenos v nacionalno pravo in datumov začetka uporabe direktiv, navedenih v delu B Priloge V Õ.
            
            
               Sklicevanja na razveljavljeno direktivo se štejejo kot sklicevanja na to direktivo Ö in se berejo v skladu s korelacijsko tabelo iz Priloge VI Õ.
            
            
               Člen 36
            
            
               Začetek veljavnosti
            
            
               Ta direktiva začne veljati Ö 2. julija 2020 Õ.
            
            
               Člen 37
            
            
               Naslovniki
            
            
               Ta direktiva je naslovljena na države članice.
            
            
               V Bruslju,
            
         
         
            
               
                     Za Svet
               
               
                     Predsednik
               
            
         
         
            
                  
                     (1)
                  
                        COM(87) 868 PV.
               
               
                  
                     (2)
                  
                        Glej Prilogo 3, Del A sklepov.
               
               
                  
                     (3)
                  
                        Vključena v zakonodajni program za 2019.
               
               
                  
                     (4)
                  
                        Glej Prilogo V tega predloga.
               
               
                  
                     (5)
                  
                        UL C […], […], str. […].
               
               
                  
                     (6)
                  
                        Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL L 64, 11.3.2011, str. 1).
               
               
                  
                     (7)
                  
                        Glej Prilogo IV.
               
               
                  
                     (8)
                  
                        Resolucija Sveta in predstavnikov vlad držav članic, ki so se sestali v okviru Sveta z dne 27. junija 2006 o Kodeksu ravnanja v zvezi z dokumentacijo za transferne cene za povezana podjetja v Evropski uniji (EU TPD) (
                  UL C 176, 28.7.2006, str. 1
                  ).
               
               
                  
                     (9)
                  
                        Direktiva Sveta (EU) 2016/1164 z dne 12. julija 2016 o določitvi pravil proti praksam izogibanja davkom, ki neposredno vplivajo na delovanje notranjega trga (
                  UL L 193, 19.7.2016, str. 1
                  ).
               
               
                  
                     (10)
                  
                        Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (
                  UL L 141, 5.6.2015, str. 73
                  ).
               
               
                  
                     (11)
                  
                        Uredba (EU) 2016/679 Evropskega Parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).
               
               
                  
                     (12)
                  
                        Uredba (EU) 2018/1725 Evropskega Parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).
               
               
                  
                     (13)
                  
                        Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (
                  UL L 55, 28.2.2011, str. 13
                  ).
               
               
                  
                     (14)
                  
                        Direktive Sveta 2010/24/EU z dne 16. marca 2010 o vzajemni pomoči pri izterjavi terjatev v zvezi z davki, carinami in drugimi ukrepi (UL L 84, 31.3.2010, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 12.2.2020
            COM(2020) 49 final
            PRILOGE
            k
            PredlogDirektiva Sveta 
            o upravnem sodelovanju na področju obdavčevanja (kodificirano besedilo)
            
               
         
         
            
            
               ê 2014/107/EU člen 1.6 in Prilogi (prilagojeno)
            
            
               PRILOGA I
            
            
               PRAVILA O POROČANJU IN DOLŽNI SKRBNOSTI ZA PODATKE O FINANČNIH RAČUNIH
            
            
               V tej prilogi so določena pravila o poročanju in dolžni skrbnosti, ki jih morajo uporabljati Poročevalske finančne institucije, da bi državam članicam omogočile sporočanje podatkov iz člena 8(4) te direktive v okviru avtomatične izmenjave podatkov. V tej prilogi so prav tako opisana pravila in upravni postopki, ki jih uvedejo države članice, da bi zagotovile učinkovito izvajanje in spoštovanje postopkov poročanja in dolžne skrbnosti, navedenih v nadaljevanju.
            
            
               ODDELEK I
            
            
               Splošne zahteve za poročanje
            
            
               A.V skladu s točkami C, D in E mora vsaka Poročevalska finančna institucija pristojnemu organu svoje države članice v zvezi z vsakim Računom, o katerem se poroča, v takšni Poročevalski finančni instituciji sporočiti naslednje podatke:
            
            
               1.ime, naslov, državo članico ali države članice, katerih rezident je, IŠD ter datum in kraj rojstva (v primeru posameznikov) vsake Osebe, o kateri se poroča in ki je Imetnik računa, v primeru Subjekta, ki je Imetnik računa in za katerega se po uporabi postopkov o dolžni skrbnosti v skladu z oddelki V, VI in VII ugotovi, da ima eno ali več Obvladujočih oseb, ki so Osebe, o katerih se poroča, pa ime, naslov, državo članico ali države članice in morebitno drugo jurisdikcijo ali jurisdikcije, katerih rezident je, ter IŠD Subjekta in ime, naslov, državo članico ali države članice, katerih rezident je, IŠD ter datum in kraj rojstva vsake Osebe, o kateri se poroča;
            
            
               2.številko računa (ali ustrezno oznako, če ni številke računa);
            
            
               3.ime in morebitno identifikacijsko številko Poročevalske finančne institucije;
            
            
               4.stanje na računu ali vrednost računa (vključno z Odkupno vrednostjo ali vrednostjo ob odstopu v primeru Zavarovalne pogodbe z odkupno vrednostjo ali Pogodbe rentnega zavarovanja) ob koncu zadevnega koledarskega leta ali drugega ustreznega poročevalskega obdobja ali, če je bil račun zaprt med takim letom ali obdobjem, neposredno pred zaprtjem računa;
            
            
               5.v primeru kakršnega koli Skrbniškega računa:
            
            
               (a)skupni bruto znesek obresti, skupni bruto znesek dividend in skupni bruto znesek drugih dohodkov, ustvarjenih v zvezi s sredstvi na računu, ki se v vsakem od primerov vplačajo ali pripišejo na račun (ali v zvezi z računom) med koledarskim letom ali drugim ustreznim poročevalnim obdobjem; in
            
            
               (b)skupni bruto iztržek od prodaje ali odkupa Finančnih sredstev, ki se vplača ali pripiše na račun med koledarskim letom ali drugim ustreznim poročevalnim obdobjem, v zvezi s katerim je Poročevalska finančna institucija delovala kot skrbnik, borzni posrednik, pooblaščenec ali kako drugače kot zastopnik Imetnika računa;
            
            
               6.v primeru katerega koli Depozitnega računa skupni bruto znesek obresti, vplačanih ali pripisanih na račun med koledarskim letom ali drugim ustreznim poročevalnim obdobjem; in
            
            
               7.v primeru računov, ki niso opisani v točki A(5) ali (6), skupni bruto znesek, plačan ali pripisan Imetniku računa v zvezi z računom med koledarskim letom ali drugim ustreznim poročevalnim obdobjem, v zvezi s katerim je Poročevalska finančna institucija dolžnik, vključno s skupnim zneskom vseh plačil v zvezi z odkupom, opravljenih Imetniku računa med koledarskim letom ali drugim ustreznim poročevalnim obdobjem.
            
            
               B.Med podatki, ki se sporočajo, mora biti valuta, v kateri je izražena vsota.
            
            
               C.Ne glede na točko A(1) za noben Račun, o katerem se poroča in ki je že Obstoječi račun, ni treba sporočiti IŠD oziroma datuma rojstva, če takšne IŠD oziroma datuma rojstva ni v evidencah Poročevalske finančne institucije in če takšni Poročevalski finančni instituciji na podlagi notranjega prava ali katerega koli pravnega instrumenta Unije tudi sicer ni treba zbirati takšnih podatkov. Vendar pa se od Poročevalske finančne institucije zahtevajo razumna prizadevanja, da za Že obstoječe račune pridobi IŠD in datum rojstva do konca drugega koledarskega leta po letu, v katerem so takšni Že obstoječi računi identificirani kot Računi, o katerih se poroča.
            
         
         
            
               D.Ne glede na točko A(1) ni treba sporočiti IŠD, če je zadevna država članica ali druga jurisdikcija rezidentstva ni izdala.
            
            
               E.Ne glede na točko A(1) ni treba sporočiti kraja rojstva, razen če:
            
            
               1.ga mora Poročevalska finančna institucija tudi sicer na podlagi notranjega prava pridobiti in sporočiti, ali če ga mora oziroma ga je morala Poročevalska finančna institucija tudi sicer pridobiti in sporočiti na podlagi katerega koli pravnega instrumenta Unije, ki je v veljavi ali je bil v veljavi 5. januarja 2015; ter
            
            
               2.je na voljo med podatki, ki se lahko iščejo elektronsko in so shranjeni pri Poročevalski finančni instituciji.
            
            
               ODDELEK II
            
            
               Splošne zahteve za dolžno skrbnost
            
            
               A.Račun se obravnava kot Račun, o katerem se poroča, od datuma, ko je identificiran kot tak v skladu s postopki dolžne skrbnosti iz oddelkov II do VII, podatke v zvezi z Računom, o katerem se poroča, pa je treba, razen če ni določeno drugače, sporočiti vsako leto v koledarskem letu po letu, na katerega se podatki nanašajo.
            
            
               B.Stanje ali vrednost računa se določi na zadnji dan koledarskega leta ali drugega ustreznega poročevalnega obdobja.
            
            
               C.Če se prag stanja ali vrednosti računa določi na zadnji dan koledarskega leta, je treba ustrezno stanje ali vrednost določiti na zadnji dan poročevalnega obdobja, ki se konča s tem koledarskim letom ali med njim.
            
            
               D.Vsaka država članica lahko Poročevalskim finančnim institucijam dovoli uporabo storitev tretjih oseb pri izpolnjevanju obveznosti o poročanju in dolžni skrbnosti, ki so takšnim Poročevalskim finančnim institucijam naložene na podlagi notranjega prava, vendar za izpolnjevanje teh obveznosti ostanejo odgovorne Poročevalske finančne institucije.
            
            
               E.Vsaka država članica lahko Poročevalskim finančnim institucijam dovoli, da postopke dolžne skrbnosti za Nove račune uporabijo za Že obstoječe račune, postopke dolžne skrbnosti za Račune visoke vrednosti pa za Račune nižje vrednosti. Če država članica dovoli, da se postopki dolžne skrbnosti za Nove račune uporabijo za Že obstoječe račune, še naprej veljajo pravila, ki se sicer uporabljajo za Že obstoječe račune.
            
            
               ODDELEK III
            
            
               Dolžna skrbnost pri že obstoječih računih posameznikov
            
            
               A.Uvod. Za identifikacijo Računov, o katerih se poroča, med Že obstoječimi računi posameznikov se uporabljajo naslednji postopki.
            
            
               B.Računi nižje vrednosti. Za Račune nižje vrednosti se uporabljajo naslednji postopki.
            
            
               1.Naslov prebivališča. Če je v evidencah Poročevalske finančne institucije naslov trenutnega prebivališča posameznega Imetnika računa, pridobljen na podlagi dokaznih listin, lahko Poročevalska finančna institucija posameznega Imetnika računa za davčne namene obravnava kot rezidenta države članice ali druge jurisdikcije, kjer ima naslov, da lahko tako določi, ali je takšen posamezni Imetnik računa Oseba, o kateri se poroča.
            
            
               2.Iskanje po elektronski evidenci. Če se Poročevalska finančna institucija ne more zanesti na naslov trenutnega prebivališča posameznega Imetnika računa, pridobljen na podlagi dokaznih listin iz točke B(1), mora Poročevalska finančna institucija pregledati, ali je med podatki, ki se lahko iščejo elektronsko in so shranjeni pri njej, kateri koli od naslednjih indicev, ter uporabiti točke B(3) do (6):
            
            
               (a)identifikacija Imetnika računa kot rezidenta države članice;
            
            
               (b)trenutni poštni naslov ali naslov prebivališča (vključno s poštnim predalom) v državi članici;
            
            
               (c)ena ali več telefonskih številk v državi članici in nobene v državi članici Poročevalske finančne institucije;
            
         
         
            
               (d)trajni nalog (razen za depozitne račune) za prenos sredstev na račun, ki se vodi v državi članici;
            
            
               (e)trenutno veljavno pooblastilo za zastopanje ali podpisovanje, dano osebi z naslovom v državi članici; ali
            
            
               (f)naslov „poštno ležeče“ ali „v skrbi drugega“ v državi članici, če Poročevalska finančna institucija v evidenci nima nobenega drugega naslova Imetnika računa.
            
            
               3.Če se z elektronskim iskanjem ne odkrije nobeden od indicev, ki so našteti v točki B(2), nadaljnji ukrepi niso potrebni, dokler se ne spremenijo okoliščine, zaradi česar nastane en ali več indicev, povezanih z računom, ali dokler račun ne postane Račun visoke vrednosti.
            
            
               4.Če se z elektronskim iskanjem odkrije kateri koli od indicev, ki so našteti v točki B(2)(a) do (e), ali če se spremenijo okoliščine, zaradi česar nastane en ali več indicev, povezanih z računom, mora Poročevalska finančna institucija Imetnika računa za davčne namene obravnavati kot rezidenta vsake države članice, za katero je ugotovljen indic, razen če se odloči za uporabo točke B(6) in za navedeni račun velja ena od izjem iz navedene točke.
            
            
               5.Če se z elektronskim iskanjem odkrije naslov „poštno ležeče“ ali „v skrbi drugega“ ter se za Imetnika računa ne ugotovijo noben drug naslov in nobeni drugi indici, našteti v točki B(2)(a) do (e), mora Poročevalska finančna institucija po vrstnem redu, ki najbolj ustreza okoliščinam, uporabiti iskanje po papirni evidenci, opisano v točki C(2), ali od Imetnika računa pridobiti samopotrdilo oziroma Dokazne listine zaradi ugotavljanja rezidentstva tega Imetnika računa za davčne namene. Če z iskanjem po papirni evidenci ni mogoče odkriti indica in so prizadevanja za pridobitev samopotrdila ali Dokaznih listin neuspešna, mora Poročevalska finančna institucija pristojnemu organu v svoji državi članici račun prijaviti kot nedokumentiran račun.
            
            
               6.Ne glede na odkritje indicev iz točke B(2) Poročevalski finančni instituciji Imetnika računa ni treba obravnavati kot rezidenta države članice, če:
            
            
               (a)podatki o Imetniku računa vsebujejo trenutni poštni naslov ali naslov prebivališča v navedeni državi članici, eno ali več telefonskih številk v navedeni državi članici (in nobene v državi članici Poročevalske finančne institucije) ali trajni nalog (v zvezi s Finančnimi računi razen Depozitnih računov) za prenos sredstev na račun, ki se vodi v državi članici, Poročevalska finančna institucija pa pridobi ali je že prej pregledala in ima v evidenci:
            
            
               (i)samopotrdilo Imetnika računa države članice ali držav članic oziroma druge jurisdikcije ali jurisdikcij, katerih rezident je takšen Imetnik računa, ki ne vključuje navedene države članice; ter
            
            
               (ii)Dokazne listine, ki potrjujejo neporočevalski status Imetnika računa;
            
            
               (b)podatki o Imetniku računa vsebujejo trenutno veljavno pooblastilo za zastopanje ali podpisovanje, dano osebi z naslovom v navedeni državi članici, Poročevalska finančna institucija pa pridobi ali je že prej pregledala in ima v evidenci: 
            
            
               (i)samopotrdilo Imetnika računa države članice ali držav članic oziroma druge jurisdikcije ali jurisdikcij, katerih rezident je takšen Imetnik računa, ki ne vključuje navedene države članice; ali
            
            
               (ii)Dokazne listine, ki potrjujejo neporočevalski status Imetnika računa.
            
            
               C.Postopki natančnejšega pregleda za račune visoke vrednosti. Za Račune visoke vrednosti se uporabljajo naslednji postopki natančnejšega pregleda.
            
            
               1.Iskanje po elektronski evidenci. V zvezi z Računi visoke vrednosti mora Poročevalska finančna institucija pregledati, ali je med podatki, ki se lahko iščejo elektronsko in so shranjeni pri njej, kateri koli od indicev, opisanih v točki B(2).
            
            
               2.Iskanje po papirni evidenci. Če zbirke podatkov Poročevalske finančne institucije, ki se lahko pregledujejo elektronsko, vsebujejo razpredelke za vse podatke, opisane v točki C(3), in te podatke tudi zajemajo, nadaljnje iskanje po papirnih evidencah ni potrebno. Če elektronske zbirke podatkov ne zajemajo vseh teh podatkov, mora Poročevalska finančna institucija v zvezi z Računom visoke vrednosti pregledati tudi trenutno glavno datoteko stranke, ali obstaja kateri koli od indicev, opisanih v točki B(2), in če v trenutni glavni datoteki stranke ni teh podatkov, še naslednje dokumente, povezane z računom, ki jih je Poročevalska finančna institucija pridobila v zadnjih petih letih:
            
            
               (a)najnovejše Dokazne listine, zbrane v zvezi z računom;
            
            
               (b)najnovejšo pogodbo ali dokumentacijo o odprtju računa;
            
            
               (c)najnovejšo dokumentacijo, ki jo pridobi Poročevalska finančna institucija v skladu s Postopki za preprečevanje pranja denarja ali poznavanje strank ali za druge regulativne namene;
            
            
               (d)katero koli trenutno veljavno pooblastilo za zastopanje ali podpisovanje; in
            
         
         
            
               (e)kateri koli trenutno veljavni trajni nalog (razen za Depozitne račune) za prenos sredstev.
            
            
               3.Izjema, ko zbirke podatkov vsebujejo zadostne podatke. Poročevalski finančni instituciji ni treba opraviti iskanja po papirni evidenci, opisanega v točki C(2), kadar njeni podatki, ki se lahko iščejo elektronsko, vključujejo:
            
            
               (a)rezidenčni status Imetnika računa;
            
            
               (b)naslov prebivališča in poštni naslov Imetnika računa, ki sta trenutno v evidenci Poročevalske finančne institucije;
            
            
               (c)telefonsko številko ali številke Imetnika računa, če obstajajo in so trenutno v evidenci Poročevalske finančne institucije;
            
            
               (d)v primeru Finančnih računov razen Depozitnih računov morebitni trajni nalog za prenos sredstev z računa na drug račun (vključno z računom pri drugi podružnici Poročevalske finančne institucije ali drugi Finančni instituciji);
            
            
               (e)morebitni trenutni naslov „v skrbi drugega“ ali „poštno ležeče“ za Imetnika računa; in
            
            
               (f)morebitno pooblastilo za zastopanje ali podpisovanje v zvezi z računom.
            
            
               4.Poizvedba pri uslužbencu za poslovanje s strankami glede dejanske seznanjenosti. Poleg iskanja po elektronski in papirni evidenci, opisanega v pododstavku C(1) in (2), mora Poročevalska finančna institucija kateri koli Račun visoke vrednosti, dodeljen uslužbencu za poslovanje s strankami (vključno s katerimi koli Finančnimi računi, ki se seštevajo s tem Računom visoke vrednosti), obravnavati kot račun, o katerem se poroča, če je uslužbenec za poslovanje s strankami dejansko seznanjen s tem, da je Imetnik računa oseba, o kateri se poroča.
            
            
               5.Posledica odkritja indicev.
            
            
               (a)Če pri natančnejšem pregledu Računov visoke vrednosti, opisanem v točki C, ni odkrit nobeden od indicev, naštetih v točki B(2), in račun ni identificiran kot račun, ki ga ima Oseba, o kateri se poroča, iz točke C(4), nadaljnji ukrepi niso potrebni, dokler se ne spremenijo okoliščine, zaradi česar nastane en ali več indicev, povezanih s tem računom.
            
            
               (b)Če se pri natančnejšem pregledu Računov visoke vrednosti, opisanem v točkiC, odkrije kateri koli od indicev, ki so našteti v točkahB(2)(a) do (e), ali če se naknadno spremenijo okoliščine, zaradi česar nastane en ali več indicev, povezanih z računom, mora Poročevalska finančna institucija račun obravnavati kot Račun, o katerem se poroča, za vsako državo članico, za katero je ugotovljen indic, razen če se odloči za uporabo točke B(6) in za navedeni račun velja ena od izjem iz navedenega točke.
            
            
               (c)Če se pri natančnejšem pregledu Računov visoke vrednosti, opisanem v točki C, odkrije naslov „poštno ležeče“ ali „v skrbi drugega“ ter se za Imetnika računa ne ugotovijo noben drug naslov in nobeni drugi indici, našteti v točki B(2)(a) do (e), mora Poročevalska finančna institucija od tega Imetnika računa pridobiti samopotrdilo oziroma Dokazne listine zaradi ugotavljanja, kje je Imetnik računa rezident za davčne namene. Če Poročevalska finančna institucija ne more pridobiti takšnega samopotrdila ali Dokaznih listin, mora pristojnemu organu v svoji državi članici račun prijaviti kot nedokumentiran račun.
            
            
               6.Če Že obstoječi račun posameznika na dan 31. decembra 2015 ni Račun visoke vrednosti, postane pa Račun visoke vrednosti na zadnji dan naslednjega koledarskega leta, mora Poročevalska finančna institucija v zvezi s tem računom dokončati postopke natančnejšega pregleda, opisane v točki C, v koledarskem letu po letu, v katerem je račun postal Račun visoke vrednosti. Če se na podlagi tega pregleda takšen račun identificira kot Račun, o katerem se poroča, mora Poročevalska finančna institucija zahtevane podatke o takem računu za leto, v katerem je identificiran kot Račun, o katerem se poroča, in vsako naslednje leto sporočiti vsako leto, razen če Imetnik računa ni več Oseba, o kateri se poroča.
            
            
               7.Ko Poročevalska finančna institucija v zvezi z Računom visoke vrednosti opravi postopke natančnejšega pregleda, opisane v točki C, ji teh postopkov razen poizvedbe pri uslužbencu za poslovanje s strankami, opisane v točki C(4), za isti Račun visoke vrednosti v naslednjih letih ni treba ponovno opraviti, razen če je račun nedokumentiran račun, pri katerem bi morala Poročevalska finančna institucija te postopke vsako leto ponovno opraviti, dokler takšen račun ne bi bil več nedokumentiran.
            
            
               8.Če se v zvezi z Računom visoke vrednosti spremenijo okoliščine, zaradi česar nastane en ali več indicev, opisanih v točki B(2) in povezanih z računom, mora Poročevalska finančna institucija račun obravnavati kot Račun, o katerem se poroča, za vsako državo članico, za katero je ugotovljen indic, razen če se odloči za uporabo točke B(6) in za navedeni račun velja ena od izjem iz navedene točke.
            
            
               9.Poročevalska finančna institucija mora vzpostaviti postopke, ki uslužbencu za poslovanje s strankami omogočajo, da ugotovi morebitno spremembo okoliščin v zvezi z računom. Če je na primer uslužbenec za poslovanje s strankami obveščen o novem poštnem naslovu Imetnika računa v državi članici, mora Poročevalska finančna institucija novi naslov obravnavati kot spremembo okoliščin in mora, če se odloči za uporabo točke B(6), od Imetnika računa pridobiti ustrezno dokumentacijo.
            
            
               D.Kateri koli Že obstoječi račun posameznika, ki je bil v skladu s tem oddelkom identificiran kot Račun, o katerem se poroča, se v vseh nadaljnjih letih obravnava kot Račun, o katerem se poroča, razen če Imetnik računa ni več Oseba, o kateri se poroča.
            
            
               ODDELEK IV
            
            
               Dolžna skrbnost pri novih računih posameznikov
            
         
         
            
               Za opredelitev Računov, o katerih se poroča, med Novimi računi posameznikov se uporabljajo naslednji postopki.
            
            
               A.Pri Novih računih posameznikov mora Poročevalska finančna institucija ob odprtju računa pridobiti samopotrdilo, ki je lahko del dokumentacije za odprtje računa in ji omogoča ugotoviti, kje je Imetnik računa rezident za davčne namene, ter potrditi sprejemljivost takega samopotrdila na podlagi podatkov, ki jih je Poročevalska finančna institucija pridobila v zvezi z odprtjem računa, vključno s kakršno koli dokumentacijo, zbrano v skladu s Postopki za preprečevanje pranja denarja ali poznavanje strank.
            
            
               B.Če je iz samopotrdila razvidno, da je Imetnik računa za davčne namene rezident države članice, mora Poročevalska finančna institucija račun obravnavati kot Račun, o katerem se poroča, v samopotrdilu pa morata biti navedena tudi IŠD Imetnika računa za takšno državo članico (v skladu s točko D oddelka I) in datum rojstva.
            
            
               C.Če se spremenijo okoliščine v zvezi z Novim računom posameznika, zaradi česar Poročevalska finančna institucija spozna ali utemeljeno domneva, da je prvotno samopotrdilo nepravilno ali nezanesljivo, se Poročevalska finančna institucija ne more zanašati na to samopotrdilo, zato mora pridobiti veljavno samopotrdilo, iz katerega je razvidno, kje je Imetnik računa rezident za davčne namene.
            
            
               ODDELEK V
            
            
               Dolžna skrbnost pri že obstoječih računih subjektov
            
            
               Za opredelitev Računov, o katerih se poroča, med Že obstoječimi računi subjektov se uporabljajo naslednji postopki.
            
            
               A.Računi subjektov, za katere se ne zahteva pregled, identificiranje ali poročanje. Razen če se Poročevalska finančna institucija odloči drugače glede vseh Že obstoječih računov subjekta ali posebej glede katere koli jasno identificirane skupine takšnih računov, se za Že obstoječi račun subjekta s skupnim stanjem ali vrednostjo, ki na dan 31. decembra 2015 Ö ni presegal Õ v domači valuti posamezne države članice izraženega zneska, ki ustreza 250 000 USD, ne zahteva pregled, identificiranje ali poročanje kot za Račun, o katerem se poroča, dokler skupno stanje na računu ali vrednost ne preseže tega zneska na zadnji dan naslednjega koledarskega leta.
            
            
               B.Računi subjektov, ki se pregledujejo. Že obstoječi račun subjekta s skupnim stanjem ali vrednostjo, ki na dan 31. decembra 2015 presega v domači valuti posamezne države članice izražen znesek, ki ustreza 250 000 USD in Že obstoječi račun subjekta, ki na dan 31. decembra 2015 Ö ni presegal Õ tega zneska, vendar njegovo skupno stanje ali vrednost preseže takšen znesek na zadnji dan katerega koli naslednjega koledarskega leta, morata biti pregledana v skladu s postopki iz točke D.
            
            
               C.Računi subjektov, za katere se zahteva poročanje. V zvezi z Že obstoječimi računi Subjektov, opisanimi v točki B, se samo računi, ki jih ima en ali več Subjektov, ki so Osebe, o katerih se poroča, ali pa jih imajo Pasivni NFS z eno ali več Obvladujočimi osebami, ki so Osebe, o katerih se poroča, obravnavajo kot Računi, o katerih se poroča.
            
            
               D.Postopki pregleda za identificiranje računov subjektov, za katere se zahteva poročanje. Za Že obstoječe račune Subjektov, opisane v točki B, mora Poročevalska finančna institucija uporabiti naslednje postopke pregleda, da ugotovi, ali ima račun ena ali več Oseb, o katerih se poroča, ali pa ga imajo Pasivni NFS z eno ali več Obvladujočimi osebami, ki so Osebe, o katerih se poroča:
            
            
               1.Ugotavljanje, ali je Subjekt Oseba, o kateri se poroča.
            
            
               (a)Pregled podatkov, ki se hranijo v regulativne namene ali zaradi poslovanja s strankami (vključno s podatki, zbranimi v skladu s Postopki za preprečevanje pranja denarja ali poznavanje strank), da se ugotovi, ali je iz podatkov razvidno, da je Imetnik računa rezident države članice. Zato podatki, iz katerih je razvidno, da je Imetnik računa rezident v državi članici, vključujejo kraj ustanovitve ali organiziranja ali naslov v državi članici.
            
            
               (b)Če je iz podatkov razvidno, da je Imetnik računa rezident v državi članici, mora Poročevalska finančna institucija račun obravnavati kot Račun, o katerem se poroča, razen če od Imetnika računa pridobi samopotrdilo ali če na podlagi podatkov, s katerimi razpolaga ali ki so javno dostopni, utemeljeno ugotovi, da Imetnik računa ni Oseba, o kateri se poroča.
            
            
               2.Ugotavljanje, ali je Subjekt Pasivni NFS z eno ali več Obvladujočimi osebami, ki so Osebe, o katerih se poroča. V zvezi z Imetnikom Že obstoječega računa Subjekta (vključno s Subjektom, ki je Oseba, o kateri se poroča) mora Poročevalska finančna institucija ugotoviti, ali je Imetnik računa Pasivni NFS z eno ali več Obvladujočimi osebami, ki so Osebe, o katerih se poroča. Če je ena od Obvladujočih oseb Pasivnega NFS Oseba, o kateri se poroča, je treba račun obravnavati kot Račun, o katerem se poroča. Pri tem ugotavljanju mora Poročevalska finančna institucija upoštevati navodila iz točk (a), (b) in (c) v najprimernejšem vrstnem redu glede na okoliščine.
            
            
               (a)Ugotavljanje, ali je Imetnik računa Pasivni NFS. Pri ugotavljanju, ali je Imetnik računa Pasivni NFS, mora Poročevalska finančna institucija od Imetnika računa pridobiti samopotrdilo, da ugotovi njegov status, razen če na podlagi podatkov, s katerimi razpolaga ali ki so javno dostopni, utemeljeno ugotovi, da je Imetnik računa Aktivni NFS ali Finančna institucija, vendar ne Investicijski subjekti iz točke A(6)(b) oddelka VIII, ki ni Finančna institucija sodelujoče jurisdikcije.
            
            
               (b)Ugotavljanje Obvladujočih oseb Imetnika računa. Pri ugotavljanju Obvladujočih oseb Imetnika računa se Poročevalska finančna institucija lahko opre na podatke, ki se zbirajo in hranijo v skladu s Postopki za preprečevanje pranja denarja ali poznavanje strank.
            
            
               (c)Ugotavljanje, ali je Obvladujoča oseba Pasivnega NFS Oseba, o kateri se poroča. Pri ugotavljanju, ali je obvladujoča oseba Pasivnega NFS Oseba, o kateri se poroča, se Poročevalska finančna institucija lahko opre na:
            
            
               (i)podatke, ki se zbirajo in hranijo v skladu s Postopki za preprečevanje pranja denarja ali poznavanje strank glede Že obstoječega računa subjekta, ki ga ima en ali več NFS, s skupnim stanjem ali vrednostjo, ki ne presega v domači valuti posamezne države članice izraženega zneska, ki ustreza 1 000 000 USD; ali
            
            
               (ii)samopotrdilo Imetnika računa ali takšne Obvladujoče osebe iz države članice ali držav članic oziroma druge jurisdikcije ali jurisdikcij, kjer je Obvladujoča oseba rezident za davčne namene.
            
         
         
            
               E.Časovni okvir postopkov pregleda in dodatnih postopkov, ki veljajo za Že obstoječe račune Subjektov.
            
            
               1.Pregled Že obstoječih računov Subjektov s skupnim stanjem ali vrednostjo, ki na dan 31. decembra 2015 Ö ni presegal Õ v domači valuti posamezne države članice izraženega zneska, ki ustreza 250 000 USD, vendar na dan 31. decembra naslednjega leta presega ta znesek, se mora dokončati v koledarskem letu po letu, v katerem skupno stanje na računu ali vrednost preseže takšen znesek.
            
            
               2.Če se spremenijo okoliščine v zvezi z Že obstoječim računom Subjekta, zaradi česar Poročevalska finančna institucija spozna ali utemeljeno domneva, da je samopotrdilo ali druga dokumentacija v zvezi z računom nepravilna ali nezanesljiva, mora Poročevalska finančna institucija ponovno določiti status računa v skladu s postopki iz točke D.
            
            
               ODDELEK VI
            
            
               Dolžna skrbnost pri novih računih subjektov
            
            
               Za opredelitev Računov, o katerih se poroča, med Novimi računi Subjektov se uporabljajo naslednji postopki.
            
            
               Postopki pregleda za identifikacijo računov Subjektov, za katere se zahteva poročanje. Za Nove račune Subjektov mora Poročevalska finančna institucija uporabiti naslednje postopke pregleda, da ugotovi, ali ima račun ena ali več Oseb, o katerih se poroča, ali pa ga imajo Pasivni NFS z eno ali več Obvladujočimi osebami, ki so Osebe, o katerih se poroča:
            
            
               1.Ugotavljanje, ali je Subjekt Oseba, o kateri se poroča.
            
            
               (a)Poročevalska finančna institucija mora pridobiti samopotrdilo, ki je lahko del dokumentacije za odprtje računa in ji omogoča ugotoviti, kje je Imetnik računa rezident za davčne namene, ter potrditi sprejemljivost takega samopotrdila na podlagi podatkov, ki jih je Poročevalska finančna institucija pridobila v zvezi z odprtjem računa, vključno s kakršno koli dokumentacijo, zbrano v skladu s Postopki za preprečevanje pranja denarja ali poznavanje strank. Če Subjekt predloži potrdilo, da ni nikjer rezident za davčne namene, lahko Poročevalska finančna institucija pri ugotavljanju, kje je rezident Imetnik računa, upošteva naslov sedeža Subjekta.
            
            
               (b)Če je iz samopotrdila razvidno, da je Imetnik računa rezident v državi članici, mora Poročevalska finančna institucija račun obravnavati kot Račun, o katerem se poroča, razen če na podlagi podatkov, s katerimi razpolaga ali ki so javno dostopni, utemeljeno ugotovi, da Imetnik računa v tej državi članici ni Oseba, o kateri se poroča.
            
            
               2.Ugotavljanje, ali je Subjekt Pasivni NFS z eno ali več Obvladujočimi osebami, ki so Osebe, o katerih se poroča. V zvezi z Imetnikom Novega računa Subjekta (vključno s Subjektom, ki je Oseba, o kateri se poroča) mora Poročevalska finančna institucija ugotoviti, ali je Imetnik računa Pasivni NFS z eno ali več Obvladujočimi osebami, ki so Osebe, o katerih se poroča. Če je ena od Obvladujočih oseb Pasivnega NFS Oseba, o kateri se poroča, je treba račun obravnavati kot Račun, o katerem se poroča. Pri tem ugotavljanju mora Poročevalska finančna institucija upoštevati navodila iz točk (a), (b) in (c) v najprimernejšem vrstnem redu glede na okoliščine.
            
            
               (a)Ugotavljanje, ali je Imetnik računa Pasivni NFS. Pri ugotavljanju, ali je Imetnik računa Pasivni NFS, mora Poročevalska finančna institucija upoštevati samopotrdilo Imetnika računa, da ugotovi njegov status, razen če na podlagi podatkov, s katerimi razpolaga ali ki so javno dostopni, utemeljeno ugotovi, da je Imetnik računa Aktivni NFS ali Finančna institucija, vendar ne Investicijski subjekt iz točke A(6)(b) oddelka VIII, ki ni Finančna institucija sodelujoče jurisdikcije.
            
            
               (b)Ugotavljanje Obvladujočih oseb Imetnika računa. Pri ugotavljanju Obvladujočih oseb Imetnika računa se lahko Poročevalska finančna institucija opre na podatke, ki se zbirajo in hranijo v skladu s Postopki za preprečevanje pranja denarja ali poznavanje strank.
            
            
               (c)Ugotavljanje, ali je Obvladujoča oseba Pasivnega NFS Oseba, o kateri se poroča. Pri ugotavljanju, ali je Obvladujoča oseba Pasivnega NFS Oseba, o kateri se poroča, se lahko Poročevalska finančna institucija opre na samopotrdilo Imetnika računa ali takšne Obvladujoče osebe.
            
            
               ODDELEK VII
            
            
               Posebna pravila o dolžni skrbnosti
            
            
               Pri izvajanju postopkov o dolžni skrbnosti, opisanih zgoraj, veljajo naslednja dodatna pravila:
            
            
               A.Zanašanje na samopotrdila in Dokazne listine. Poročevalska finančna institucija se ne more zanašati na samopotrdilo ali Dokazne listine, če spozna ali utemeljeno domneva, da so samopotrdilo ali Dokazne listine nepravilni ali nezanesljivi.
            
            
               B.Alternativni postopki za Finančne račune, ki jih imajo posamezni upravičenci po Zavarovalni pogodbi z odkupno vrednostjo ali Pogodbi rentnega zavarovanja in za Skupinske zavarovalne pogodbe z odkupno vrednostjo ali Skupinske pogodbe rentnega zavarovanja. Poročevalska finančna institucija lahko domneva, da posamezni upravičenec (ki ni lastnik) po Zavarovalni pogodbi z odkupno vrednostjo ali Pogodbi rentnega zavarovanja, ki prejme izplačilo v primeru smrti, ni Oseba, o kateri se poroča, in lahko tak Finančni račun obravnava kot račun, ki ni Račun, o katerem se poroča, razen če spozna ali utemeljeno domneva, da je upravičenec Oseba, o kateri se poroča. Poročevalska finančna institucija utemeljeno domneva, da je upravičenec po Zavarovalni pogodbi z odkupno vrednostjo ali Pogodbi rentnega zavarovanja Oseba, o kateri se poroča, če podatki, ki jih je zbrala in so povezani z upravičencem, vsebujejo indice, opisane v točki B oddelka III. Če Poročevalska finančna institucija spozna ali utemeljeno domneva, da je upravičenec Oseba, o kateri se poroča, mora upoštevati postopke iz točke B oddelka III.
            
            
               Poročevalska finančna institucija lahko Finančni račun, ki je delež člana pri Skupinski zavarovalni pogodbi z odkupno vrednostjo ali Skupinski pogodbi rentnega zavarovanja, obravnava kot Finančni račun, ki ni Račun, o katerem se poroča, do datuma, ko se znesek izplača zaposlenemu/imetniku potrdila ali upravičencu, če Finančni račun, ki je delež člana pri Skupinski zavarovalni pogodbi z odkupno vrednostjo ali Skupinski pogodbi rentnega zavarovanja, izpolnjuje naslednje pogoje:
            
         
         
            
               (i)Skupinska zavarovalna pogodba z odkupno vrednostjo ali Skupinska pogodba rentnega zavarovanja se izda delodajalcu in krije najmanj 25 zaposlenih/imetnikov potrdila;
            
            
               (ii)zaposleni/imetniki potrdila imajo pravico, da prejmejo izplačilo kakršne koli pogodbene vrednosti glede na svoje deleže in imenujejo upravičence prejemkov, ki se izplačajo v primeru smrti zaposlenega, ter
            
            
               (iii)skupni znesek, ki se izplača kateremu koli zaposlenemu/imetniku potrdila ali upravičencu, ne presega v domači valuti posamezne države članice izraženega zneska, ki ustreza 1 000 000 USD.
            
            
               Izraz „Skupinska zavarovalna pogodba z odkupno vrednostjo“ pomeni Zavarovalno pogodbo z odkupno vrednostjo, ki (i) zagotavlja kritje posameznikom, ki se včlanijo prek delodajalca, poklicnega združenja, sindikata ali drugega združenja oziroma skupine, ter (ii) za katero plačujejo premijo vsi člani skupine (ali člani razreda v skupini), ki se določi ne glede na zdravstvene značilnosti posameznikov, razen starosti, spola in kadilskih navad članov (ali razreda članov) skupine.
            
            
               Izraz „Skupinska pogodba rentnega zavarovanja“ pomeni Pogodbo rentnega zavarovanja, pri kateri so upravičenci posamezniki, ki se včlanijo prek delodajalca, poklicnega združenja, sindikata ali drugega združenja oziroma skupine.
            
            
               C.Pravila o seštevanju stanj na računih in pretvorbi valut
            
            
               1.Seštevanje računov posameznika. Pri ugotavljanju skupnega stanja ali vrednosti Finančnih računov, ki jih ima posameznik, mora Poročevalska finančna institucija sešteti vse Finančne račune, ki jih vodi ona sama ali Povezani subjekt, vendar le če njeni računalniški sistemi povezujejo Finančne račune po podatkovnem elementu, kot je številka stranke ali IŠD, in omogočajo seštevanje stanj na računih ali vrednosti računov. Pri izpolnjevanju zahtev glede seštevanja iz te točke se vsakemu imetniku skupnega Finančnega računa pripiše celotno stanje ali vrednost skupnega Finančnega računa.
            
            
               2.Seštevanje računov subjekta. Pri ugotavljanju skupnega stanja ali vrednosti Finančnih računov, ki jih ima Subjekt, mora Poročevalska finančna institucija upoštevati vse Finančne račune, ki jih vodi ona sama ali Povezani subjekt, vendar le če njeni računalniški sistemi povezujejo Finančne račune po podatkovnem elementu, kot je številka stranke ali IŠD, in omogočajo seštevanje stanj na računih ali vrednosti računov. Pri izpolnjevanju zahtev glede seštevanja iz te točke se vsakemu Imetniku skupnega Finančnega računa pripiše celotno stanje ali vrednost skupnega Finančnega računa.
            
            
               3.Posebno pravilo o seštevanju, ki velja za uslužbence za poslovanja s strankami. Pri ugotavljanju skupnega stanja ali vrednosti Finančnih računov, ki jih ima oseba, da se ugotovi, ali gre za Finančni račun visoke vrednosti, mora Poročevalska finančna institucija v primeru Finančnih računov, glede katerih uslužbenec za poslovanja s strankami ve ali utemeljeno domneva, da jih ima v neposredni ali posredni lasti oziroma jih nadzoruje ali odpre (razen kot fiduciar) ista oseba, sešteti tudi vse takšne račune.
            
            
               4.Razumevanje, da zneski vključujejo protivrednost v drugih valutah. Za vse v domači valuti posamezne države članice izražene zneske se razume, da vključujejo enakovredne zneske v drugih valutah v skladu z notranjim pravom.
            
            
               ODDELEK VIII
            
            
               Opredelitev izrazov
            
            
               Navedeni izrazi pomenijo naslednje:
            
            
               A.Poročevalska finančna institucija
            
            
               1.Izraz „Poročevalska finančna institucija“ pomeni katero koli Finančno institucijo države članice, ki ni Neporočevalska finančna institucija. Izraz „Finančna institucija države članice“ pomeni (i) katero koli Finančno institucijo, ki je rezidentka države članice, ne vključuje pa podružnic takšne Finančne institucije, ki so zunaj te države članice, in (ii) katero koli podružnico Finančne institucije, ki ni rezidentka države članice, če je podružnica v tej državi članici.
            
            
               2.Izraz „Finančna institucija sodelujoče jurisdikcije“ pomeni (i) katero koli Finančno institucijo, ki je rezidentka Sodelujoče jurisdikcije, ne vključuje pa podružnic takšne Finančne institucije, ki so zunaj te Sodelujoče jurisdikcije, in (ii) katero koli podružnico Finančne institucije, ki ni rezidentka Sodelujoče jurisdikcije, če je podružnica v tej Sodelujoči jurisdikciji.
            
            
               3.Izraz „Finančna institucija“ pomeni Skrbniško institucijo, Depozitno institucijo, Investicijski subjekt ali Določeno zavarovalno družbo.
            
            
               4.Izraz „Skrbniška institucija“ pomeni kateri koli Subjekt, ki kot znaten del svojega poslovanja hrani Finančna sredstva za račun drugih. Subjekt hrani Finančna sredstva za račun drugih kot znaten del svojega poslovanja, če je njegov bruto dohodek, ki izhaja iz hrambe Finančnih sredstev in povezanih finančnih storitev, enak ali večji od 20 % njegovega bruto dohodka v krajšem od naslednjih obdobij: (i) triletnem obdobju, ki se konča 31. decembra (ali na zadnji dan obračunskega obdobja nekoledarskega leta) pred letom, v katerem se opravi določitev, ali (ii) obdobju obstoja Subjekta.
            
            
               5.Izraz „Depozitna institucija“ pomeni kateri koli Subjekt, ki sprejema depozite pri običajnem bančnem ali podobnem poslovanju.
            
            
               6.Izraz „Investicijski subjekt“ pomeni kateri koli subjekt:
            
         
         
            
               (a)katerega osrednji posel je, da za stranke ali v njihovem imenu opravlja eno ali več od naslednjih dejavnosti ali operacij:
            
            
               (i)trgovanje z instrumenti denarnega trga (čeki, menice, potrdila o vlogi, izvedeni finančni instrumenti itd.), deviznimi sredstvi, instrumenti, vezanimi na tečaj, obrestno mero in indekse, prenosljivimi vrednostnimi papirji ali blagovnimi terminskimi pogodbami;
            
            
               (ii)upravljanje individualnih in kolektivnih portfeljev; ali
            
            
               (iii)drugo vlaganje, vodenje ali upravljanje Finančnih sredstev ali denarja za druge osebe;
            
            
               ali
            
            
               (b)katerega bruto dohodek izhaja zlasti iz investiranja ali reinvestiranja finančnih sredstev oziroma trgovanja z njimi, če ga upravlja drug subjekt, ki je depozitna institucija, skrbniška institucija, določena zavarovalna družba ali investicijski subjekt iz točke A(6)(a).
            
            
               Za subjekt velja, da je njegov osrednji posel opravljanje ene ali več od dejavnosti iz točke A(6)(a), oziroma bruto dohodek Subjekta za namene iz točke A(6)(b) izhaja zlasti iz investiranja ali reinvestiranja Finančnih sredstev oziroma trgovanja z njimi, če je njegov bruto dohodek iz zadevnih dejavnosti enak ali večji od 50 % njegovega bruto dohodka v krajšem od naslednjih obdobij: (i) triletnem obdobju, ki se konča 31. decembra leta pred letom, v katerem se opravi določitev, ali (ii) obdobju obstoja subjekta. Izraz „Investicijski subjekt“ ne zajema Subjekta, ki je Aktivni NFS, ker izpolnjuje katero od meril iz točke D(8)(d) do (g).
            
            
               Ta točka se razlaga skladno z besedilom iz opredelitve izraza „finančna institucija“ v priporočilih Projektne skupine za finančno ukrepanje.
            
            
               7.Izraz „Finančno sredstvo“ zajema vrednostni papir (na primer delnico družbe, lastniški delež ali upravičeni lastniški delež v partnerstvu ali skrbniškem skladu, ki ima razpršeno lastništvo ali s katerim se javno trguje, oziroma menico, obveznico, zadolžnico ali drugo dokazilo o zadolženosti), delež v partnerstvu, blago, posel zamenjave (na primer zamenjavo obrestnih mer, valutno zamenjavo, zamenjavo osnove, določitev najvišje in najnižje obrestne mere, blagovno zamenjavo, kapitalsko zamenjavo, zamenjavo delniških indeksov in podobne dogovore), Zavarovalno pogodbo in Pogodbo rentnega zavarovanja ter vsakršno udeležbo (vključno s standardizirano ali nestandardizirano terminsko pogodbo ali opcijo) v vrednostnem papirju, deležu v partnerstvu, blagu, poslu zamenjave oziroma Zavarovalni pogodbi ali Pogodbi rentnega zavarovanja. Izraz „Finančno sredstvo“ ne vključuje nedolžniškega, neposrednega deleža v nepremičnini.
            
            
               8.Izraz „Določena zavarovalna družba“ pomeni Subjekt, ki je zavarovalna družba (ali holdinška družba zavarovalne družbe) in izda Zavarovalno pogodbo z odkupno vrednostjo ali Pogodbo rentnega zavarovanja oziroma je dolžna opravljati plačila v zvezi z njo.
            
            
               B.Neporočevalska finančna institucija
            
            
               1.Izraz „Neporočevalska finančna institucija“ pomeni Finančno institucijo, ki je:
            
            
               (a)Državni subjekt, Mednarodna organizacija ali Centralna banka, razen v zvezi s plačilom, ki izhaja iz obveznosti v zvezi z vrsto komercialne finančne dejavnosti, ki jo opravlja Določena zavarovalna družba, Skrbniška institucija ali Depozitna institucija;
            
            
               (b)Pokojninski sklad z veliko udeležbo, Pokojninski sklad z majhno udeležbo, Pokojninski sklad državnega subjekta, Mednarodne organizacije ali Centralne banke ali Kvalificirani izdajatelj kreditnih kartic;
            
            
               (c)kateri koli drugi Subjekt, pri katerem je tveganje, da se bo uporabil za izogibanje davku, nizko ter ki ima zelo podobne značilnosti kot Subjekti iz točk B(1)(a) in (b) in je na seznamu Neporočevalskih finančnih institucij iz člena 8(7) te direktive, če status takšnega Subjekta kot Neporočevalske finančne institucije ni v nasprotju s cilji te direktive;
            
            
               (d)Opravičeni kolektivni naložbeni nosilec; ali
            
            
               (e)skrbniški sklad, če je njegov skrbnik Poročevalska finančna institucija, ki v zvezi z vsemi Računi sklada, o katerih se poroča, sporoča vse zahtevane podatke v skladu z oddelkom I.
            
            
               2.Izraz „Državni subjekt“ pomeni vlado države članice ali druge jurisdikcije, katero koli politično enoto države članice ali druge jurisdikcije (kar vključuje, da ne bi bilo dvoma, zvezno državo, pokrajino, okrožje ali občino) ali katero koli agencijo ali javni organ v celotni lasti države članice ali druge jurisdikcije oziroma enega ali več navedenih subjektov (pri čemer vsak velja za „Državni subjekt“). Ta kategorija vključuje sestavne dele, nadzorovane subjekte in politične enote države članice ali druge jurisdikcije.
            
            
               (a)„Sestavni del“ države članice ali druge jurisdikcije pomeni osebo, organizacijo, agencijo, urad, sklad, javni organ ali kakor koli imenovano drugo telo, ki je organ oblasti države članice ali druge jurisdikcije. Čisti dobiček organa oblasti se mora pripisati na njegov račun ali druge račune države članice ali druge jurisdikcije, pri čemer noben del ne gre v korist katere koli zasebne osebe. Sestavni del ne vključuje posameznika, ki je vladar, uradnik ali upravljavec in nastopa zasebno ali v osebnem svojstvu.
            
            
               (b)Nadzorovani subjekt pomeni Subjekt, ki je po obliki ločen od države članice ali druge jurisdikcije ali je drugače ločen pravni subjekt, če:
            
         
         
            
               (i)je v celotni lasti in pod nadzorom enega ali več Državnih subjektov, in sicer neposredno ali prek enega ali več nadzorovanih subjektov;
            
            
               (ii)se njegov čisti dobiček pripiše na njegov račun ali račune enega ali več Državnih subjektov, pri čemer noben del njegovega dohodka ne gre v korist katere koli zasebne osebe; in
            
            
               (iii)se premoženje Subjekta ob prenehanju prenese na enega ali več Državnih subjektov.
            
            
               (c)Dohodek ne gre v korist zasebnih oseb, če so take osebe predvideni upravičenci vladnega programa in se dejavnosti programa izvajajo za širšo javnost v zvezi s splošno blaginjo ali se nanašajo na izvajanje posameznih nalog države. Ne glede na to pa se šteje, da gre dohodek v korist zasebnih oseb, če je dosežen prek Državnega subjekta, ki se uporablja za opravljanje komercialne dejavnosti, kot je komercialna bančna dejavnost, s katero se zagotavljajo finančne storitve zasebnim osebam.
            
            
               3.Izraz „Mednarodna organizacija“ pomeni katero koli mednarodno organizacijo oziroma agencijo ali javni organ v njeni celotni lasti. Ta kategorija vključuje katero koli medvladno organizacijo (vključno z nadnacionalno organizacijo), (i) ki jo sestavljajo predvsem vlade, (ii) ki ima z državo članico veljaven sporazum o sedežu ali zelo podoben sporazum in (iii) katere dohodek ne gre v korist zasebnih oseb.
            
            
               4.Izraz „Centralna banka“ pomeni institucijo, ki je po pravu ali odobritvi države glavni organ, ki ni vlada države članice sama in izdaja instrumente z namenom, da krožijo kot valuta. Takšna institucija lahko vključuje javni organ, ki je ločen od vlade države članice, ne glede na to, ali je v celotni ali delni lasti države članice.
            
            
               5.Izraz „Pokojninski sklad z veliko udeležbo“ pomeni sklad, ustanovljen za zagotavljanje prejemkov za primer upokojitve, invalidnosti ali smrti ali katere koli kombinacije teh upravičencem, ki so sedanji ali nekdanji zaposleni (ali osebe, ki jih določijo taki zaposleni) pri enem ali več delodajalcih, zaradi opravljenih storitev, če:
            
            
               (a)sklad nima niti enega upravičenca s pravico do več kot 5 % sredstev sklada;
            
            
               (b)za sklad veljajo državni predpisi, letno pa sporoča podatke davčnim organom; ter
            
            
               (c)sklad izpolnjuje vsaj eno od naslednjih zahtev:
            
            
               (i)sklad je na splošno oproščen plačila davka od dohodka iz naložb oziroma je obdavčitev takšnega dohodka odložena ali pa je takšen dohodek obdavčen po nižji stopnji, ker ima status pokojninskega načrta;
            
            
               (ii)sklad prejema vsaj 50 % vseh svojih prispevkov (razen prenosov sredstev iz drugih načrtov iz točk B(5), (6) in (7) ali s pokojninskih računov iz točke C(17)(a)) od delodajalcev financerjev;
            
            
               (iii)izplačila ali dvigi iz sklada so dopustni le ob določenih dogodkih v zvezi z upokojitvijo, invalidnostjo ali smrtjo (razen izplačil, prenesenih na druge pokojninske sklade iz pododstavkov B(5), (6) in (7) ali pokojninske račune iz točke C(17)(a)) ali pa velja sistem malusov za izplačila ali dvige, opravljene pred takšnimi dogodki; ali
            
            
               (iv)prispevki (razen določenih dopustnih dopolnilnih prispevkov) zaposlenih v sklad so omejeni glede na zasluženi dohodek zaposlenega ali ob upoštevanju pravil iz točke C oddelka VII o seštevanju računov in pretvorbi valut ne smejo presegati v domači valuti posamezne države članice izraženega zneska, ki ustreza 50 000 USD, letno.
            
            
               6.Izraz „Pokojninski sklad z majhno udeležbo“ pomeni sklad, ustanovljen za zagotavljanje prejemkov za primer upokojitve, invalidnosti ali smrti upravičencem, ki so sedanji ali nekdanji zaposleni (ali osebe, ki jih določijo taki zaposleni) pri enem ali več delodajalcih, zaradi opravljenih storitev, če:
            
            
               (a)ima sklad manj kot 50 udeležencev;
            
            
               (b)sklad financira en ali več delodajalcev, ki niso Investicijski subjekti ali Pasivni NFS;
            
            
               (c)prispevki zaposlenih in delodajalcev v sklad (razen prenosov sredstev s pokojninskih računov iz točke C(17)(a)) so omejeni glede na zasluženi dohodek oziroma nadomestila zaposlenega;
            
            
               (d)udeleženci, ki niso rezidenti države članice, v kateri je sklad ustanovljen, niso upravičeni do več kot 20 % sredstev sklada; in
            
            
               (e)za sklad veljajo državni predpisi, letno pa sklad sporoča podatke davčnim organom.
            
         
         
            
               7.Izraz „Pokojninski sklad Državnega subjekta, Mednarodne organizacije ali Centralne banke“ pomeni sklad, ki ga ustanovi Državni subjekt, Mednarodna organizacija ali Centralna banka za zagotavljanje prejemkov za primer upokojitve, invalidnosti ali smrti upravičencem ali udeležencem, ki so sedanji ali nekdanji zaposleni (ali osebe, ki jih določijo taki zaposleni) ali ki niso sedanji ali nekdanji zaposleni, če se prejemki takim upravičencem ali udeležencem zagotovijo zaradi osebnih storitev, opravljenih za Državni subjekt, Mednarodno organizacijo ali Centralno banko.
            
            
               8.Izraz „Kvalificirani izdajatelj kreditnih kartic“ pomeni Finančno institucijo, ki izpolnjuje naslednje zahteve:
            
            
               (a)je Finančna institucija le zato, ker je izdajatelj kreditnih kartic, ki sprejema depozite samo, ko stranka opravi plačilo, ki presega dolgovano stanje na kartici, preplačilo pa se stranki ne vrne takoj; in
            
            
               (b)s 1. januarjem 2016 ali pred njim Finančna institucija izvaja politike in postopke, da prepreči preplačilo stranke nad zneskom, izraženim v domači valuti posamezne države članice, ki ustreza 50 000 USD, ali zagotovi, da se kakršno koli preplačilo stranke nad tem zneskom stranki vrne v 60 dneh, pri čemer se v obeh primerih upoštevajo pravila iz točke C oddelka VII o seštevanju računov in pretvorbi valut. Pri tem se preplačilo stranke ne nanaša na stanja v dobro v višini spornih obveznosti, vključuje pa stanja v dobro, ki so posledica vrnitve blaga.
            
            
               9.Izraz „Oproščeni kolektivni naložbeni nosilec“ pomeni Investicijski subjekt, ki je s predpisi urejen kot kolektivni naložbeni nosilec, če imajo ali hranijo vse deleže v njem posamezniki ali Subjekti, ki niso Osebe, o katerih se poroča, razen Pasivnih NFS z Obvladujočimi osebami, ki so Osebe, o katerih se poroča.
            
            
               C.Finančni račun
            
            
               1.Izraz „Finančni račun“ pomeni račun, ki ga vodi Finančna institucija, vključuje pa Depozitni račun, Skrbniški račun in:
            
            
               (a)v primeru Investicijskega subjekta kakršen koli lastniški ali dolžniški delež v Finančni instituciji. Ne glede na navedeno izraz „Finančni račun“ ne vključuje nobenega lastniškega ali dolžniškega deleža v Subjektu, ki je investicijski subjekt izključno zato, ker (i) stranki svetuje glede naložb in deluje zanjo ali (ii) zanjo upravlja portfelje in deluje zanjo pri vlaganju, upravljanju ali vodenju Finančnih sredstev, deponiranih v imenu stranke pri Finančni instituciji, ki ni takšen Subjekt;
            
            
               (b)v primeru Finančne institucije, ki ni opisana v točki C(1)(a), kakršen koli lastniški ali dolžniški delež v Finančni instituciji, če je bila vrsta deležev uvedena zaradi izognitve poročanju v skladu z oddelkom I; in
            
            
               (c)katero koli Zavarovalno pogodbo z odkupno vrednostjo in Pogodbo rentnega zavarovanja, ki jo izda ali izvršuje Finančna institucija, razen neprenosljive takojšnje vseživljenjske rente, nevezane na naložbe, ki se izda posamezniku in v denarju izraža pokojninski ali invalidski prejemek, zagotovljen na podlagi Izključenega računa.
            
            
               Izraz „Finančni račun“ ne zajema Izključenih računov.
            
            
               2.Izraz „Depozitni račun“ vključuje vsak poslovni, čekovni, varčevalni, vezani ali varčevalni pokojninski račun ali račun, ki se izkaže s potrdilom o vlogi, varčevalnim pokojninskim potrdilom, naložbenim potrdilom, potrdilom o zadolženosti ali drugim podobnim instrumentom, ki ga vodi Finančna institucija pri običajnem bančnem ali podobnem poslovanju. Depozitni račun vključuje tudi znesek, ki ga ima zavarovalna družba po pogodbi o zajamčeni naložbi ali podobnem dogovoru, da bo od njega izplačevala obresti ali jih k njemu pripisovala.
            
            
               3.Izraz „Skrbniški račun“ pomeni račun (razen Zavarovalne pogodbe ali Pogodbe rentnega zavarovanja), na katerem je eno ali več Finančnih sredstev v korist druge osebe.
            
            
               4.Izraz „Lastniški delež“ pomeni v primeru partnerstva, ki je Finančna institucija, delež v kapitalu ali delež od dobička partnerstva. Pri skrbniškem skladu, ki je Finančna institucija, se šteje, da ima Lastniški delež katera koli oseba, ki se obravnava kot ustanovitelj ali upravičenec do celote ali dela sklada, ali katera koli druga fizična oseba, ki opravlja končni dejanski nadzor nad skladom. Oseba, o kateri se poroča, se obravnava kot upravičenec skrbniškega sklada, če ima pravico, da od sklada neposredno ali posredno (npr. prek pooblaščene osebe) prejema obvezno izplačilo ali lahko od njega neposredno ali posredno prejema diskrecijsko izplačilo.
            
            
               5.Izraz „Zavarovalna pogodba“ pomeni pogodbo (razen Pogodbe rentnega zavarovanja), v skladu s katero izdajatelj soglaša, da bo izplačal določen znesek, če se zgodi določen nepredvidljiv dogodek, ki vključuje smrt, bolezen, nesrečo, odgovornost ali premoženjsko tveganje.
            
            
               6.Izraz „Pogodba rentnega zavarovanja“ pomeni pogodbo, v skladu s katero izdajatelj soglaša, da bo opravljal izplačila v časovnem obdobju, ki se v celoti ali delno določi glede na pričakovano življenjsko dobo enega ali več posameznikov. Izraz vključuje tudi pogodbo, ki se v skladu z zakoni, predpisi ali prakso države članice ali druge jurisdikcije, v kateri je bila izdana, šteje za Pogodbo rentnega zavarovanja, v skladu s katero izdajatelj soglaša, da bo opravljal izplačila v obdobju več let.
            
            
               7.Izraz „Zavarovalna pogodba z odkupno vrednostjo“ pomeni Zavarovalno pogodbo (razen škodne pozavarovalne pogodbe med zavarovalnima družbama), ki ima Odkupno vrednost.
            
            
               8.Izraz „Odkupna vrednost“ pomeni večjega od zneskov: (i) znesek, do prejema katerega je imetnik police upravičen ob odkupu ali prenehanju pogodbe (določi se brez zmanjšanja za izstopne stroške ali posojilo na polico), in (ii) znesek, ki si ga imetnik police lahko izposodi po pogodbi ali v zvezi z njo. Ne glede na navedeno izraz „Odkupna vrednost“ ne vključuje zneska, izplačljivega po Zavarovalni pogodbi:
            
            
               (a)izključno v primeru smrti posameznika, zavarovanega s pogodbo o življenjskem zavarovanju;
            
            
               (b)kot prejemek zaradi telesne poškodbe ali bolezni ali drug prejemek, ki je nadomestilo za ekonomsko izgubo, nastalo ob zavarovalnem dogodku;
            
         
         
            
               (c)kot povračilo predhodno plačane premije (od katere se odštejejo stroški zavarovanja, ne glede na to, ali so bili dejansko zaračunani) po Zavarovalni pogodbi (razen po pogodbi o naložbenem življenjskem zavarovanju ali rentnem zavarovanju) zaradi odpovedi ali prenehanja pogodbe, zmanjšanja izpostavljenosti tveganju med veljavnostjo pogodbe ali na podlagi popravka pri knjiženju ali druge podobne napake v zvezi s premijo pogodbe;
            
            
               (d)kot dividenda imetnika police (razen dividende, ki se izplača ob prenehanju pogodbe), če je dividenda povezana z Zavarovalno pogodbo, v skladu s katero se izplačajo le prejemki, opisani v točki C(8)(b); ali
            
            
               (e)kot vračilo vnaprej plačane ali deponirane premije za Zavarovalno pogodbo, pri kateri se premija plača vsaj letno, če znesek vnaprej plačane ali delno plačane premije ne presega naslednje letne premije, ki jo bo treba plačati v skladu s pogodbo.
            
            
               9.Izraz „Že obstoječi račun“ pomeni:
            
            
               (a)Finančni račun, ki ga vodi Poročevalska finančna institucija na dan 31. decembra 2015;
            
            
               (b)kakršen koli Finančni račun Imetnika računa ne glede na datum njegovega odprtja, če:
            
            
               (i)ima Imetnik računa pri Poročevalski finančni instituciji (ali Povezanem subjektu, ki je v isti državi članici kot Poročevalska finančna institucija) Finančni račun, ki je Že obstoječi račun v skladu s točko C(9)(a);
            
            
               (ii)Poročevalska finančna institucija (oziroma Povezani subjekt, ki je v isti državi članici kot Poročevalska finančna institucija) za namene izpolnjevanja zahtev o spoznanju ali domnevanju iz točke A oddelka VII in za določitev stanja ali vrednosti kakršnih koli Finančnih računov pri uporabi katerega od računskih pragov oba navedena finančna računa in vse druge Finančne račune Imetnika računa, ki se obravnavajo kot Že obstoječi računi v skladu s točko (b), obravnava kot en sam Finančni račun;
            
            
               (iii)lahko Poročevalska finančna institucija v zvezi s Finančnim računom, za katerega je treba izvesti Postopke za preprečevanje pranja denarja ali poznavanje strank, zahteve glede takšnih postopkov izpolni tako, da se opre na tovrstne postopke, izvedene za Že obstoječi račun iz točke C(9)(a); in
            
            
               (iv)za odprtje Finančnega računa ni potrebno, da bi Imetnik računa predložil nove, dodatne ali spremenjene podatke o stranki, razen za namene te direktive.
            
            
               10.Izraz „Novi račun“ pomeni finančni račun, ki ga vodi Poročevalska finančna institucija, odprt 1. januarja 2016 ali pozneje, razen če se obravnava kot Že obstoječi račun v skladu s točko C(9)(b).
            
            
               11.Izraz „Že obstoječi račun posameznika“ pomeni Že obstoječi račun enega ali več posameznikov.
            
            
               12.Izraz „Novi račun posameznika“ pomeni Novi račun enega ali več posameznikov.
            
            
               13.Izraz „Že obstoječi račun subjekta“ pomeni Že obstoječi račun enega ali več Subjektov.
            
            
               14.Izraz „Račun nižje vrednosti“ pomeni Že obstoječi račun posameznika s skupnim stanjem ali vrednostjo, ki na dan 31. decembra 2015 ne presega v domači valuti posamezne države članice izraženega zneska, ki ustreza 1 000 000 USD.
            
            
               15.Izraz „Račun visoke vrednosti“ pomeni Že obstoječi račun posameznika s skupnim stanjem ali vrednostjo, ki na dan 31. decembra 2015 ali 31. decembra katerega koli poznejšega leta presega v domači valuti posamezne države članice izražen znesek, ki ustreza 1 000 000 USD.
            
            
               16.Izraz „Novi račun subjekta“ pomeni Novi račun enega ali več Subjektov.
            
            
               17.Izraz „Izključeni račun“ pomeni katerega koli od naslednjih računov:
            
            
               (a)pokojninski račun, ki izpolnjuje naslednje zahteve:
            
            
               (i)račun je urejen s predpisi kot osebni pokojninski račun ali je del registriranega ali s predpisi urejenega pokojninskega načrta za zagotavljanje pokojninskih prejemkov (vključno s prejemki za primer invalidnosti ali smrti);
            
         
         
            
               (ii)račun je davčno ugoden (torej se prispevki na račun, ki bi bili sicer obdavčeni, odštejejo ali izvzamejo iz bruto dohodka Imetnika računa ali se obdavčijo po nižji stopnji ali pa se obdavčitev dohodka iz naložb z računa odloži ali se ta dohodek obdavči po nižji stopnji);
            
            
               (iii)davčnim organom je treba sporočati podatke v zvezi z računom;
            
            
               (iv)pogoji za dvig so dosežena določena upokojitvena starost, invalidnost ali smrt ali pa se pri dvigih pred takimi določenimi dogodki uporabijo malusi; in
            
            
               (v)ali (i) so letni prispevki omejeni na znesek, izražen v domači valuti posamezne države članice, ki ustreza največ 50 000 USD, ali (ii) so najvišji prispevki za celo življenje na račun omejeni na znesek, izražen v domači valuti posamezne države članice, ki ustreza največ 1 000 000 USD, pri čemer se v obeh primerih uporabijo pravila iz točke C oddelka VII o seštevanju računov in pretvorbi valut.
            
            
               Za Finančni račun, ki sicer izpolnjuje zahteve iz točke C(17)(a)(v), ne more veljati, da takšnih zahtev ne izpolnjuje zgolj zato, ker se nanj lahko prenesejo sredstva ali premoženje z enega ali več Finančnih računov, ki izpolnjujejo zahteve iz točke C(17)(a) ali (b), oziroma z enega ali več pokojninskih skladov, ki izpolnjujejo zahteve iz katere koli točke od B(5), (6) in (7);
            
            
               (b)račun, ki izpolnjuje naslednje zahteve:
            
            
               (i)račun je urejen s predpisi kot naložbeni nosilec za druge namene, razen pokojninskih, z njim pa se redno trguje na organiziranem trgu vrednostnih papirjev, ali pa je urejen s predpisi kot nosilec varčevanja za druge namene, razen pokojninskih;
            
            
               (ii)račun je davčno ugoden (torej se prispevki na račun, ki bi bili sicer obdavčeni, odštejejo ali izvzamejo iz bruto dohodka Imetnika računa ali se obdavčijo po nižji stopnji ali pa se obdavčitev dohodka iz naložb z računa odloži ali se ta dohodek obdavči po nižji stopnji);
            
            
               (iii)pogoj za dvig je izpolnitev določenih pogojev, povezanih z namenom naložbenega ali varčevalnega računa (npr. zagotavljanjem prejemkov v zvezi z izobraževanjem ali zdravstvom), ali pa se pri dvigih pred izpolnitvijo takšnih pogojev uporabijo malusi; in
            
            
               (iv)letni prispevki so omejeni na znesek, izražen v domači valuti posamezne države članice, ki ustreza največ 50 000 USD, pri čemer se uporabijo pravila iz točkeC oddelka VII o seštevanju računov in pretvorbi valut.
            
            
               Za Finančni račun, ki sicer izpolnjuje zahteve iz točke C(17)(b)(iv), ne more veljati, da takšnih zahtev ne izpolnjuje zgolj zato, ker se nanj lahko prenesejo sredstva ali premoženje z enega ali več Finančnih računov, ki izpolnjujejo zahteve iz točke C(17)(a) ali (b), oziroma z enega ali več pokojninskih skladov, ki izpolnjujejo zahteve iz katere koli točke od B(5), (6) in (7);
            
            
               (c)pogodbo o življenjskem zavarovanju z dobo kritja, ki se bo končala, preden zavarovanec doseže starost 90 let, če pogodba izpolnjuje naslednje zahteve:
            
            
               (i)periodične premije, ki se s časom ne zmanjšujejo, se plačujejo vsaj letno, dokler pogodba velja ali dokler zavarovanec ne doseže starosti 90 let, kar je krajše;
            
            
               (ii)pogodba nima pogodbene vrednosti, ki bi bila na voljo kateri koli osebi (z dvigom, posojilom ali drugače), ne da bi bila pogodba prekinjena;
            
            
               (iii)znesek (razen za primer smrti), ki se izplača ob odpovedi ali prekinitvi pogodbe, ne more preseči skupnih premij, plačanih po pogodbi, zmanjšanih za znesek za primer smrti ali bolezni in stroške (dejansko zaračunane ali ne) za obdobje ali obdobja veljavnosti pogodbe ter kakršne koli zneske, plačane pred odpovedjo ali prekinitvijo pogodbe; in
            
            
               (iv)pogodba ni bila odplačno prenesena na prevzemnika;
            
            
               (d)račun, ki ga ima samo zapuščina, če dokumentacija za tak račun vključuje kopijo oporoke ali potrdila o smrti zapustnika;
            
            
               (e)račun, ki se odpre v zvezi z naslednjim:
            
            
               (i)sklepom ali sodbo sodišča;
            
            
               (ii)prodajo, zamenjavo ali zakupom nepremičnega ali osebnega premoženja, če račun izpolnjuje naslednje zahteve:
            
         
         
            
               –sredstva se nanj nalagajo izključno kot predplačilo, ara, depozit v znesku, primernem za zavarovanje obveznosti, neposredno povezane s transakcijo, ali podobno plačilo ali se nanj nalagajo Finančna sredstva v zvezi s prodajo, zamenjavo ali zakupom premoženja,
            
            
               –odpre in uporablja se izključno za zavarovanje obveznosti kupca, da plača kupnino za premoženje, obveznosti prodajalca, da plača kakršno koli pogojno obveznost, ali obveznosti zakupodajalca ali zakupojemalca, da plača kakršno koli odškodnino v zvezi z zakupljenim premoženjem, kot je bilo dogovorjeno z zakupom,
            
            
               –sredstva na njem, vključno z dohodkom iz teh sredstev, se bodo izplačala ali drugače razdelila v korist kupca, prodajalca, zakupodajalca ali zakupojemalca (tudi za poravnavo njegove obveznosti), ko se premoženje proda, zamenja ali izroči oziroma se zakup prekine,
            
            
               –ni kritni ali podoben račun, odprt v zvezi s prodajo ali zamenjavo Finančnih sredstev, in
            
            
               –ni povezan z računom iz točke C(17)(f);
            
            
               (iii)obveznostjo Finančne institucije, ki opravlja storitve v zvezi s posojilom, zavarovanim z nepremičnino, da rezervira del plačila izključno zato, da omogoči poznejše plačilo davkov ali zavarovanja v zvezi z nepremičnino;
            
            
               (iv)obveznostjo Finančne institucije izključno zato, da se omogoči poznejše plačilo davkov;
            
            
               (f)Depozitni račun, ki izpolnjuje naslednje zahteve:
            
            
               (i)obstaja izključno zato, da stranka opravi plačilo, ki presega dolgovano stanje na kreditni kartici ali v zvezi z drugim revolving kreditom, preplačilo pa se stranki ne vrne takoj; in
            
            
               (ii)Finančna institucija izvaja politike in postopke, da prepreči preplačilo stranke nad zneskom, izraženim v domači valuti posamezne države članice, ki ustreza 50 000 USD, ali zagotovi, da se kakršno koli preplačilo stranke nad tem zneskom stranki vrne v 60 dneh, pri čemer se v obeh primerih upoštevajo pravila iz točke C oddelka VII o pretvorbi valut. Pri tem se preplačilo stranke ne nanaša na stanja v dobro v višini spornih obveznosti, vključuje pa stanja v dobro, ki so posledica vrnitve blaga;
            
            
               (g)kateri koli drugi račun, pri katerem je tveganje, da se bo uporabil za izogibanje davku, nizko ter ki ima zelo podobne značilnosti kot računi iz točk C(17)(a) do (f) in je na seznamu izključenih računov iz člena 8(7), če status takšnega računa kot izključenega računa ni v nasprotju s cilji te direktive.
            
            
               D.Račun, o katerem se poroča
            
            
               1.Izraz „Račun, o katerem se poroča“, pomeni Finančni račun, ki ga vodi Poročevalska finančna institucija države članice in ga ima ena ali več Oseb, o katerih se poroča, ali Pasivni NFS z eno ali več Obvladujočimi osebami, ki so Osebe, o katerih se poroča, če je bil kot tak opredeljen v skladu s postopki dolžne skrbnosti iz oddelkov II do VII.
            
            
               2.Izraz „Oseba, o kateri se poroča“, pomeni Osebo države članice, ki ni: (i) družba, s katere delnicami se redno trguje na enem ali več organiziranih trgih vrednostnih papirjev; (ii) kakršna koli družba, ki je Povezani subjekt družbe iz točke (i); (iii) Državni subjekt; (iv) Mednarodna organizacija; (v) Centralna banka ali (vi) Finančna institucija.
            
            
               3.Izraz „Oseba države članice“ v zvezi s posamezno državo članico pomeni posameznika ali Subjekt, ki je rezident katere koli druge države članice v skladu z davčno zakonodajo navedene druge države članice, oziroma zapuščino pokojnika, ki je bil rezident katere koli druge države članice. Pri tem se Subjekt, kot je partnerstvo, partnerstvo z omejeno odgovornostjo ali podoben pravni dogovor, ki nima rezidentstva za davčne namene, obravnava kot rezident jurisdikcije, v kateri ima sedež dejanske uprave.
            
            
               4.Izraz „Sodelujoča jurisdikcija“ v zvezi s posamezno državo članico pomeni:
            
            
               (a)katero koli drugo državo članico;
            
            
               (b)katero koli drugo jurisdikcijo, (i) s katero ima zadevna država članica sporazum, v skladu s katerim bo ta jurisdikcija zagotavljala informacije iz oddelka I, in (ii) ki se opredeli na seznamu, ki ga ta država članica objavi in sporoči Evropski komisiji;
            
            
               (c)katero koli drugo jurisdikcijo, (i) s katero ima Unija sporazum, v skladu s katerim bo ta jurisdikcija zagotavljala informacije iz oddelka I, in (ii) ki se opredeli na seznamu, ki ga objavi Evropska komisija.
            
            
               5.Izraz „Obvladujoče osebe“ pomeni fizične osebe, ki opravljajo nadzor nad Subjektom. Pri skrbniškem skladu ta izraz pomeni ustanovitelja(-e), skrbnika(‑e), morebitnega(-e) nadzornika(-e), upravičenca(-e) ali razred(-e) upravičencev in vsako drugo fizično osebo, ki opravlja končni dejanski nadzor nad skrbniškim skladom, pri pravnem dogovoru, ki ni skrbniški sklad, pa osebe z enakovrednimi ali podobnimi položaji. Izraz „Obvladujoče osebe“ je treba razlagati skladno s priporočili Projektne skupine za finančno ukrepanje.
            
         
         
            
               6.Izraz „NFS“ pomeni kateri koli Subjekt, ki ni Finančna institucija.
            
            
               7.Izraz „Pasivni NFS“ pomeni: (i) NFS, ki ni Aktivni NFS, ali (ii) Investicijski subjekt iz točke A(6)(b), ki ni Finančna institucija sodelujoče jurisdikcije.
            
            
               8.Izraz „Aktivni NFS“ pomeni NFS, ki izpolnjuje katero koli od naslednjih meril:
            
            
               (a)manj kot 50 % bruto dohodka NFS v predhodnem koledarskem letu ali drugem ustreznem poročevalnem obdobju je pasivni dohodek in manj kot 50 % sredstev, ki jih je imel NFS v predhodnem koledarskem letu ali drugem ustreznem poročevalnem obdobju, so sredstva, ki ustvarjajo pasivni dohodek ali se z njimi lahko ustvarja pasivni dohodek;
            
            
               (b)z delnicami NFS se redno trguje na organiziranem trgu vrednostnih papirjev ali pa je NFS Povezani subjekt Subjekta, s katerega delnicami se redno trguje na organiziranem trgu vrednostnih papirjev;
            
            
               (c)NFS je Državni subjekt, Mednarodna organizacija ali Centralna banka oziroma Subjekt, ki je v celotni lasti enega ali več od navedenih;
            
            
               (d)pretežen del dejavnosti NFS je imetništvo (v celoti ali delno) izdanih delnic v eni ali več hčerinskih družbah, ki ne trgujejo ali poslujejo kot Finančne institucije, ali zagotavljanje financiranja in storitev tem družbam, pri čemer Subjekt ne more pridobiti statusa NFS, če deluje (ali se predstavlja) kot investicijski sklad, na primer zasebni lastniški sklad, sklad tveganega kapitala, sklad za odkupe z zadolžitvijo ali kateri koli naložbeni nosilec, katerega namen je pridobivanje ali financiranje družb in nato imetništvo deležev v teh družbah kot kapitalskih sredstev za vlaganje;
            
            
               (e)NFS še ne opravlja dejavnosti in je ni opravljal v preteklosti, vendar vlaga premoženje v sredstva z namenom opravljati dejavnost, ki ni dejavnost finančne institucije, pod pogojem, da za NFS ta izjema ne velja po 24-mesečnem obdobju od dneva, ko je bil NFS prvotno organiziran;
            
            
               (f)NFS v preteklih petih letih ni bil Finančna institucija in je v postopku unovčenja svojih sredstev ali reorganizacije z namenom nadaljevati ali ponovno vzpostaviti poslovanje, ki ni poslovanje Finančne institucije;
            
            
               (g)NFS se ukvarja predvsem s transakcijami financiranja in varovanja pred tveganji s Povezanimi subjekti, ki niso Finančne institucije, ali zanje in ne zagotavlja finančnih storitev ali storitev varovanja pred tveganji Subjektu, ki ni Povezani subjekt, pod pogojem, da se skupina katerih koli tako Povezanih subjektov ukvarja predvsem s poslovanjem, ki ni poslovanje Finančne institucije; ali
            
            
               (h)NFS izpolnjuje vse naslednje zahteve:
            
            
               (i)je ustanovljen in deluje v državi članici ali drugi jurisdikciji, katere rezident je, izključno v verske, dobrodelne, znanstvene, umetniške, kulturne, športne ali izobraževalne namene ali je ustanovljen in deluje v državi članici ali drugi jurisdikciji, katere rezident je, ter je strokovna organizacija, poslovno združenje, gospodarska zbornica, delavska organizacija, kmetijska ali hortikulturna organizacija, državljansko združenje ali organizacija, ki deluje izključno za spodbujanje družbene blaginje;
            
            
               (ii)je oproščen davka od dohodka v državi članici ali drugi jurisdikciji, katere rezident je;
            
            
               (iii)nima družbenikov ali članov, ki bi imeli lastniški ali upravičeni delež v njegovem dohodku ali sredstvih;
            
            
               (iv)veljavna zakonodaja države članice ali druge jurisdikcije, katere rezident je NFS, ali listine o ustanovitvi NFS ne dovoljujejo delitve dohodka ali sredstev NFS ali njihove uporabe v korist zasebne osebe ali nedobrodelnega Subjekta, razen pri dobrodelnem delovanju NFS ali kot plačilo primernega nadomestila za opravljene storitve ali plačilo, ki ustreza pošteni tržni vrednosti premoženja, ki ga je kupil NFS; in
            
            
               (v)veljavna zakonodaja države članice ali druge jurisdikcije, katere rezident je NFS, ali listine o ustanovitvi NFS določajo, da se ob likvidaciji ali prenehanju NFS vsa njegova sredstva dodelijo državnemu subjektu ali drugi nepridobitni organizaciji ali pripadejo vladi države članice ali druge jurisdikcije, katere rezident je NFS, ali kateri koli njeni politični enoti.
            
            
               E.Razno
            
            
               1.Izraz „Imetnik računa“ pomeni osebo, ki je navedena ali identificirana kot Imetnik Finančnega računa pri Finančni instituciji, ki vodi račun. Oseba, ki ni Finančna institucija in ima Finančni račun v korist ali za račun druge osebe kot zastopnik, skrbnik, pooblaščenec, podpisnik, svetovalec pri naložbah ali posrednik, se za namene te direktive ne obravnava, kot da ima račun, taka druga oseba pa se obravnava, kot da ima račun. Pri Zavarovalni pogodbi z odkupno vrednostjo ali Pogodbi rentnega zavarovanja je Imetnik računa katera koli oseba, ki ima pravico pridobiti Odkupno vrednost ali spremeniti upravičenca pogodbe. Če nobena oseba ne more pridobiti Odkupne vrednosti ali spremeniti upravičenca, je Imetnik računa katera koli oseba, v pogodbi imenovana kot lastnik, in vsaka oseba s pridobljeno pravico do izplačila po določilih pogodbe. Ob dospetju Zavarovalne pogodbe z odkupno vrednostjo ali Pogodbe rentnega zavarovanja se vsaka oseba, upravičena do izplačila po pogodbi, obravnava kot Imetnik računa.
            
            
               2.Izraz „Postopki za preprečevanje pranja denarja ali poznavanje strank“ pomeni postopke dolžne skrbnosti v zvezi s strankami, ki jih Poročevalska finančna institucija izvede v skladu z zahtevami za preprečevanje pranja denarja ali podobnimi zahtevami, ki veljajo zanjo.
            
            
               3.Izraz „Subjekt“ pomeni pravno osebo ali pravni dogovor, kot je družba, partnerstvo, skrbniški sklad ali fundacija.
            
         
         
            
               4.Subjekt je „Povezani subjekt“ drugega Subjekta, če (i) en Subjekt nadzoruje drugega, (ii) sta oba pod skupnim nadzorom ali (iii) sta oba Investicijska subjekta iz točke A(6)(b) in pod skupnim upravljanjem, ki izpolnjuje zahteve glede dolžne skrbnosti, ki veljajo za takšne Investicijske subjekte. Pri tem nadzor vključuje neposredno ali posredno lastništvo več kot 50 % glasov in vrednosti Subjekta.
            
            
               5.Izraz „IŠD“ pomeni identifikacijsko številko davkoplačevalca (ali enakovredno oznako, če ni identifikacijske številke davkoplačevalca).
            
            
               6.Izraz „Dokazne listine“ vključuje kar koli od naslednjega:
            
            
               (a)potrdilo o rezidentstvu, ki ga izda pooblaščeni javni organ (na primer vlada ali njena agencija ali občina) države članice ali druge jurisdikcije, za katero prejemnik plačila zatrjuje, da je njen rezident;
            
            
               (b)glede posameznika kateri koli veljaven identifikacijski dokument, ki ga izda pooblaščeni javni organ (na primer vlada ali njena agencija ali občina) in vsebuje ime in priimek posameznika ter se praviloma uporablja za ugotavljanje istovetnosti;
            
            
               (c)glede Subjekta katero koli uradno dokumentacijo, ki jo izda pooblaščeni javni organ (na primer vlada ali njena agencija ali občina) in vsebuje ime Subjekta ter bodisi naslov njegovega sedeža v državi članici ali drugi jurisdikciji, za katero zatrjuje, da je njen rezident, bodisi državo članico ali drugo jurisdikcijo, v kateri je bil Subjekt ustanovljen ali organiziran;
            
            
               (d)kateri koli revidirani finančni izkaz, poročilo tretje osebe o kreditni sposobnosti, vlogo za stečaj ali poročilo regulativnega organa za vrednostne papirje.
            
            
               Glede Že obstoječega računa subjekta lahko Poročevalska finančna institucija kot Dokazno listino uporabi kakršno koli klasifikacijo iz svojih evidenc v zvezi z Imetnikom računa, ki je bila oblikovana na podlagi standardiziranega sistema sektorskih oznak in jo je Poročevalska finančna institucija v skladu s svojimi običajnimi poslovnimi praksami evidentirala v okviru Postopkov za preprečevanje pranja denarja ali poznavanje strank ali za druge regulativne namene (razen davčnih namenov) ter jo je vzpostavila pred dnevom, na katerega je finančni račun klasificirala kot Že obstoječi račun, če ne spozna ali nima razlogov domnevati, da je takšna klasifikacija nepravilna ali nezanesljiva. Izraz „standardizirani sistem sektorskih oznak“ pomeni sistem oznak za klasifikacijo ustanov po poslovni dejavnosti za namene, ki niso davčni nameni.
            
            
               ODDELEK IX
            
            
               Učinkovito izvajanje
            
            
               V skladu s členom 8(4) te direktive, morajo države članice imeti pravila in upravne postopke, s katerimi zagotovijo učinkovito izvajanje in spoštovanje navedenih postopkov poročanja in dolžne skrbnosti, med drugim:
            
            
               1.pravila, s katerimi se Finančnim institucijam, osebam ali posrednikom prepreči uvajanje praks, katerih namen je izogibanje postopkom poročanja in dolžne skrbnosti;
            
            
               2.pravila, v skladu s katerimi morajo Poročevalske finančne institucije voditi evidenco ukrepov, sprejetih za izvajanje navedenih postopkov, in kakršnih koli dokazil, na katere se pri tem oprejo, ter ustrezne ukrepe za pridobitev teh evidenc;
            
            
               3.upravne postopke, s katerimi se preveri, ali Poročevalske finančne institucije spoštujejo postopke poročanja in dolžne skrbnosti, ter upravne postopke za nadaljnje ukrepanje s Poročevalsko finančno institucijo, ko se sporočijo nedokumentirani računi;
            
            
               4.upravne postopke za zagotovitev, da je pri Subjektih in računih, ki so po notranjem pravu opredeljeni kot Neporočevalske finančne institucije in kot Izključeni računi, tveganje, da se bodo uporabili za izogibanje davku, še naprej nizko; in
            
            
               5.učinkovite določbe o izvrševanju, da se odpravi neizpolnjevanje obveznosti.
            
            
               _____________
            
            
               PRILOGA II
            
            
               DOPOLNILNA PRAVILA O POROČANJU IN DOLŽNI SKRBNOSTI ZA PODATKE O FINANČNIH RAČUNIH
            
            
               1.Sprememba okoliščin
            
         
         
            
               „Sprememba okoliščin“ vključuje vsakršno spremembo, zaradi katere se dodajo podatki, pomembni za status osebe, ali ki je kako drugače v nasprotju s statusom takšne osebe. Poleg tega sprememba okoliščin zajema vsakršno spremembo računa Imetnika računa ali dodajanje podatkov takšnemu računu (vključno z dodatkom, zamenjavo ali drugo spremembo Imetnika računa) oziroma vsakršno spremembo računa, povezanega s takšnim računom, ali dodajanje podatkov takšnemu računu (ob uporabi pravil o seštevanju računov iz točk C(1), (2) in (3) oddelka VII Priloge I), če takšna sprememba ali dodajanje podatkov vpliva na status Imetnika računa.
            
            
               Če se je Poročevalska finančna institucija oprla na preverjanje naslova bivališča iz točke B(1) oddelka III Priloge I in zaradi spremembe okoliščin spozna ali utemeljeno domneva, da je izvirna dokazna listina (ali druga enakovredna dokumentacija) nepravilna ali nezanesljiva, mora do poznejšega od datumov, in sicer bodisi do zadnjega dne zadevnega koledarskega leta ali drugega ustreznega poročevalnega obdobja bodisi v 90 koledarskih dneh po obvestilu o takšni spremembi okoliščin ali odkritju takšne spremembe, pridobiti samopotrdilo in novo Dokazno listino, da za davčne namene določi bivališče(-a) imetnika računa. Če Poročevalska finančna institucija do tega datuma ne more pridobiti samopotrdila ali nove Dokazne listine, mora izvesti postopek iskanja po elektronski evidenci iz točk B(2) do (6) oddelka III Priloge I.
            
            
               2.Samopotrdilo za Nove račune subjekta
            
            
               Glede Novih računov Subjekta se lahko Poročevalska finančna institucija pri določanju, ali je Obvladujoča oseba Pasivnega NFS Oseba, o kateri se poroča, opre le na samopotrdilo Imetnika računa ali Obvladujoče osebe.
            
            
               3.Rezidentstvo Finančne institucije
            
            
               Finančna institucija je rezidentka države članice, če je pod jurisdikcijo te države članice (torej lahko država članica uveljavi, da ji mora finančna institucija poročati). Na splošno velja, da je finančna institucija, ki je rezidentka države članice za davčne namene, pod jurisdikcijo te države članice in tako Finančna institucija države članice. Pri skrbniškem skladu, ki je Finančna institucija (ne glede na to, ali je rezident države članice za davčne namene), se šteje, da je pod jurisdikcijo države članice, če je eden ali več njegovih skrbnikov rezidentov te države članice, razen če sklad vse podatke, ki jih je treba v skladu s to direktivo sporočati v zvezi z Računi, o katerih se poroča in ki jih vodi sklad, sporoča drugi državi članici, ker je rezident te druge države članice za davčne namene. Kadar pa Finančna institucija (razen skrbniškega sklada) nima rezidentstva za davčne namene (na primer ker se obravnava kot davčno pregledna ali je v jurisdikciji, ki nima davka na dohodek), se šteje, da je pod jurisdikcijo države članice in tako Finančna institucija države članice, če:
            
            
               (a)je ustanovljena v skladu z zakoni te države članice;
            
            
               (b)je njen sedež uprave (tudi dejanske uprave) v tej državi članici; ali
            
            
               (c)se nad njo izvaja finančni nadzor v tej državi članici.
            
            
               Kadar je Finančna institucija (razen skrbniškega sklada) rezidentka dveh ali več držav članic, zanjo veljajo obveznosti glede poročanja in dolžne skrbnosti države članice, v kateri ima Finančni račun oziroma račune.
            
            
               4.Vodenje računa
            
            
               Pri določanju, katera Finančna institucija vodi račun, na splošno velja naslednje:
            
            
               (a)v primeru Skrbniškega računa Finančna institucija, ki ima skrbništvo nad sredstvi na računu (vključno s Finančno institucijo, ki za Imetnika računa hrani sredstva, registrirana pod imenom posrednika);
            
            
               (b)v primeru Depozitnega računa Finančna institucija, ki je dolžna opravljati plačila v zvezi z računom (ne pa zastopnik Finančne institucije, ne glede na to, ali je Finančna institucija);
            
            
               (c)v primeru kakršnega koli lastniškega ali dolžniškega deleža v Finančni instituciji, ki predstavlja Finančni račun, zadevna Finančna institucija;
            
            
               (d)v primeru Zavarovalne pogodbe z odkupno vrednostjo ali Pogodbe rentnega zavarovanja Finančna institucija, ki je dolžna opravljati plačila v zvezi s pogodbo.
            
            
               5.Skrbniški skladi, ki so Pasivni NFS
            
            
               Subjekt, kot je partnerstvo, partnerstvo z omejeno odgovornostjo ali podoben pravni dogovor, ki nima rezidentstva za davčne namene v skladu s točko D(3) oddelka VIII Priloge I se obravnava kot rezident jurisdikcije, v kateri ima sedež dejanske uprave. Pri tem se šteje, da je pravna oseba ali pravni dogovor „podoben“ partnerstvu oziroma partnerstvu z omejeno odgovornostjo, če se v državi članici v skladu z njeno davčno zakonodajo ne obravnava kot obdavčljiva enota. Da pa bi se pri poročanju izognili podvajanju (glede na širok obseg pojma „Obvladujoče osebe“ v zvezi s skrbniškimi skladi), se skrbniški sklad, ki je Pasivni NFS, ne sme razumeti kot podoben pravni dogovor.
            
            
               6.Naslov sedeža Subjekta
            
            
               Ena od zahtev iz točke E(6)(c) oddelka VIII Priloge I je, da uradna dokumentacija v zvezi s Subjektom vsebuje bodisi naslov njegovega sedeža v državi članici ali drugi jurisdikciji, za katero zatrjuje, da je njen rezident, bodisi državo članico ali drugo jurisdikcijo, v kateri je bil Subjekt ustanovljen ali organiziran. Naslov sedeža Subjekta je načeloma kraj, v katerem je njegova dejanska uprava. Naslov Finančne institucije, pri kateri ima Subjekt račun, poštni predal ali naslov, ki se uporablja izključno za pošto, ni naslov sedeža Subjekta, razen če je to edini naslov, ki ga Subjekt uporablja, in je naveden kot prijavljeni naslov Subjekta v njegovih organizacijskih dokumentih. Prav tako naslov, kjer se v skladu z napotki hrani vsa pošta, ni naslov sedeža Subjekta.
            
         
         
            
               _____________
            
            
            
               ê (EU) 2016/881 člen 1.9 in Prilogi
            
            
               PRILOGA III
            
            
               PRAVILA ZA PREDLOŽITEV DOKUMENTACIJE ZA MEDNARODNE SKUPINE PODJETIJ
            
            
               ODDELEK I
            
            
               OPREDELJENI IZRAZI
            
            
               1.Izraz „Skupina“ pomeni skupino več podjetij, povezanih z lastništvom ali nadzorom tako, da se od nje zahteva priprava Konsolidiranih računovodskih izkazov za namene finančnega poročanja v skladu z veljavnimi računovodskimi načeli ali bi se od nje to zahtevalo, če bi se z lastniškimi deleži katerega koli podjetja trgovalo na trgu vrednostnih papirjev.
            
            
               2.Izraz „Podjetje“ pomeni vsako obliko poslovanja, ki jo opravlja katera koli oseba iz člena 3 točke 11(b), (c) in (d).
            
            
               3.Izraz „Mednarodna skupina podjetij“ pomeni vsako Skupino, ki vključuje dve ali več podjetij, katerih davčno rezidentstvo je v različnih jurisdikcijah, ali vključuje podjetje, ki je rezident za davčne namene v eni jurisdikciji in je zavezano k plačilu davka v zvezi z dejavnostjo, ki se opravlja prek stalne poslovne enote v drugi jurisdikciji, in ni Izvzeta mednarodna skupina podjetij.
            
            
               4.Izraz „Izvzeta mednarodna skupina podjetij“ v zvezi s katerim koli Poslovnim letom Skupine pomeni Skupino, katere skupni konsolidirani prihodki so v Poslovnem letu neposredno pred Poslovnim letom poročanja manjši od 750 000 000 EUR ali od zneska v lokalni valuti, ki je približno enakovreden 750 000 000 EUR v januarju 2015, kakor je razvidno iz njenih Konsolidiranih računovodskih izkazov za zadevno predhodno Poslovno leto.
            
            
               5.Izraz „Subjekt v sestavi“ pomeni katerega koli od naslednjih subjektov:
            
            
               (a)vsaka samostojna enota poslovanja Mednarodne skupine podjetij, ki je vključena v Konsolidirane računovodske izkaze Mednarodne skupine podjetij za namene finančnega poročanja ali bi bila vanje vključena, če bi se z lastniškimi deleži v takšni samostojni enoti poslovanja Mednarodne skupine podjetij trgovalo na trgu vrednostnih papirjev;
            
            
               (b)vsaka samostojna enota poslovanja, ki je izključena iz Konsolidiranih računovodskih izkazov Mednarodne skupine podjetij izključno zaradi velikosti ali načela bistvenosti;
            
            
               (c)vsaka stalna poslovna enota samostojne enote poslovanja Mednarodne skupine podjetij, ki je vključena pod točko (a) ali (b), če samostojna enota poslovanja pripravi ločeni računovodski izkaz za tako stalno poslovno enoto za namene finančnega ali davčnega poročanja, regulativne namene ali namene notranjega nadzora upravljanja.
            
            
               6.Izraz „Poročevalec“ pomeni Subjekt v sestavi, ki mora v svoji jurisdikciji davčnega rezidentstva v imenu Mednarodne skupine podjetij predložiti poročilo po državah, ki ustreza zahtevam iz člena 10(3). Poročevalec je lahko Krovni matični subjekt, Nadomestni matični subjekt ali kateri koli subjekt iz točke 1 oddelka II.
            
            
               7.Izraz „Krovni matični subjekt“ pomeni Subjekt v sestavi Mednarodne skupine podjetij, ki izpolnjuje naslednja merila:
            
            
               (a)neposredno ali posredno ima zadosten delež v enem ali več Subjektih v sestavi takšne Mednarodne skupine podjetij, tako da mora pripraviti Konsolidirane računovodske izkaze v skladu z računovodskimi načeli, ki se na splošno uporabljajo v njegovi jurisdikciji davčnega rezidentstva, ali bi jih moral pripraviti, če bi se z njegovimi lastniškimi deleži trgovalo na trgu vrednostnih papirjev v njegovi jurisdikciji davčnega rezidentstva;
            
            
               (b)v takšni Mednarodni skupini podjetij ni nobenega drugega Subjekta v sestavi, ki ima neposreden ali posreden delež iz točke (a) v prvo omenjenem Subjektu v sestavi.
            
            
               8.Izraz „Nadomestni matični subjekt“ pomeni Subjekt v sestavi Mednarodne skupine podjetij, ki ga je taka skupina imenovala kot edini nadomestni subjekt za Krovni matični subjekt, da v imenu take skupine predloži poročilo po državah v jurisdikciji davčnega rezidentstva tega Subjekta v sestavi, ko je izpolnjen eden ali več pogojev iz točke 1(b) oddelka II.
            
         
         
            
               9.Izraz „Poslovno leto“ pomeni računovodsko obdobje enega leta, v zvezi s katerim Krovni matični subjekt pripravi svoje računovodske izkaze.
            
            
               10.Izraz „Poslovno leto poročanja“ pomeni Poslovno leto, katerega finančni in operativni rezultati so upoštevani v poročilu po državah iz člena 10(3).
            
            
               11.Izraz „Kvalificiran sporazum med pristojnimi organi“ pomeni sporazum, ki je bil sklenjen med pooblaščenimi predstavniki države članice EU in jurisdikcijami zunaj Unije, ki so pogodbenice mednarodnega sporazuma, in določa avtomatično izmenjavo poročil po državah med jurisdikcijami, ki so pogodbenice sporazuma.
            
            
               12.Izraz „Mednarodni sporazum“ pomeni večstransko Konvencijo o medsebojni upravni pomoči pri davčnih zadevah, katero koli drugo dvostransko ali večstransko davčno konvencijo ali sporazum o izmenjavi davčnih informacij, katerega pogodbenica je država članica in ki je v skladu s svojimi pogoji podlaga za izmenjavo davčnih informacij med jurisdikcijami, vključno z avtomatično izmenjavo takih informacij.
            
            
               13.Izraz „Konsolidirani računovodski izkazi“ pomeni računovodske izkaze Mednarodne skupine podjetij, v katerih so sredstva, obveznosti, dohodki, stroški in denarni tokovi Krovnega matičnega subjekta in Subjektov v sestavi predstavljeni kot sredstva, obveznosti, dohodki, stroški in denarni tokovi enega samega gospodarskega subjekta.
            
            
               14.Izraz „Sistemska odpoved“ v zvezi z jurisdikcijo pomeni, da ima jurisdikcija z državo članico sklenjen Kvalificiran sporazum med pristojnimi organi, vendar je začasno prekinila avtomatično izmenjavo (iz drugih razlogov, kot so tisti, ki so v skladu s pogoji sporazuma), ali pa da ta jurisdikcija državi članici kako drugače ni dosledno avtomatično zagotavljala poročil po državah, ki jih ima od Mednarodne skupine podjetij, katerih Subjekti v sestavi so v zadevni državi članici.
            
            
               ODDELEK II
            
            
               SPLOŠNE ZAHTEVE ZA POROČANJE
            
            
               1.Subjekt v sestavi, ki je rezident v državi članici in ni Krovni matični subjekt Mednarodne skupine podjetij, predloži poročilo po državah v zvezi s Poslovnim letom poročanja Mednarodne skupine podjetij, katere Subjekt v sestavi je, če so izpolnjena naslednja merila:
            
            
               (a)subjekt je rezident za davčne namene v državi članici;
            
            
               (b)izpolnjen je eden od naslednjih pogojev:
            
            
               (i)Krovni matični subjekt Mednarodne skupine podjetij ni obvezan predložiti poročila po državah v svoji jurisdikciji davčnega rezidentstva;
            
            
               (ii)jurisdikcija, v kateri je Krovni matični subjekt rezident za davčne namene, ima sklenjen Mednarodni sporazum, katerega pogodbenica je država članica, nima pa sklenjenega Kvalificiranega sporazuma med pristojnimi organi, katerega država članica je pogodbenica, do roka, določenega v členu 10(1) za predložitev poročila po državah članicah za Poslovno leto poročanja;
            
            
               (iii)prišlo je do Sistemske odpovedi v jurisdikciji davčnega rezidentstva Krovnega matičnega subjekta, ki jo je država članica sporočila Subjektu v sestavi, ki je rezident za davčne namene v tej državi članici.
            
            
               Brez poseganja v obveznost Krovnega matičnega subjekta iz člena 10(1) ali njegovega Nadomestnega matičnega subjekta, da predloži prvo poročilo po državah za Mednarodno skupino podjetij za Poslovno leto, ki se začne s 1. januarjem 2016 ali po njem, lahko države članice odločijo, da se bo obveznost za Subjekte v sestavi, določena v točki 1 tega oddelka, uporabljala za poročila po državah v zvezi s Poslovnimi leti poročanja, ki se začnejo 1. januarja 2017 ali po njem.
            
            
               Subjekt v sestavi, ki je rezident v državi članici, kot je opredeljeno v prvem odstavku te točke, od svojega Krovnega matičnega subjekta zahteva, da mu zagotovi vse informacije, ki so potrebne, da izpolni svoje dolžnosti v zvezi s predložitvijo poročila po državah v skladu s členom 10(3). Če subjekt v sestavi kljub temu ne prejme ali pridobi vseh zahtevanih informacij, da bi poročal za Mednarodno skupino podjetij, predloži poročilo po državah z vsemi informacijami, ki jih ima, jih je prejel ali pridobil, ter obvesti državo članico, katere rezident je, da Krovni matični subjekt ni želel dati na voljo potrebnih podatkov. To ne posega v pravico zadevne države članice, da uporabi kazni, predvidene v njeni nacionalni zakonodaji, in ta država članica o tej odklonitvi obvesti vse države članice.
            
            
               Kadar je več kot en Subjekt v sestavi iste Mednarodne skupine podjetij rezident za davčne namene v Uniji in je izpolnjen eden ali več pogojev iz točke (b), lahko ta skupina imenuje enega od Subjektov v sestavi, da predloži poročilo po državah, ki ustreza zahtevam iz člena 10(3), v zvezi s katerim koli Poslovnim letom poročanja do roka iz člena 10(1) in obvesti državo članico, da želi s predložitvijo poročila izpolniti zahtevo po predložitvi za vse Subjekte v sestavi take skupine, ki so rezidenti za davčne namene v Uniji. Ta država članica v skladu s členom 10(2) posreduje prejeto poročilo po državah vsem drugim državam članicam, v katerih je na podlagi podatkov iz poročila eden ali več Subjektov v sestavi Mednarodne skupine podjetij Poročevalca rezident za davčne namene ali zavezan k plačilu davka v zvezi z dejavnostjo, ki se opravlja prek stalne poslovne enote.
            
            
               Če Subjekt v sestavi ne more prejeti ali pridobiti vseh informacij, ki so potrebne za predložitev poročila po državah v skladu s členom 10(3), tak Subjekt v sestavi ne more biti imenovana za Poročevalca Mednarodne skupine podjetij v skladu s četrtim odstavkom te točke. To pravilo ne posega v obveznost Subjekta v sestavi, da obvesti državo članico, katere rezident je, da Krovni matični subjekt ni želel dati na voljo potrebnih informacij.
            
            
               2.Z odstopanjem od točke 1 v primeru, ko je izpolnjen eden ali več pogojev iz točke 1(b) , subjekt iz točke 1 ni obvezan predložiti poročila po državah v zvezi s katerim koli Poslovnim letom poročanja, če je Mednarodna skupina podjetij, katere Subjekt v sestavi je, poročilo po državah v zvezi z zadevnim Poslovnim letom dala na voljo v skladu s členom 10(3) prek Nadomestnega matičnega subjekta, ki zadevno poročilo predloži davčnemu organu jurisdikcije davčnega rezidentstva na datum, določen v členu 10(1), ali pred njim in, če je Nadomestni matični subjekt davčni rezident v jurisdikciji zunaj Unije, izpolnjuje naslednje pogoje:
            
            
               (a)jurisdikcija davčnega rezidentstva Nadomestnega matičnega subjekta zahteva predložitev poročil po državah, ki izpolnjujejo zahteve iz člena 10(3);
            
         
         
            
               (b)jurisdikcija davčnega rezidentstva Nadomestnega matičnega subjekta ima sklenjen Kvalificiran sporazum med pristojnimi organi, katerega pogodbenica je država članica, do roka, določenega v členu 10(1) za predložitev poročila po državah za Poslovno leto poročanja;
            
            
               (c)jurisdikcija davčnega rezidentstva Nadomestnega matičnega subjekta države članice ni obvestila o Sistemski odpovedi;
            
            
               (d)jurisdikcijo davčnega rezidentstva Nadomestnega matičnega subjekta je Subjekt v sestavi, ki je v njej rezident za davčne namene, najpozneje zadnji dan Poslovnega leta poročanja zadevne Mednarodne skupine podjetij obvestil, da je Nadomestni matični subjekt;
            
            
               (e)država članica je prejela obvestilo v skladu s točko 4.
            
            
               3.Države članice zahtevajo, da vsak Subjekt v sestavi Mednarodne skupine podjetij, ki je rezident za davčne namene v zadevni državi članici, to državo članico najpozneje zadnji dan Poslovnega leta poročanja zadevne Mednarodne skupine podjetij obvesti, ali je Krovni matični subjekt ali Nadomestni matični subjekt ali Subjekt v sestavi, imenovan na podlagi točke 1. Države članice lahko rok, do katerega lahko ta Subjekt v sestavi vloži davčno napoved za predhodno poslovno leto, podaljšajo do zadnjega dne.
            
            
               4.Države članice zahtevajo, da v primeru, ko Subjekt v sestavi Mednarodne skupine podjetij, ki je rezident za davčne namene v zadevni državi članici, ni Krovni matični subjekt ali Nadomestni matični subjekt ali Subjekt v sestavi, imenovan na podlagi točke 1, državo članico obvesti o identiteti in davčnem rezidentstvu Poročevalca najpozneje zadnji dan Poslovnega leta poročanja zadevne Mednarodne skupine podjetij. Države članice lahko rok, do katerega lahko ta Subjekt v sestavi vloži davčno napoved za predhodno poslovno leto, podaljšajo do zadnjega dne.
            
            
               5.V poročilu po državah je določena valuta zneskov, navedenih v poročilu.
            
            
               ODDELEK III
            
            
               POROČILO PO DRŽAVAH
            
            
               Α.Obrazec poročila po državah
            
            
                     
                        Preglednica 1
                              Pregled razporeditve dohodka, davkov in poslovnih dejavnosti po davčnih jurisdikcijah
                     
                  
               
                     
                        Naziv Mednarodne skupine podjetij:
                     
                     
                        Zadevno Poslovno leto:
                     
                     
                        Uporabljena valuta:
                     
                  
               
                     
                        Davčna jurisdikcija
                     
                  
                  
                     
                        Prihodki
                     
                  
                  
                     
                        Dobiček (izguba) pred davkom od dohodkov
                     
                  
                  
                     
                        Plačani davek od dohodkov (na podlagi plačil)
                     
                  
                  
                     
                        Obračunani davek od dohodkov – tekoče leto
                     
                  
                  
                     
                        Izkazani kapital
                     
                  
                  
                     
                        Nerazporejeni dobiček
                     
                  
                  
                     
                        Število zaposlenih
                     
                  
                  
                     
                        Opredmetena sredstva razen denarnih sredstev in njihovih ustreznikov
                     
                  
               
                     
                  
                  
                     
                        Nepovezane osebe
                     
                  
                  
                     
                        Povezane osebe
                     
                  
                  
                     
                        Skupaj
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Preglednica 2
                              Seznam vseh Subjektov v sestavi Mednarodne skupine podjetij, vključenih v posamezno agregacijo, po davčnih jurisdikcijah
                     
                  
               
                     
                        Naziv Mednarodne skupine podjetij:
                     
                     
                        Zadevno Poslovno leto:
                     
                  
               
                     
                        Davčna jurisdikcija
                     
                  
                  
                     
                        Subjekti v sestavi, ki so rezidenti v davčni jurisdikciji
                     
                  
                  
                     
                        Davčna jurisdikcija organizacije ali ustanovitve, če se razlikuje od davčne jurisdikcije rezidentstva
                     
                  
                  
                     
                        Glavne poslovne dejavnosti
                     
                  
               
                     
                  
                  
                     
                  
                  
                     
                  
                  
                     
                        Raziskave in razvoj
                     
                  
                  
                     
                        Lastništvo ali upravljanje intelektualne lastnine
                     
                  
                  
                     
                        Nabava ali javna naročila
                     
                  
                  
                     
                        Izdelava ali proizvodnja
                     
                  
                  
                     
                        Prodaja, trženje ali distribucija
                     
                  
                  
                     
                        Upravljanje, vodenje ali podporne storitve
                     
                  
                  
                     
                        Zagotavljanje storitev nepovezanim osebam
                     
                  
                  
                     
                        Finančne storitve znotraj skupine
                     
                  
                  
                     
                        Regulirane finančne storitve
                     
                  
                  
                     
                        Zavarovalništvo
                     
                  
                  
                     
                        Razpolaganje z delnicami ali drugimi lastniškimi instrumenti
                     
                  
                  
                     
                        Mirujoč subjekt
                     
                  
                  
                     
                        Drugo
                           1
                        
                     
                  
               
                     
                  
                  
                     
                        1.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        2.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        3.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        1.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        2.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        3.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Preglednica 3:Dodatne informacije
            
            
               Naziv Mednarodne skupine podjetij:
            
            
               Zadevno Poslovno leto:
            
            
               Na kratko navedite kakršne koli dodatne informacije ali pojasnila, ki se vam zdijo potrebna ali bi olajšala razumevanje obveznih informacij iz poročila po državah.
            
            
               B.Splošna navodila za predložitev poročila po državah
            
            
               1.Namen
            
            
               Ta obrazec se uporablja za sporočanje razporeditve dohodka, davkov in poslovnih dejavnosti Mednarodne skupine podjetij po posameznih davčnih jurisdikcijah.
            
            
               2.Obravnavanje podružnic in stalnih poslovnih enot
            
            
               Podatki o stalni poslovni enoti se poročajo v zvezi z davčno jurisdikcijo, v kateri se stalna poslovna enota nahaja, in ne v zvezi z davčno jurisdikcijo, katere rezident je samostojna enota poslovanja, katere del je stalna poslovna enota. Poročanje za davčno jurisdikcijo rezidentstva za samostojno enoto poslovanja, katere del je stalna poslovna enota, ne vključuje finančnih podatkov, povezanih s stalno poslovno enoto.
            
         
         
            
               3.Obdobje, zajeto v letnem obrazcu
            
            
               Obrazec zajema Poslovno leto poročevalca Mednarodne skupine podjetij. Za Subjekte v sestavi poročevalec po lastni presoji v obrazec dosledno vnese ene od naslednjih informacij:
            
            
               (a)informacije za Poslovno leto zadevnih Subjektov v sestavi, ki se konča na isti datum kot Poslovno leto poročevalca Mednarodne skupine podjetij ali pa se konča v dvanajstmesečnem obdobju pred tem datumom;
            
            
               (b)informacije za vse zadevne Subjekte v sestavi, ki se sporočajo za Poslovno leto poročevalca Mednarodne skupine podjetij.
            
            
               4.Vir podatkov
            
            
               Poročevalec Mednarodne skupine podjetij pri izpolnjevanju obrazca vsako leto dosledno uporablja iste vire podatkov. Poročevalec Mednarodne skupine podjetij lahko uporabi podatke iz sklopa konsolidiranih poročil, obveznih računovodskih izkazov posameznih subjektov, računovodskih izkazov za regulativne namene ali iz notranjih poročil za poslovodno odločanje. Prihodkov, dobička in davka v obrazcu ni treba uskladiti s Konsolidiranimi računovodskimi izkazi. Če so kot podlaga za poročanje uporabljeni obvezni računovodski izkazi, se vsi zneski pretvorijo v navedeno funkcijsko valuto poročevalca Mednarodne skupine podjetij po povprečnem menjalnem tečaju za leto, navedeno v oddelku obrazca, namenjenemu dodatnim informacijam. Prilagoditve pa niso potrebne zaradi razlik v računovodskih načelih, ki se uporabljajo v različnih davčnih jurisdikcijah.
            
            
               Poročevalec Mednarodne skupine podjetij v oddelku obrazca, namenjenem dodatnim informacijam, na kratko opiše vire podatkov, ki so bili uporabljeni pri izpolnjevanju obrazca. Če se vsako leto ne uporabljajo isti viri podatkov, poročevalec Mednarodne skupine podjetij v oddelku obrazca, namenjenem dodatnim informacijam, pojasni razloge za spremembo in njene posledice.
            
            
               C.Posebna navodila za predložitev poročila po državah
            
            
               1.Pregled razporeditve dohodka, davkov in poslovnih dejavnosti po davčnih jurisdikcijah (preglednica 1)
            
            
               1.1Davčna jurisdikcija
            
            
               Poročevalec Mednarodne skupine podjetij v prvem stolpcu obrazca navede vse davčne jurisdikcije, v katerih so Subjekti v sestavi Mednarodne skupine podjetij rezidenti za davčne namene. Davčna jurisdikcija je opredeljena kot državna ali nedržavna jurisdikcija, ki ima fiskalno avtonomijo. Ločena vrstica se vključi za vse Subjekte v sestavi Mednarodne skupine podjetij, za katere poročevalec Mednarodne skupine podjetij meni, da niso rezidenti za davčne namene v nobeni davčni jurisdikciji. Kadar je Subjekt v sestavi rezident v več kot eni davčni jurisdikciji, se za določitev davčne jurisdikcije rezidentstva uporabi prelomno pravilo iz veljavnega davčnega sporazuma. Kadar ni veljavnega davčnega sporazuma, se podatki Subjekta v sestavi poročajo v davčni jurisdikciji sedeža dejanske uprave Subjekta v sestavi. Sedež dejanske uprave se določi na podlagi mednarodno dogovorjenih standardov.
            
            
               1.2Prihodki
            
            
               Poročevalec Mednarodne skupine podjetij v treh stolpcih obrazca pod naslovom Prihodki navede naslednje informacije:
            
            
               (a)vsoto prihodkov vseh Subjektov v sestavi Mednarodne skupine podjetij v zadevni davčni jurisdikciji, ki so bili ustvarjeni s transakcijami s povezanimi podjetji;
            
            
               (b)vsoto prihodkov vseh Subjektov v sestavi Mednarodne skupine podjetij v zadevni davčni jurisdikciji, ki so bili ustvarjeni s transakcijami z neodvisnimi osebami;
            
            
               (c)skupni seštevek vsot iz točk (a) in (b).
            
            
               Prihodki vključujejo prihodke od prodaje blaga in zalog, premoženja in storitev ter licenčnine, obresti, premije in druge zneske. Prihodki izključujejo plačila, prejeta od drugih Subjektov v sestavi, ki se v davčni jurisdikciji plačnika obravnavajo kot dividende.
            
            
               1.3Dobiček (izguba) pred davkom od dohodkov
            
            
               Poročevalec Mednarodne skupine podjetij v petem stolpcu obrazca navede vsoto dobičkov (izgub) pred davkom od dohodkov za vse Subjekte v sestavi, ki so rezidenti za davčne namene v zadevni davčni jurisdikciji. Dobiček (izguba) pred davkom od dohodkov vključuje vse izredne prihodke in odhodke.
            
            
               1.4Plačani davek od dohodkov (na podlagi plačil)
            
         
         
            
               Poročevalec Mednarodne skupine podjetij v šestem stolpcu obrazca navede skupni znesek davka od dohodkov, ki so ga v zadevnem Poslovnem letu dejansko plačali vsi posamezni Subjekti v sestavi, ki so rezidenti za davčne namene v zadevni davčni jurisdikciji. Plačani davki vključujejo davke, ki jih je Subjekt v sestavi plačal neposredno davčni jurisdikciji rezidentstva in vsem drugim davčnim jurisdikcijam. Plačani davki vključujejo davčne odtegljaje, ki so jih plačali drugi subjekti (povezana in neodvisna podjetja) v zvezi s plačili Subjekta v sestavi. Če gospodarska družba A, ki je rezident v davčni jurisdikciji A, prejme obresti v davčni jurisdikciji B, davek, odtegnjen v davčni jurisdikciji B, navede gospodarska družba A.
            
            
               1.5Obračunani davek od dohodkov (tekoče leto)
            
            
               Poročevalec Mednarodne skupine podjetij v sedmem stolpcu obrazca navede vsoto obračunanih tekočih davčnih obveznosti v zvezi z obdavčljivim dobičkom ali izgubo v letu poročanja za vse Subjekte v sestavi, ki so rezidenti za davčne namene v zadevni davčni jurisdikciji. Tekoče davčne obveznosti se nanašajo na poslovanje v tekočem letu in ne vključujejo odloženih davkov ali rezervacij za negotove davčne obveznosti.
            
            
               1.6Izkazani kapital
            
            
               Poročevalec Mednarodne skupine podjetij v osmem stolpcu obrazca navede vsoto izkazanega kapitala vseh Subjektov v sestavi, ki so rezidenti za davčne namene v zadevni davčni jurisdikciji. Za stalne poslovne enote izkazani kapital poroča pravni subjekt, ki mu zadevna stalna poslovna enota pripada, razen če v davčni jurisdikciji stalne poslovne enote obstaja opredeljena kapitalska zahteva za regulativne namene.
            
            
               1.7Nerazporejeni dobiček
            
            
               Poročevalec Mednarodne skupine podjetij v devetem stolpcu obrazca navede vsoto nerazporejenih dobičkov vseh Subjektov v sestavi, ki so rezidenti za davčne namene v zadevni davčni jurisdikciji, glede na stanje ob koncu leta. Za stalne poslovne enote nerazporejeni dobiček poroča pravni subjekt, ki mu zadevna stalna poslovna enota pripada.
            
            
               1.8Število zaposlenih
            
            
               Poročevalec Mednarodne skupine podjetij v desetem stolpcu obrazca navede skupno število zaposlenih na podlagi ekvivalenta polnega delovnega časa vseh Subjektov v sestavi, ki so rezidenti za davčne namene v zadevni davčni jurisdikciji. Število zaposlenih se lahko navede glede na stanje ob koncu leta, na podlagi povprečnih ravni zaposlenosti za leto ali na kateri koli drugi podlagi, ki se dosledno uporablja v vseh davčnih jurisdikcijah in iz leta v leto. Za ta namen se lahko kot zaposleni navedejo samostojni pogodbeni izvajalci, ki sodelujejo pri običajnem poslovanju Subjektov v sestavi. Število zaposlenih je dovoljeno razumno zaokrožiti ali približati, če takšno zaokroževanje ali približek bistveno ne izkrivlja relativne porazdelitve zaposlenih po različnih davčnih jurisdikcijah. Iz leta v leto in za različne subjekte je treba uporabljati dosleden pristop.
            
            
               1.9Opredmetena sredstva razen denarnih sredstev in njihovih ustreznikov
            
            
               Poročevalec Mednarodne skupine podjetij v enajstem stolpcu obrazca navede vsoto čiste knjigovodske vrednosti opredmetenih sredstev vseh Subjektov v sestavi, ki so rezidenti za davčne namene v zadevni davčni jurisdikciji. Za stalne poslovne enote se sredstva poročajo v zvezi z davčno jurisdikcijo, v kateri se stalna poslovna enota nahaja. Opredmetena sredstva za ta namen ne vključujejo denarnih sredstev in njihovih ustreznikov ter neopredmetenih in finančnih sredstev.
            
            
               2.Seznam vseh Subjektov v sestavi Mednarodne skupine podjetij, vključenih v posamezno agregacijo, po davčnih jurisdikcijah (preglednica 2)
            
            
               2.1Subjekti v sestavi, ki so rezidenti v davčni jurisdikciji
            
            
               Poročevalec Mednarodne skupine podjetij glede na posamezno davčno jurisdikcijo in po nazivu pravnega subjekta navede vse Subjekte v sestavi Mednarodne skupine podjetij, ki so rezidenti za davčne namene v zadevni davčni jurisdikciji. Kot je navedeno v točki 2 splošnih navodil glede stalnih poslovnih enot, se stalna poslovna enota navede v zvezi z davčno jurisdikcijo, v kateri se nahaja. Navesti je treba pravni subjekt, ki mu stalna poslovna enota pripada.
            
            
               2.2Davčna jurisdikcija organizacije ali ustanovitve, če se razlikuje od davčne jurisdikcije rezidentstva
            
            
               Poročevalec Mednarodne skupine podjetij navede ime davčne jurisdikcije, v skladu z zakonodajo katere je Subjekt v sestavi organiziran ali ustanovljen, če se razlikuje od davčne jurisdikcije rezidentstva.
            
            
               2.3Glavne poslovne dejavnosti
            
            
               Poročevalec Mednarodne skupine podjetij določi naravo glavnih poslovnih dejavnosti, ki jih izvaja Subjekt v sestavi v zadevni davčni jurisdikciji, tako da odkljuka eno ali več ustreznih okenc.
            
            
               _____________
            
            
         
         
            
               ê (EU) 2018/822 člen 1.8 in Prilogi
            
            
               PRILOGA IV
            
            
               PREPOZNAVNE ZNAČILNOSTI
            
            
               Del I.Preskus glavne koristi
            
            
               Splošne prepoznavne značilnosti iz kategorije A ter posebne prepoznavne značilnosti iz kategorije B in iz točk C1(b)(i), (c) in (d) se lahko upoštevajo le ob pozitivnem rezultatu „preskusa glavne koristi“.
            
            
               Šteje se, da je rezultat tega preskusa pozitiven, če je mogoče vzpostaviti, da je glavna korist ali ena od glavnih koristi, ki jo lahko oseba ob upoštevanju vseh zadevnih dejstev in okoliščin upravičeno pričakuje pri uporabi aranžmaja, pridobitev davčne ugodnosti.
            
            
               Kar zadeva prepoznavno značilnost iz točke 1 kategorije C, obstoj pogojev iz točk C1b(i), (c) ali (d) sam po sebi ne more biti razlog za zaključek, da je rezultat preskusa glavne koristi aranžmaja pozitiven.
            
            
               Del II.Kategorije prepoznavnih značilnosti
            
            
               A.Splošne prepoznavne značilnosti, povezane s preskusom glavne koristi
            
            
               1.Aranžma, pri katerem se zadevni davčni zavezanec ali udeleženec v aranžmaju zaveže, da bo upošteval pogoj zaupnosti, s katerim se lahko od njega zahteva, da drugim posrednikom ali davčnim organom ne razkrije, kako bi aranžma lahko zagotovil davčno ugodnost.
            
            
               2.Aranžma, pri katerem je posrednik upravičen do plačila (ali obresti ter nadomestila za stroške financiranja in druge stroške) za aranžma, to plačilo pa je določeno glede na:
            
            
               (a)znesek davčne ugodnosti, ki se pridobi iz aranžmaja; ali
            
            
               (b)to, ali se iz aranžmaja dejansko pridobi davčna ugodnost ali ne. Pri tem bi imel posrednik obveznost, da delno ali v celoti vrne plačilo, če namen pridobitve davčne ugodnosti iz aranžmaja ni dosežen v delu ali v celoti.
            
            
               3.Aranžma, ki je bistveno standardiziral dokumentacijo in/ali strukturo in je na voljo več kot enemu zadevnemu davčnemu zavezancu, ne da bi ga bilo treba bistveno prilagoditi za izvajanje.
            
            
               B.Posebne prepoznavne značilnosti, povezane s preskusom glavne koristi
            
            
               1.Aranžma, pri katerem udeleženec sprejme navidezne korake, ki zajemajo pridobitev družbe, ki posluje z izgubo, ustavitev glavne dejavnosti take družbe in uporabo njenih izgub za zmanjšanje svoje davčne obveznosti, med drugim s prenosom navedenih izgub v drugo jurisdikcijo ali s hitrejšo uporabo navedenih izgub.
            
            
               2.Aranžma, ki ima za posledico preoblikovanje dohodkov v kapital, darila ali druge kategorije prihodkov, ki so obdavčene po nižji stopnji ali oproščene davka.
            
            
               3.Aranžma, ki vključuje krožne transakcije, katerih rezultat je fiktivno trgovanje s sredstvi (round-tripping), in sicer z vključitvijo vmesnih subjektov brez druge primarne komercialne funkcije ali transakcij, ki se medsebojno izravnavajo ali izničujejo oziroma imajo druge podobne značilnosti.
            
            
               C.Posebne prepoznavne značilnosti, povezane s čezmejnimi transakcijami
            
            
               1.Aranžma, ki vključuje odbitna čezmejna plačila med dvema ali več povezanimi podjetji, če je izpolnjen vsaj eden od naslednjih pogojev:
            
         
         
            
               (a)prejemnik ni rezident za davčne namene v nobeni davčni jurisdikciji;
            
            
               (b)prejemnik je sicer rezident za davčne namene v določeni jurisdikciji, vendar jurisdikcija:
            
            
               (i)ne nalaga nobenega davka od dohodkov pravnih oseb ali pa nalaga davek od dohodkov pravnih oseb po ničelni ali skoraj ničelni stopnji; ali
            
            
               (ii)je uvrščena na seznam jurisdikcij tretjih držav, za katere so države članice skupaj ali v okviru OECD ocenile, da niso pripravljene sodelovati;
            
            
               (c)plačilo je v jurisdikciji, v kateri je prejemnik rezident za davčne namene, v celoti oproščeno davka;
            
            
               (d)za plačilo v jurisdikciji, v kateri je prejemnik rezident za davčne namene, velja ugodnejši davčni režim.
            
            
               2.Odbitki za isto amortizacijo sredstev se uveljavljajo v več kot eni jurisdikciji.
            
            
               3.Oprostitev dvojnega obdavčevanja v zvezi z isto postavko dohodkov ali kapitala se uveljavlja v več kot eni jurisdikciji.
            
            
               4.Obstaja aranžma, ki vključuje prenose sredstev, pri čemer obstaja pomembna razlika v znesku, ki se v navedenih jurisdikcijah v zvezi s temi sredstvi šteje za plačljivega.
            
            
               D.Posebne prepoznavne značilnosti, povezane z avtomatično izmenjavo podatkov in upravičenim lastništvom
            
            
               1.Aranžma, ki lahko ima za posledico ogrozitev obveznosti poročanja na podlagi zakonov, s katerimi se izvaja zakonodaja Unije, ali kakršni koli enakovredni sporazumi o avtomatični izmenjavi informacij o Finančnih računih, vključno s sporazumi s tretjimi državami, ali ki izkorišča neobstoj take zakonodaje ali sporazumov. Takšni aranžmaji vključujejo vsaj naslednje:
            
            
               (a)uporabo računa, produkta ali naložbe, ki ni ali naj ne bi bil Finančni račun, ima pa značilnosti, ki so zelo podobne značilnostim Finančnega računa;
            
            
               (b)prenos Finančnih računov ali sredstev v jurisdikcije, ki jih avtomatična izmenjava informacij o Finančnih računih z državo, katere rezident je zadevni davčni zavezanec, ne zavezuje, ali uporabo teh jurisdikcij;
            
            
               (c)prerazvrstitev dohodka in kapitala v produkte ali plačila, za katere ne velja avtomatična izmenjava informacij o Finančnih računih;
            
            
               (d)prenos ali preoblikovanje Finančne institucije ali Finančnega računa ali sredstev v njih v Finančno institucijo ali Finančni račun ali sredstva, ki niso predmet poročanja na podlagi avtomatične izmenjave informacij o Finančnih računih;
            
            
               (e)uporabo pravnih subjektov, aranžmajev ali struktur, ki odpravljajo ali naj bi odpravili poročanje enega ali več imetnikov računov ali obvladujočih oseb na podlagi avtomatične izmenjave informacij o Finančnih računih;
            
            
               (f)aranžmaje, ki ogrožajo postopke skrbnega preverjanja, ki jih uporabljajo Finančne institucije za izpolnitev obveznosti poročanja informacij o Finančnih računih, ali izkoriščajo slabosti teh postopkov, vključno z uporabo jurisdikcij z nezadostnimi ali šibkimi ureditvami izvrševanja zakonodaje s področja preprečevanja pranja denarja ali s šibkimi zahtevami po preglednosti za pravne osebe ali pravne ureditve.
            
            
               2.Aranžma, ki vključuje nepregledno verigo pravnega ali upravičenega lastništva z uporabo oseb, pravnih ureditev ali struktur:
            
            
               (a)ki ne opravljajo pomembne gospodarske dejavnosti, podprte z ustreznim osebjem, opremo, sredstvi in prostori; in
            
            
               (b)ki so ustanovljeni, se upravljajo, so rezidenti, so pod nadzorom ali imajo sedež v kateri koli jurisdikciji, ki ni jurisdikcija rezidentstva enega ali več upravičenih lastnikov sredstev, ki jih imajo te osebe, pravne ureditve ali strukture v lasti; ter
            
         
         
            
               (c)kadar upravičenih lastnikov teh oseb, pravnih ureditev ali struktur, kot so opredeljeni v Direktivi (EU) 2015/849 ni mogoče identificirati.
            
            
               E.Posebne prepoznavne značilnosti, povezane s transfernimi cenami
            
            
               1.Aranžma, ki vključuje uporabo enostranskih pravil izjeme „varnega pristana“.
            
            
               2.Aranžma, ki vključuje prenos neopredmetenih sredstev, ki jih je težko ovrednotiti. Pojem neopredmetena sredstva, ki jih je težko ovrednotiti, zajema neopredmetena sredstva ali pravice na neopredmetenih sredstvih, za katere ob njihovem prenosu med povezanimi podjetji:
            
            
               (a)ne obstajajo zanesljive primerljive vrednosti; in
            
            
               (b)ob sklenitvi transakcije so napovedi prihodnjih denarnih tokov ali prihodka, ki naj bi se pridobil iz prenesenega neopredmetenega sredstva, ali predpostavke, uporabljene pri vrednotenju neopredmetenega sredstva, zelo negotove, zaradi česar je težko predvideti raven končnega uspeha neopredmetenega sredstva ob prenosu.
            
            
               3.Aranžma, ki vključuje čezmejni prenos funkcij in/ali tveganj in/ali sredstev znotraj skupine, če so načrtovani letni dobički pred obrestmi in davki (EBIT) prenosnika ali prenosnikov v treh letih po prenosu manjši od 50 % načrtovanega letnega EBIT tega prenosnika ali prenosnikov kot bi bil, če prenos ni bil izveden.
            
            
               _____________
            
            
            
               é
            
            
               PRILOGA V
            
            
               Del A
            
            
               Razveljavljene direktive z njihovimi zaporednimi spremembami
                  (iz člena 35)
            
            
                     
                        Direktiva Sveta 2011/16/EU
                     
                  
                  
                     
                        (UL L 64, 11.3.2011, str. 1)
                     
                  
               
                     
                        Direktiva Sveta 2014/107/EU
                     
                  
                  
                     
                        (UL L 359, 16.12.2014, str. 1)
                     
                  
               
                     
                        Direktiva Sveta (EU) 2015/2376
                     
                  
                  
                     
                        (UL L 332, 18.12.2015, str. 1)
                     
                  
               
                     
                        Direktiva Sveta (EU) 2016/881
                     
                  
                  
                     
                        (UL L 146, 3.6.2016, str. 8)
                     
                  
               
                     
                        Direktiva Sveta (EU) 2016/2258
                     
                  
                  
                     
                        (UL L 342, 16.12.2016, str. 1)
                     
                  
               
                     
                        Direktiva Sveta (EU) 2018/822
                     
                  
                  
                     
                        (UL L 139, 5.6.2018, str. 1)
                     
                  
               
               Del B
            
            
               Roki za prenos v nacionalno pravo in za začetek uporabe
                  (iz člena 35)
            
            
                     
                        Direktiva
                     
                  
                  
                     
                        Rok za prenos
                     
                  
                  
                     
                        Datum začetka uporabe
                     
                  
               
                     
                        Direktiva 2011/16/EU
                     
                  
                  
                     
                        1 januar 2013
                     
                  
                  
                     
                  
               
                     
                  
                  
                     
                        (1 januar 2015 v zvezi s členom 8)
                     
                  
                  
                     
                  
               
                     
                        Direktiva 2014/107/EU
                     
                  
                  
                     
                        31 december 2015
                     
                  
                  
                     
                        1 januar 2016
                     
                  
               
                     
                  
                  
                     
                  
                  
                     
                        (1 januar 2017 za Avstrijo)
                     
                  
               
                     
                        Direktiva (EU) 2015/2376
                     
                  
                  
                     
                        31 december 2016
                     
                  
                  
                     
                        1 januar 2017
                     
                  
               
                     
                        Direktiva (EU) 2016/881
                     
                  
                  
                     
                        4 junij 2017
                     
                  
                  
                     
                        5 junij 2017
                     
                  
               
                     
                        Direktiva (EU) 2016/2258
                     
                  
                  
                     
                        31 december 2017
                     
                  
                  
                     
                        1 januar 2018
                     
                  
               
                     
                        Direktiva (EU) 2018/822
                     
                  
                  
                     
                        31 december 2019
                     
                  
                  
                     
                        1 januar 2020
                     
                  
               
               _____________
            
            
               PRILOGA VI
            
            
               Korelacijska tabela
            
         
         
            
                     
                        Direktiva 2011/16/EU
                     
                  
                  
                     
                        Ta Direktiva
                     
                  
               
                     
                        Členi 1 do 7
                     
                  
                  
                     
                        Členi 1 do 7
                     
                  
               
                     
                        Člen 8(1), (2) in (3)
                     
                  
                  
                     
                        Člen 8(1), (2) in (3)
                     
                  
               
                     
                        Člen 8(3a)
                     
                  
                  
                     
                        Člen 8(4)
                     
                  
               
                     
                        Člen 8(6)
                     
                  
                  
                     
                        Člen 8(5)
                     
                  
               
                     
                        Člen 8(7)
                     
                  
                  
                     
                        Člen 8(6)
                     
                  
               
                     
                        Člen 8(7a)
                     
                  
                  
                     
                        Člen 8(7)
                     
                  
               
                     
                        Člen 8(8)
                     
                  
                  
                     
                        Člen 8(8)
                     
                  
               
                     
                        Člen 8a(1)
                     
                  
                  
                     
                        Člen 9(1)
                     
                  
               
                     
                        Člen 8a(2)
                     
                  
                  
                     
                        –
                     
                  
               
                     
                        Člen 8a(3)
                     
                  
                  
                     
                        Člen 9(2)
                     
                  
               
                     
                        Člen 8a(4)
                     
                  
                  
                     
                        Člen 9(3)
                     
                  
               
                     
                        Člen 8a(5)
                     
                  
                  
                     
                        Člen 9(4) 
                     
                  
               
                     
                        Člen 8a(6)
                     
                  
                  
                     
                        Člen 9(5)
                     
                  
               
                     
                        Člen 8a(7)
                     
                  
                  
                     
                        Člen 9(6)
                     
                  
               
                     
                        Člen 8a(8)
                     
                  
                  
                     
                        Člen 9(7)
                     
                  
               
                     
                        Člen 8a(9)
                     
                  
                  
                     
                        –
                     
                  
               
                     
                        Člen 8a(10)
                     
                  
                  
                     
                        Člen 9(8)
                     
                  
               
                     
                        Člen 8aa
                     
                  
                  
                     
                        Člen 10
                     
                  
               
                     
                        Člen 8ab
                     
                  
                  
                     
                        Člen 11
                     
                  
               
                     
                        Člen 8b(1)
                     
                  
                  
                     
                        –
                     
                  
               
                     
                        Člen 8b(2)
                     
                  
                  
                     
                        Člen 12
                     
                  
               
                     
                        Člen 9
                     
                  
                  
                     
                        Člen 13
                     
                  
               
                     
                        Člen 10
                     
                  
                  
                     
                        Člen 14
                     
                  
               
                     
                        Člen 11 
                     
                  
                  
                     
                        Člen 15
                     
                  
               
                     
                        Člen 12
                     
                  
                  
                     
                        Člen 16
                     
                  
               
                     
                        Člen 13
                     
                  
                  
                     
                        Člen 17
                     
                  
               
                     
                        Člen 14
                     
                  
                  
                     
                        Člen 18
                     
                  
               
                     
                        Člen 15
                     
                  
                  
                     
                        Člen 19 
                     
                  
               
                     
                        Člen 16 
                     
                  
                  
                     
                        Člen 20
                     
                  
               
                     
                        Člen 17
                     
                  
                  
                     
                        Člen 21
                     
                  
               
                     
                        Člen 18
                     
                  
                  
                     
                        Člen 22
                     
                  
               
                     
                        Člen 19
                     
                  
                  
                     
                        Člen 23
                     
                  
               
                     
                        Člen 20(1) do (4)
                     
                  
                  
                     
                        Člen 24(1) do (4)
                     
                  
               
                     
                        Člen 20(5), prvi pododstavek
                     
                  
                  
                     
                        Člen 24(5), prvi in drugi pododstavek
                     
                  
               
                     
                        Člen 20(5), drugi pododstavek
                     
                  
                  
                     
                        Člen 24(5), tretji pododstavek
                     
                  
               
                     
                        Člen 20(5), tretji pododstavek
                     
                  
                  
                     
                        Člen 24(5), četrti pododstavek
                     
                  
               
                     
                        Člen 20(6)
                     
                  
                  
                     
                        Člen 24(6)
                     
                  
               
                     
                        Člen 21(1) do (4)
                     
                  
                  
                     
                        Člen 25(1) do (4)
                     
                  
               
                     
                        Člen 21(5), prvi in drugi pododstavek
                     
                  
                  
                     
                        Člen 25(5), prvi pododstavek
                     
                  
               
                     
                        Člen 21(5), tretji pododstavek
                     
                  
                  
                     
                        Člen 25(5), drugi pododstavek
                     
                  
               
                     
                        Člen 21(5), četrti pododstavek
                     
                  
                  
                     
                        Člen 25(5), tretji pododstavek
                     
                  
               
                     
                        Člen 21(6)
                     
                  
                  
                     
                        Člen 25(6)
                     
                  
               
                     
                        Člen 22(1)
                     
                  
                  
                     
                        Člen 26(1) 
                     
                  
               
                     
                        Člen 22(1a)
                     
                  
                  
                     
                        Člen 26(2)
                     
                  
               
                     
                        Člen 22(2)
                     
                  
                  
                     
                        Člen 26(3)
                     
                  
               
                     
                        Člen 23
                     
                  
                  
                     
                        Člen 27
                     
                  
               
                     
                        Člen 23a
                     
                  
                  
                     
                        Člen 28
                     
                  
               
                     
                        Člen 24
                     
                  
                  
                     
                        Člen 29
                     
                  
               
                     
                        Člen 25(1)
                     
                  
                  
                     
                        Člen 30(1)
                     
                  
               
                     
                        Člen 25(1a)
                     
                  
                  
                     
                        Člen 30(2)
                     
                  
               
                     
                        Člen 25(2)
                     
                  
                  
                     
                        Člen 30(3)
                     
                  
               
                     
                        Člen 25(3)
                     
                  
                  
                     
                        Člen 30(4)
                     
                  
               
                     
                        Člen 25(4)
                     
                  
                  
                     
                        Člen 30(5)
                     
                  
               
                     
                        Člen 25a
                     
                  
                  
                     
                        Člen 31
                     
                  
               
                     
                        Člen 26
                     
                  
                  
                     
                        Člen 32
                     
                  
               
                     
                        Člen 27 
                     
                  
                  
                     
                        Člen 33
                     
                  
               
                     
                        Člen 28
                     
                  
                  
                     
                        Člen 35
                     
                  
               
                     
                        Člen 29
                     
                  
                  
                     
                        Člen 34
                     
                  
               
                     
                        Člen 30
                     
                  
                  
                     
                        Člen 36
                     
                  
               
                     
                        Člen 31
                     
                  
                  
                     
                        Člen 37
                     
                  
               
                     
                        Priloge I do IV
                     
                  
                  
                     
                        Priloge I do IV
                     
                  
               
                     
                        –
                     
                  
                  
                     
                        Priloga V
                     
                  
               
                     
                        –
                     
                  
                  
                     
                        Priloga VI
                     
                  
               
               _____________
            
         
         
            
                  
                     (1)
                  
                        V preglednici „Dodatne informacije“ navedite naravo dejavnosti Subjekta v sestavi.